
Jyväskylässä 


PÄÄKIRJOITUS 


Kiivaita  tunteita 
15-vuotiaan  Skepsiken 
keskustelupalstalla 


Kuten  Skepsiksen  puheenjohtaja  Jukka 
Häkkinen  mainitsee  tämän  lehden  sivul¬ 
la  19,  ovat  Skepsiksen  Internet-sivut  hel¬ 
pottaneet  merkittävästi  jäseneksi  liittymistä.  Var¬ 
sinkin  keskustelusivut  ovat  saavuttaneet  laajaa 
mainetta  ja  määrätynlaisen  aseman. 

Keskustelusivuilla  on  myös  varjopuolensa. 
Asiattomia  ja  uhkailevia  viestejä  joudutaan  pois¬ 
tamaan  silloin  tällöin,  jonka  jälkeen  "sensuroin¬ 
nin”  kohteeksi  joutunut  ihminen  on  saattanut 
syyttää  Skepsistä  sananvapauden  rajoittamisesta. 
Erästä  henkilöä  taas  ovat  keskustelusivuilla  esi¬ 
tetyt  skeptikoiden  jyrkät  mielipiteet  ja  vastaukset 
ärsyttäneet  niin  paljon,  että  hän  on  ilmoittanut 
eroavansa  yhdistyksestä. 

Myös  Skepsiksen  toiminta  yleensä  näyttää  är¬ 
syttävän  joitakuita.  Syytösten  mukaan  Skepsis  ei 
keskity  pelkästään  taikauskoksi  luokiteltavaan  ai¬ 
neistoon,  vaan  ottaa  selvän  poliittisen  kannan  mo¬ 
niin  asioihin  -  esimerkiksi  suhtautumalla  täysin 
kritiikittömästi  geenimanipulaatioon.  Yhdistyk¬ 
sen  asenteen  väitetään  olevan  "tiedeuskovainen”, 
eli  tieteeseen  ja  teknologiaan  yltiöpositivistisesti 
suhtautuva.  Tiede  ei  palautteen  kirjoittajan  mu¬ 
kaan  kuitenkaan  ole  miltään  osin  neutraalia, 
vaan  sen  sovelluksiin  liittyy  selvä  poliittinen 
arvolataus  ja  maailmankuvan  valinta  -  näihin 
valintoihin  liittyvää  huuhaahömppää  Skepsis  ei 
kuulema  näe. 

Palautteen  mukaan  www-sivujen  keskustelu¬ 
palstalla  Skepsiksen  jäsenet  osoittavat  selkeää 
poliittista  kantaa  suhtautumalla  kielteisesti  esi¬ 
merkiksi  luomuviljelyyn,  luonnonsuojeluun  ja 
uusiutuvan  bioenergian  käyttöön.  Vastaavasti  va¬ 
rauksettoman  myönteisesti  suhtaudutaan  vaikka¬ 
pa  ydinvoimaan.  Kirjoitusten  asenteet  ovat  syy¬ 
tösten  mukaan  irviviä  ja  loukkaavia.  Erityisesti 
tämän  väitetään  näkyvän  naistutkimuskirjoitte- 
lussa. 


Mikä  myös  näyttää  ärsyttävän  on  se,  että  Skep¬ 
sis  käyttää  runsaasti  aikaa  esimerkiksi  steinerkou¬ 
lun  opetusmenetelmien  puimiseen  osoittamatta 
minkäänlaista  kritiikkiä  peruskoulun  uskonnon¬ 
opetukseen  tai  muihin  uskonnollisiin  ilmiöihin. 

Onkin  jälleen  syytä  muistuttaa,  että  Skepsik¬ 
sen  keskustelupalstalla  esitetyt  mielipiteet  eivät 
edusta  yhdistyksen  virallista  kantaa,  eivätkä  edes 
Skepsiksen  jäsenten  kantaa.  Palstalle  voi  tul¬ 
la  kirjoittamaan  kuka  tahansa,  eli  Skepsis  vain 
tarjoaa  keskustelufoorumin.  Palstalla  keskustelu 
rönsyilee  vuolaasti  aiheesta  toiseen,  mutta  yhdis¬ 
tyksenä  Skepsiksen  tarkoituksena  on  ainoastaan 
edistää  paranormaaleja  ilmiöitä  koskevien  väit¬ 
teiden  objektiivista  ja  puolueetonta  tieteellistä 
tutkimusta  ottamatta  näiden  väitteiden  paikkan¬ 
sapitävyyteen  kantaa  apriorisin,  tutkimusta  edel¬ 
tävin  perustein;  ylläpitää  tällaisesta  tutkimuksesta 
kiinnostuneiden  ihmisten  verkostoa  sekä  pitää 
yhteyttä  vastaavanlaisiin  yhteisöihin  kotimaassa 
ja  ulkomailla;  julkaista  paranormaaleja  ilmiöitä 
koskevia  väitteitä  tutkivia  artikkeleja  ja  kirjoja 
sekä  laatia  tällaisia  väitteitä  sisältävien  julkaisu¬ 
jen  bibliografioita;  järjestää  alaan  liittyviä  koko¬ 
uksia  ja  konferensseja  sekä  harjoittaa  valistus-  ja 
tiedotustoimintaa. 

Yhdistys  on  poliittisesti,  aatteellisesti  ja  us¬ 
konnollisesti  sitoutumaton.  Eli  yhdistyksenä 
Skepsiksellä  ei  ole  "virallista”,  sen  enempää  ne¬ 
gatiivista  kuin  positiivistakaan  kantaa  luomuvil¬ 
jelyyn,  luonnonsuojeluun,  ydinvoimaan,  bioener¬ 
gian  käyttöön  tai  ydinvoimaan  yksinkertaisesti 
siksi,  että  nämä  asiat  eivät  kuulu  yhdistyksen 
toiminnan  piiriin.  Skepsis  ei  myöskään  ota  kan¬ 
taa  uskontoihin,  vaan  jättää  nämä  kysymykset 
Vapaa-ajattelijain  liitolle,  joka  asiaa  ansiokkaasti 
Suomessa  hoitaa. 

Risto  K.  Järvinen 

Kaaos  ja 
kirjallisuus: 
metafora  vai 
metodologinen 
harhapolku? 


Skeptikonkin  sivuilla  (ks.  numerot  31-35)  käyty  keskustelu  luonnontieteiden  ja  humanis¬ 
tisten  tieteiden  eroista  käy  vilkkaana  myös  humanistien  itsensä  keskuudessa.  Kahden 
kulttuurin  taistelun  viimeisin  kahakka  lähti  liikkeelle  Alan  Sokalin  jo  kuuluisasta  pilasta, 
joka  toi  shokeeraavalla  tavalla  esiin  humanististen  tieteiden  ja  eritoten  kirjallisuusfilosofian 
tavan  leikkiä  luonnontieteellisillä  käsitteillä  ja  teorioilla. 


Suurin  osa  aiemmista,  Sokalin  temppua 
koskevista  puheenvuoroista  on  edustanut 
luonnontieteiden  näkökulmaa  tähän  kes¬ 
kusteluun.  Oma  lähtökohtani  taas  on  humanis¬ 
tissa  tieteissä,  eritoten  kirjallisuustutkimukses¬ 
sa.  Tarkoitukseni  ei  kuitenkaan  ole  puolustella 
luonnontieteellisten  käsitteiden  väärinkäyttöä 
vaan  päinvastoin  uudistaa  omaa  tieteenalaani 
sisältäpäin.  Skeptikon  numerossa  35  (4/1997) 
Antti  Kupiainen  arvostelee  postmodernismin 
asennetta  luonnontieteitä  kohtaan  mutta  esittää 
myös  ennustuksen,  jonka  mukaan  ''intellektuel¬ 
lien  etujoukko  haistelee  jo  uusia  tuulia”.  Toivot¬ 


tu  asenteenmuutos  on  todellakin  tapahtumassa. 
Mutta  omiani  vastaan  suuntaamastani  kritiikistä 
huolimatta  uskon,  että  luonnontieteiden  ja  kir¬ 
jallisuuden  yhtymäkohdissa  on  humanisteille 
paljon  merkittävää  työtä,  kunhan  ensin  päästään 
eroon  tietyistä  kategoriavirheistä  ja  unohdetaan 
hybristinen  ajattelu,  jonka  mukaan  kirjallisuus- 
tutkija  kielen  ja  merkitysten  eksperttinä  näkee 
koko  todellisuuden  olemuksen  selkeämmin  kuin 
tiedemies. 

Humanististen  tieteiden  näkökulmasta  Soka¬ 
lin  tempun  onnistuminen  oli  hälyttävää  kahdelta 
kannalta.  Voidaan  ajatella,  että  alkuperäisen  huu- 

haa-artikkelin  julkaisijan  Social  Text  -aikakau¬ 
sjulkaisun  referee-järjestelmä  ontui  niin  pahas¬ 
ti,  että  kukaan  ei  huomannut  tekstin  lainaavan 
olemattomia  lähteitä  ja  sen  fyysikkokirjoittajan 
tekevän  virheitä  fysiikan  laeista  puhuessaan.  On 
myös  mahdollista,  että  lehden  toimittajat  tajusivat 
kirjoituksen  olevan  vailla  päätä  ja  häntää  mutta 
antoivat  sille  julkaisuluvan  diskurssin  monimuo¬ 
toisuuden  nimissä.  Humanistina  minun  on  vaikea 
sanoa,  kumpi  näistä  olisi  huonompi  vaihtoehto. 

Sokalin  kritiikin  kohteena  oli  kaksi  eri  asiaa: 
yhtäältä  luonnontieteellisten  termien  ja  konsep¬ 
tien  käyttö  tilanteissa,  joihin  ne  eivät  sovellu,  ja 
merkityksissä,  joita  ne  eivät  kata,  sekä  toisaalta 
tällaisen  toiminnan  taustalla  vaikuttava  postmo¬ 
derni  episteeminen  relativismi.  Tarkoitukseni 
on  tässä  artikkelissa  pohtia  sitä,  miten  Sokalin 
kritiikki  voitaisiin  kirjallisuustieteessä  ottaa  huo¬ 
mioon  ilman,  että  humanisteilta  vietäisiin  kaikki 
mahdollisuudet  kommentoida  luonnontieteiden 
asemaa  kulttuurissa. 

*  *  * 

Kaaosteoria  on  1970-  ja  1980-luvuilla  kehitetty 
matemaattinen  selitysmalli,  joka  kuvaa  erilaisia 
dynaamisia  järjestelmiä,  esimerkiksi  turbulenssia 
ja  populaatiokasvua.  Populaaritiedekirjojen,  ku¬ 
ten  James  Gleickin  englanniksi  vuonna  1987  ja 
suomeksi  1990  julkaistun  Kaaoksen1  avulla  teo¬ 
riasta  tuli  suosittu  suuren  yleisön  keskuudessa  ja 
pian  sen  ehdotettiin  selittävän  kaiken  rahamark¬ 
kinoiden  liikkeistä  elämän  syntyyn.  Kaaosteori¬ 
aan  perehtyneet  matemaatikot  ja  fyysikot  ovat 
kuitenkin  kehottaneet  yleisöä  pysymään  rauhal¬ 
lisena:  laskutoimitukset  ovat  nimittäin  niin  mo¬ 
nimutkaisia,  että  kaaosteorian  matemaattisessa 
soveltamisessa  todellisuuteen  on  vasta  raapaistu 
ilmiöiden  pintaa. 

Kaaosteoria  on  ollut  valtaisan  suosittu  myös 
kirjallisuustutkimuksen  piirissä.  Bibliografiois¬ 
ta  löytyy  yhdeksänkymmenluvun  ajalta  parisen 
sataa  kirjaa  ja  artikkelia,  joissa  kaaosteoriaa  so¬ 
velletaan  jonkin  teoksen  tulkintaan  tai  joissa  sitä 


käytetään  metodologisena  ohjenuorana. 

Kirjallisuustutkimus  taas  on  ollut  humanistis¬ 
ten  tieteiden  puolella  (ehkä  sosiologian  lisäksi) 
kovaäänisin  luonnontieteiden  haastaja,  ja  se  on 
ehdottomasti  eniten  käytetty  esimerkkitapaus 
humanistisesta  tieteenalasta.  Tämä  ehkä  johtuu 
suurimmaksi  osaksi  siitä,  että  kansainvälinen 
keskustelu  humanistisista  ja  luonnontieteistä  on 


"Kaaos  ei  matematiikassa 
tarkoita  täydellistä  epäjärjestystä.” 


ollut  kiihkeimmillään  anglosaksisessa  akatee¬ 
misessa  maailmassa,  missä  kirjallisuustutkimus 
(alun  perin  antiikin  ja  sittemmin  englanninkie¬ 
lisen  kirjallisuuden  tutkimus)  on  asettunut  puo¬ 
lustamaan  perinteistä  asemaansa  sivistyksen  kul¬ 
makivenä.  Humanistisissa  tieteissä  kaaosteoria 
on  puolestaan  katsottu  luonnontieteen  nykytilan 
edustajaksi  lähinnä  siksi,  että  populaaritieteen 
tekemiin  visionäärisiin  lausahduksiin  perustavat 
humanistit  näkevät  kaaoksen  edustavan  vallanku¬ 
mousta  luonnontieteellisessä  maailmankuvassa 
ja  metodologiassa. 

Kirjallisuustieteessä  kaaos  on  esiintynyt  sekä 
yksittäisten  teosten  tulkinnoissa  että  yleisemmis- 
sä  teoreettisissa  julkaisuissa.2Selkeimmin  esiin 
nousevat  ongelmat  näissä  sovelluksissa  ovat  kä¬ 
sitteellisiä.  Monet  tulkitsijat  katsovat,  että  vaikka 
luonnontieteissä  termien  merkitykset  on  määri¬ 
telty  hyvinkin  tarkkaan,  tulee  niiden  tavanomai¬ 
semmat  jokamiehenmerkitykset  ottaa  termejä 
sovellettaessa  huomioon. 

Niinpä  tällaisissa  teksteissä  on  menty  pahas¬ 
ti  hakoteille  sellaisista  asioista  kuin  kaaoksesta 
(joka  matematiikassa  ei  tarkoita  täydellistä  epä¬ 
järjestystä),  ja  epälineaarisuudesta  (joka  taas  ei 
tarkoita  syklisyyttä  tai  epärationaalista  ajattelua) 
puhuttaessa. 

Lyhyenä  esimerkkinä  kaaoksen  käytöstä  kir¬ 
jallisuusteoriassa  käyköön  David  Porush,  joka 
artikkelissaan  lainaa  Ilya  Prigoginen  ja  Isabelle 
Stengersin  ajatuksia  kaaoksesta  ja  ajastaja  aset¬ 
taa  vastatusten  klassisen  "olemisen”  tieteen  sekä 
postmodernin,  kvanttimekaniikkaan  ja  kaaok¬ 
seen  perustuvan  "tulemisen”  tieteen  sekä  niiden 
asuinsijat:  mikroskooppisen  ja  makroskooppisen 
maailman.  Vertaamalla  Prigoginen  ajattelua  mik¬ 
roskooppisten  kuvausmenetelmien  soveltumat¬ 
tomuudesta  makroskooppiseen  maailmaan  Po- 

rush  siirtää  keskustelun  polttopisteen  todellisen 
maailman  luonteesta  siihen,  millaisen  diskurssin 
avulla  sitä  kuvataan.  Väitettyään  kirjallisuuden 
vastaavan  paremmin  Prigoginen  ''tulemisen”  tie¬ 
teen  mallintamaa  maailmaa  Porush  seuraavaksi 
toteaa,  että  kirjallisuus  loppujen  lopuksi  kuvaa 
todellisuutta  paremmin  kuin  luonnontiede.3 

Tällaisen  ajattelun  sokea  piste  on  tietenkin  se, 
että  kaaosteoria,  jonka  kehittäminen  tekee  Porus- 
hin  argumentit  mahdollisiksi,  on  luonnontieteel¬ 
linen  teoria.  Toisin  sanoen  Porushin  yritys  esittää 
inhimillisen  tietämisen  parhaaksi  malliksi  kirjal¬ 
lisuutta  perustuu  luonnontieteiden  todistamaan 
kuvaan  siitä,  millainen  todellisuus  oikein  on.  Po¬ 
rush  siis  ehdottaa,  että  nyt,  kun  rationaalisuus  on 
osoittanut,  miten  epärationaalinen  maailma  on, 
on  todistettavissa,  että  sitä  voi  parhaiten  kuvata 
epärationaalisesti. 

Richard  Nemesvari  taas  edustaa  yksittäisen 
kirjallisen  teoksen  tulkintaa  kaaosteorian  avul¬ 
la.  Artikkelissaan  "Strange  Attractors  on  the 
Yorkshire  Moors:  Chaos  Theory  and  Wuthering 
Heights”  (Outoja  attraktoreja  Yorkshiren  num¬ 
milla:  kaaosteoria  ja  Emily  Bronten  Humiseva 
harju)  hän  esittää,  että  villiä  luontoa  edustava 
Heathcliff  olisi  jollain  tapaa  outo  attraktori  ja 
että  tämä  selittäisi  hahmon  kyvyn  kiskaista  kirjan 
muut  henkilöt  omilta,  järjestäytyneiltä  radoil¬ 
taan.4 

Suurimpana  ongelmana  kaaosteorian  aspektien 
soveltamisessa  kirjallisuuteen  on  tietenkin  se, 
että  se  ei  onnistu.  Missään  löytämässäni  kirjal¬ 
lisuustieteellisessä  artikkelissa  ei  kirjoittaja  ole 
todellisuudessa  käyttänyt  kaaosmatematiikkaa 
teoksen  analyysiin.  Tämä  varmaankin  johtuu  sii¬ 
tä,  että  tuommoinen  yritys  vaikuttaa  ainakin  tällä 
hetkellä  olevan  tuomittu  epäonnistumaan.  Suurin 
osa  kaaosta  kuvaavista  yhtälöistä  käsittelee  vain 
muutamia  muuttujia  ja  hyvin  rajattuja  ilmiöitä, 
kun  taas  teoksen  analyysiin  tarvittaisiin  rajaton 
määrä  muuttujia,  mukaanlukien  lukijan  mielessä 
liikkuvat  konnotaatiot  ja  assosiaatiot. 

Onko  siis  tällaisissa  kirjallisissa  projekteissa 


Merja  Polvinen  luennoi  Skepsiksen  yleisötilaisuu¬ 
dessa  Tieteiden  talolla  helmikuussa. 


mitään  järkeä?  Mielestäni  monissa  niistä  on.  Lä¬ 
hinnä  sellaisissa,  joissa  kaaosteoriasta  on  (avoi¬ 
mesti  ja  eksplisiittisesti)  tehty  metaforinen  malli: 
kaava  ajatukselle  "entä  jos?” 

Ensinnäkin  entä  jos  -kysymyksiä  voi  esittää 
yksittäisistä  kaunokirjallisista  teoksista.  Entä 
jos  Thomas  Pynchonin  romaaneista  löytyisi 
kaaosteorian  metodeja  muistuttavia  metaforia? 
Tässäkin  täytyy  kuitenkin  pitää  varansa:  ei  ole 
mielekästä  vetää  tieteellistä  teoriaa  mukaan  tul¬ 
kintaan,  johon  päästäisiin  ilmankin. 

Toiseksi  voidaan  pohtia  kaunokirjallisen  teok¬ 
sen  luonnetta  yleensä.  Entä  jos  kaunokirjallisen 
teoksen  merkitys  ei  olisikaan  vain  joko  yksi  oikea 
tulkinta  tai  loputon  assosiaatioiden  leikki?  Entä 
jos  sen  ajattelisi  outona  attraktorina,  jolloin  sen 
voisi  nähdä  tiettyjen  parametrien  sisällä  pysy¬ 
vistä,  yksityiskohdiltaan  loputtoman  erilaisista 
tulkinnoista  käsin?  Mielenkiintoista  tällainen 
spekulaatio  on  silloin,  kun  entä  jos  -ajattelusta 
nousee  jokin  uusi  konsepti  tai  analyyttinen  ra¬ 
kenne,  jota  sitten  voidaan  viimeistellä  ja  soveltaa 
kirjallisuustieteen  oman  metodologian  mukaan. 
Esimerkiksi  jos  ajatellaan,  että  teoksen  oikealla 
merkityksellä  on  attraktorin  tapaan  jonkinlaiset 
parametrit,  miten  ne  mahdollisesti  voitaisiin 
määrittää?  Miten  tällaiset  parametrit  jättäisivät 
tilaa  yksittäisen  lukijan  omakohtaiselle  lukuko¬ 
kemukselle? 

Eli  samalla  tavoin,  kuin  filosofiaa  lukemalla  teo¬ 
reettinen  fyysikko  saattaa  saada  ahaa-elämyksen, 

ruktio,  lacanilainen  psykoanalyysi,  ranskalainen 
feminismi,  queer  theory  ja  osittain  myös  postko- 
lonialistinen  teoria.  Sen  tärkeimmiksi  piirteiksi 
voitaisiin  nimetä  kielellisen  merkityksen  relati¬ 
vismi  sekä  sosiaalikonstruktivismi. 

Postmodernin  teorian  mukaan  sanojen  mer¬ 
kitys  ei  synny  viittaussuhteesta  todellisuuteen, 
vaan  sanojen  välisestä  sääntöjen  ja  käytännön 


jonka  seurauksena  kinkkinen  ongelma  näyttäytyy 
uudessa  valossa,  saattavat  kirjallisuusteoreetikon 
päässä  palaset  loksahtaa  paikoilleen  hänen  tutus¬ 
tuessaan  luonnontieteelliseen  teoriaan. 

Jotkin,  ihmiseen  hiukan  suorempaan  soveltuvat 
luonnontieteelliset  teoriat  voivat  saada  kirjalli¬ 
suustieteessä  aikaan  vielä  konkreettisempiakin 
tuloksia.  Kaaos  on  itse  asiassa  välillisesti  mukana 
tällaisessakin  kehityskulussa.  Itseorganisaation 
ajatus  on  nimittäin  osaltaan  tehnyt  mahdolliseksi 
sen,  että  humanistit  voivat  tarkastella  kulttuurin 
lähtökohtia  ilman,  että  pelkäisivät  joutumasta 
välittömästi  reduktion  kynsiin.  Sillä  aikaa  kun 
taiteen  teoriat  ovat  keskittyneet  postmodernis¬ 
miin  ja  ihmismielen  todellisuudesta  erottavan 
kielen  tutkiskeluun,  on  käyttäytymispsykologi- 
assa,  neurologiassa  ja  muilla  älyllisten  olento¬ 
jen  ajattelua  ja  emootioita  tutkivilla  aloilla  tehty 
edistysaskeleita.  Niinpä  nyt,  kun  ihmismielen 
liittäminen  ihmisruumiiseen  ei  tarkoitakaan  sen 
mahdollisuuden  automaattista  hyväksymistä,  että 
jokaisen  yksilön  toiminta  olisi  matemaattisesti 
ennustettavissa,  ovat  kirjallisuustieteilijät  ja  filo¬ 
sofit  kiinnostuneet  kulttuurista  ihmisen  biologi¬ 
sen  ja  evoluution  myötä  kehittyneen  olemuksen 
heijastuksena.  Jäämme  mielenkiinnolla  odotta¬ 
maan,  seuraako  tästä  uudesta  luonnontieteiden 
assimilaatiosta  kulttuurintutkimukseen  samanlai¬ 
sia  käsitesekaannuksia  kuin  kaaosteorian  kanssa 
on  käynyt. 

Entä  sitten  Sokalin  kritiikki  postmodernia  tie¬ 
toteoriaa  kohtaan?  Postmodernismi  ja  sen  suhde 
tietoon  ja  tieteelliseen  metodologiaan  on  moni¬ 
mutkainen  aihe,  mutta  tilanne  muuttuu  hiukan 
selkeämmäksi,  kun  ei  ajatella  postmodernismia 
varsinaisena  metodologisena  suuntauksena  vaan 
asenteena.  Tähän  asenteeseen  sitten  taas  liittyy 
monia  metodologisia  ja  epistemologisia  väitteitä, 
mutta  niitä  kaikkia  yhdistää  lähinnä  tietty  asenne 
menneisyyttä,  totuutta  ja  ennen  kaikkea  valistusta 
kohtaan. 

Postmodernia  asennetta  kirjallisuustieteessä 
edustavat  sellaiset  suuntaukset  kuin  dekonst- 


”Minun  maailmaani  ei  voi 
taleban-sotilas  ymmärtää.” 


verkostosta.  ”Koira”  ei  siis  viittaa  tietynlaiseen 
nisäkäslajiin  tai  sen  edustajaan,  vaan  kaikkiin 
sanoihin,  jotka  eivät  ole  "koira”,  lähinnä  kai 
"kissaan”,  "kettuun"  sekä  kaikkiin  "koiraa”  ym¬ 
päröiviin  metaforisiin  merkityksiin.  Tällainen 
kielen  verkosto  ohjailee  ihmisen  ajattelua  ja  ha¬ 
vaintoja,  eikä  sen  ulkopuolelle  ole  minkäänlaista 
pääsyä.  Me  olemme  kaikki  kielemme  vankeja. 
Tästä  syystä  ei  postmodernin  teorian  mukaan  ole 
enää  mielekästä  yrittää  käyttää  kieltä  niinkuin 
se  viittaisi  mielen  ulkopuoliseen  todellisuuteen, 
vaan  pelata  sillä  venyttäen  ja  manipuloiden  mer¬ 
kitysten  välisiä  suhteita. 

Sosiaalikonstruktivismi  taas  esittää,  että  jo¬ 
kaisen  ihmisen  kielellinen  verkosto  muokkautuu 
hänen  yhteiskunnallisen  ja  kulttuurillisen  ympä¬ 
ristönsä  mukaan.  Minä  näen  ja  jaostan  maailman 
suomalaisen,  1900-luvun  loppupuolen,  koulute¬ 
tun  keskiluokan  naispuolisen  edustajan  silmin, 
eikä  minulla  ole  posmodernin  teorian  mukaan 
tästä  näkökulmasta  ulos  pääsemistä.  Minun  maa¬ 
ilmaani  ei  voi  afganistanilainen  taleban-sotilas 
ymmärtää,  enkä  minä  taas  voi,  imperialistisen 
länsimaisen  kulttuurin  edustajana,  jakaa  intialai¬ 
sen  katulapsen  kokemusta. 

Taustalla  tällaisessa  ajattelussa  ovat  tietenkin 
poliittiset  ja  ideologiset  syyt,  joiden  mukaan  val¬ 
koisten  miesten  jalkoihin  jääneet  diskurssit  tulee 
nostaa  tasa-arvoiseen  asemaan  ilman,  että  niitä 
ryhdytään  tulkitsemaan  eli  manipuloimaan  valtaa 
pitävän  diskurssin  näkökulmasta. 

Nämä  kaksi  ajatusmallia  ovat  perustana  sille, 
että  postmoderni  kulttuuri  yleensä  ja  erityisesti 
postmoderni  tietoteoria  yrittävät  evätä  luonnon¬ 
tieteiltä  niiden  erityisen  aseman  tiedon  tuottajina. 
Tällaisen  ajattelun  mukaan  tiedemies  on,  siinä 
missä  kaikki  muutkin,  oman  yhteiskuntansa  ja 

kielensä  vanki  ja  hänen  esittämänsä  totuusväitteet 
ovat  tosia  vain  suhteessa  siihen  ajatusmaailmaan, 
josta  ne  ovat  lähtöisin.  Niinpä  sosiologisessa  tie¬ 
teenfilosofiassa  on  esiintynyt  sellaisia  ajatuksia 
kuin  Thomas  Kuhnin  tieteen  kehityksen  para¬ 
digmat  (jotka  tosin  on  viety  pidemmälle  post¬ 
modernissa  ajattelussa  kuin  mitä  Kuhn  itse  kos¬ 
kaan  tarkoitti)  ja  Paul  Feyerabendin  radikaali 
relativismi.5 

Kirjallisuuden  ja  kulttuurin  teoriat  yrittävät  siis 
tällä  tavoin  kääntää,  samoin  kuin  aiemmin  mai¬ 
nitsemani  David  Porush,  tutkimuksen  kohteeksi 
todellisuutta  koskevan  diskurssin  todellisuuden 
itsensä  sijaan. 

Kyseessä  on  tietenkin  vallankäytön  ongelma. 
Postmodernin  teorian  esittämässä  tilanteessa 
yhteiskunnassa  jonkinlaista  suunvuoroa  etsivät 
kulttuurintutkijat  olisivat  -  diskurssin  ammatti¬ 
laisina  -  niitä  ylimpiä  eksperttejä.  Voisi  kuvitella, 
että  olemme  olleet  tilanteessa,  jossa  elefanttia 
tutkiskelevat  sokeat  akateemikot  yrittävät  päästä 
selvyyteen  olion  todellisesta  luonteesta.  Yhtäk¬ 
kiä  hiiriin  erikoistuneet  tutkijat  saavat  päähänsä 
ryhtyä  julistamaan,  että  kyseessä  on  vain  val¬ 


tavan  suuri  hiiri,  mistä  syystä  he,  laajemman 
hiiriä  koskevan  ammattitaitonsa  johdosta,  ovat 
kaikkein  pätevimpiä  henkilöitä  kyseisestä  oliosta 
puhumaan. 

Kirjallisuustieteen  piirissä  on  kuitenkin  ollut  jo 
muutaman  vuoden  ajan  meneillään  terveen  järjen 
herätysliike.  Christopher  Norrisin,  Raymond 
Tallisin  ja  Suomessa  esimerkiksi  Abo  Akademin 
professori  Roger  Sellin  ja  Helsingin  yliopiston 
Bo  Petterssonin  kaltaiset  tutkijat  ovat  kiistäneet 
postmodernin  relativismin  ja  argumentoivat  rati¬ 
onaalisen  (joskin  luonnontieteistä  tietyin  tavoin 
eroavan)  tieteellisen  metodin  puolesta.6  He  eivät 
kiistä,  että  kielen  rakenne  ja  kulttuuri  vaikuttavat 
ihmisen  tapaan  hahmottaa  maailmaa,  mutta  he 
samalla  huomauttavat,  että  ihmisellä  on  myös 
luontainen  kyky  oppia  ja  tietoisesti  muuttaa  ai¬ 
emmin  muovautuneita  käsityksiään .  Kirj  allisuus- 
tiede  voi  heidän  mukaansajatkaa olemassaoloaan 
merkittävänä  tieteellisenä  projektina,  kunhan  vain 
huomio  kiinnitetään  taas  tekstien  diskursiivisen 
pinnan  lisäksi  sen  alla  oleviin  merkityksiin.  Tie¬ 
tenkään  kyseessä  ei  ole  tekstin  yhden  ainokaisen 
todellisen  merkityksen  kirjaaminen,  vaan  rehelli¬ 
nen,  tekstin  ja  kirjailjoiden  tuotantojen  kokonai¬ 
suuden  tutkiminen.  Vaikka  yhtä  oikeaa  tulkintaa 
ei  olisikaan,  voidaan  silti  sanoa  olevan  enemmän 
ja  vähemmän  vääriä  tulkintoja. 

Todistusaineistona  tällaisessa  tutkimuksessa 
käytetään  sekä  tekijän  intentioon  viittaavaa  ai¬ 
neistoa  että  aiemmin  mainitsemiani  tutkimustu¬ 
loksia  ihmismielen  luonnollisesta  tavasta  tulkita 
informaatiota  (esim.  tietoisuuden  perustuminen 
kerrontaan  tai  juoruilun  keskeinen  osa  sosiaa¬ 
listen  suhteiden  luomi¬ 
sessa).  Esimerkiksi  Tal- 
lis  on  "päivätyössään” 
dementian  neurologiaan 
erikoistunut  lääkäri  ja 
menettää  useinkin  kär¬ 
sivällisyytensä  postmo¬ 
dernien  teorioiden  kans¬ 
sa  (esimerkiksi  käyköön 
hänen  Lacanin  elämä¬ 
kertaa  koskeva  kirja- 
arvostelunsa  otsikolla 
"The  Shrink  from  Hell” 
[kallonkutistaja  suoraan 
helvetistä]).  Christopher 
Norris  taas  on  mielen¬ 
kiintoinen  tapaus,  koska 
hän  vakaasti  puolustaa 
Derridataa  relativismi- 

syytöksiä  vastaan  ja  argumentoi,  että  dekonst¬ 
ruktio  alkuperäisessä  muodossaan  ei  tarkoita 
rajatonta  merkityksillä  leikkimistä  tai  piruuttaan 
tehtyjä  irrelevantteja  tulkintoja. 

Usealla  taholla  humanistisissa  tieteissä  postmo¬ 
derni  teoria  on  siis  todettu  puutteelliseksi  ja  erito¬ 
ten  monet  kirjallisuustieteilijät  haluavat  irtautua 
sen  esittämästä  relativismista.  Ja  tämä  prosessi 
itse  asiassa  muistuttaa  humanististen  tieteiden  ja 
luonnontieteiden  välistä  keskustelua  siinä,  että 
osapuolten  on  joskus  hyvin  vaikea  ymmärtää  toi¬ 
siaan  ja  toistensa  viitekehyksiä.  Rationaalisuuden 
arvon  kieltävät  postmodernistit  eivät  liity  mu¬ 
kaan  arvostelijoiden  virittämään  rationaaliseen 
väittelyyn,  vaan  vastaavat  kritiikkiin  sanomalla, 
että  esitetyt  argumentit  eivät  kerta  kaikkiaan  ole 
relevantteja. 

Mutta  jos  jätämme  nyt  syrjään  humanististen 
tieteiden  sisäiset  oppiriidat,  voidaan  kysyä  onko 
olemassa  tapoja,  joilla  humanistiset  tieteet  voisi¬ 
vat  perustellusti  ottaa  osaa  luonnontieteitä  käsit¬ 
televään  keskusteluun?  Useita  mahdollisuuksia 
nousee  esiin,  jos  erotetaan  toisistaan  yhtäältä  niin¬ 
sanottu  ammattimainen  luonnontiede  ja  toisaalta 
luonnontieteet  kulttuurisena  objektina.  Ammat¬ 
timainen  luonnontiede  keskittyy  tieteentekoon 
itseensä  ja  tiedon  tuottamiseen  todellisuudesta. 
Tätä  alaa  ja  sen  metodologiaa  ei  humanistin  eri¬ 
tyisemmin  kannata  ryhtyä  kommentoimaan,  ellei 
hän  jostain  syystä  ole  onnistunut  kouluttamaan 
itseään  molemmissa  tieteenlajeissa.  Luonnontie¬ 
teisiin  kulttuurisena  objektina  taas  liittyy  paljon 
sellaista,  minkä  tutkimisessa  humanistit,  kulttuu¬ 
rin  muotojen  ekspertit,  ovat  paikallaan.7 

Ensinnäkin  voidaan  tutkia  "kahden  kulttuu¬ 
rin”  vuorovaikutuksia,  toisin  sanoen  tällaiseen 
keskusteluun  osallistuneita  tekstejä  ja  niissä 
esiintyviä  taiteen  ja  luonnontieteiden  määritel¬ 
miä  ja  metodologioita.  Esimerkiksi  tästä  kirjoit¬ 
tamastani  artikkelista  voitaisiin  etsiä  implisiittisiä 
määritelmiä  tieteestä  ja  taiteesta,  miettiä  kuinka 
perusteltuja  ne  ovat  ja  miten  ne  liittyvät  aikai¬ 
sempiin  käsityksiin. 

Erittäin  suosittu  ja  perinteinen  tutkimusalue 
on  tieteen  ja  teknologian  vaikutus  kirjailijoiden 
tuotantoon.  Materiaalia  tällaiseen  tutkimukseen 
löytyy  luonnollisesti  paljon.  Esimerkeiksi  kaaos¬ 
teorian  sovelluksista  kaunokirjallisuudessa  käy¬ 
vät  Connie  Willisin  romaani  "Bellwether",  jossa 
muotivirtausten  oudot  attraktorit  selittyvät  tutki¬ 
malla  lampaiden  käyttäytymistä,  Tom  Stoppar- 
din  näytelmä  "Arkadia",  jota  esitettiin  Suomen 
Kansallisteatterissakin  yhdeksänkymmenluvun 


alkupuolella,  sekä  Kate  Wilhelmin  salapoliisita¬ 
rinaa,  lakimiestrilleriä  ja  science  fictionia  yhdiste¬ 
levä  romaani  "Death  Qualified”,  missä  tietokone¬ 
ohjelman  fraktaalikuviot  hajottavat  ihmisaivojen 
neuroneissa  muodostuneita  verkostoja  niin,  että 
käyttäjä  saavuttaa  lapsenomaisen  kyvyn  nähdä 
todellisuuden  ytimeen  vailla  ennakko-oletuksia.8 
Analysoimalla  kaaosteorian  käyttöä  tällaisissa 


”On  hyvä  välttää  spekulaatioita, 
jotka  helposti  ymmärretään  väärin.” 


teoksissa  saamme  nousemaan  esiin  teosten  te¬ 
maattisia  rakenteita  (mm.  ihmisen  ja  luonnon 
sekä  kontrollin  ja  epäjärjestyksen  suhteet).  Näin 
ymmärrämme  kyseisiä  tekstejä  paremmin. 

Populaaritiede  (jolle  on  ehdotettu  myös  nimeä 
"pohdiskeleva  tiede",  [reflective  science  wri- 
ting])  kirjallisuudenlajina  on  myöskin  tutkimuk¬ 
sen  arvoinen  kohde.  Millaisia  ilmaisun  keinoja 
populaaritieteessä  käytetään?  Millainen  painotus 
on  evokatiivisuuden  ja  selkeyden  välillä?  Mitkä 
ovat  onnistuneen  populaaritiedeteoksen  kritee¬ 
rit?  Mitä  populaaritieteen  olemassaolo  ja  muodot 
sanovat  kulttuurista  ja  sen  suhteesta  luonnontie¬ 
teisiin? 

Tällä  hetkellä  suosituimman  tutkimuskohteen 
humanististen  tieteiden  puolella  muodostavat  eri 
tieteenaloilla  esiintyvät  yhteiset  teemat,  metafo¬ 
rat  ja  diskurssimuodot  (paradigmat).  Tämä  ala 
on  kuitenkin  altis  juuri  sellaisille  liiallisuuksiin 
paisutetuille  analogioille,  joita  Sokal  kirjoituk¬ 
sissaan  on  arvostellut.  Kuitenkaan  tällaista  ajat¬ 
telua  ei  pidä  tyrmätä  saman  tien,  vaikkakin  sen 
äärimmäiset  muodot  joutavatkin  unohduksiin. 
On  naurettavaa  väittää,  etteikö  todellisuus  oli¬ 
si  tieteellisen  teorian  lopullinen  mittari,  mutta 
toisaalta  on  myös  kiinnostavaa  tutkia,  millaiset 
kulttuurilliset  asenteet  ilmenevät  esimerkiksi 
kvanttimekaniikan  varhaisissa  tulkinnoissa  ja 
samaan  aikaan  vaikuttaneessa  myöhäisessä  mo¬ 
dernismissa.  Kulttuuri  ei  tee  tieteellistä  teoriaa 
todeksi  tai  epätodeksi,  mutta  se  saattaa  vaikut¬ 
taa  tiedemiesten  kiinnostuksen  kohteisiin,  hei¬ 
dän  tapaansa  kuvata  omia  löydöksiään  sekä  yh¬ 
teiskunnan  antamiin  rahoitusmahdollisuuksiin. 
Suurimmat  ongelmat  paradigmatutkimuksessa 
syntyvät,  kun  humanistit  käyttävät  tieteellisinä 
lähteinään  usein  melkoisen  spekulatiivistakin 

populaaritiedettä.  Humanisti  voi  kuitenkin,  ehkä 
yhteistyössä  luonnontieteilijöiden  kanssa,  löytää 
mielenkiintoisia  aatehistoriallisia  yhtymäkohtia 
eri  tieteenalojen  välillä. 

Yhteenvetona  voisin  sanoa,  että  vaikka  kaaos¬ 
teoriankin  osoittamat  esimerkin  mukaan  kirjalli¬ 
suustieteissä  on  menty  joskus  pahasti  hakoteille 
luonnontieteiden  luomien  teorioiden  käytössä, 
voisivat  nämä  kaksi  kulttuuria  kuitenkin  jatkaa 
Suomessakin  dialogiaan,  ehkä  jonkinlaisella  uu¬ 
della  ja  neutraalilla,  luonnontieteilijöitä  ja  hu- 
manistitutkijoita  yhteen  tuovalla  forumilla.  Tär¬ 
keintä  varmasti  molempien  kannalta  on  toisen 
ammattitaidon  ja  erityisosaamisen  tunnustami¬ 
nen:  yhtäältä  luonnontieteiden  kyky  saavuttaa 
tietoa  fyysisestä  maailmankaikkeudesta  on  vailla 
vertaa,  ja  toisaalta  humanistit  ovat  kouluttautu¬ 
neet  tutkimaan  ihmisen  ajattelua,  kirjallisuus- 
tieteilijät  erityisesti  mielikuvitusta  -  ja  vaikka 
metodologia  ei  humanistisissa  tieteissä  olekaan 


sidottu  todistusaineistoon  yhtä  yksiselitteisesti 
kuin  luonnontieteissä,  ovat  humanistit  kuitenkin 
saavuttaneet  uutta  ymmärrystä  meistä  itsestämme 
ajattelevina  olioina. 

Tässä  toivon  mukaan  jatkuvassa  dialogissa  tu¬ 
lee  aina  muistaa  ottaa  huomioon  se,  että  koska 
keskustelun  toinen  osapuoli  ei  ole  välttämättä  pe¬ 
rehtynyt  oman  alamme  ajattelun  perussääntöihin, 
on  hyvä  koettaa  välttää  sellaisia  spekulaatioita, 
jotka  helposti  ymmärretään  väärin.  Toisaalta  täy¬ 
tyy  muistaa  olla  omaksumatta  esitettyjä  väitteitä 
siinä  muodossa,  kuin  ne  oman  näkökannan  mu¬ 
kaan  ensi  tilassa  näyttäytyvät.  Metafora  tällaiselle 
asenteelle  voisi  löytyä  sushi-ravintolasta:  jos  et 
tiedä,  mitä  sinulle  lautasella  tarjotaan,  on  hyvä 
varmuuden  vuoksi  kysyä  kokilta,  ettet  vain  sattui¬ 
si  vahingossa  nielaisemaan  muovista  koristeper- 
siljaa  ja  sen  perusteella  julistaisi  koko  ravintolaa 
huijaukseksi.  ■ 

ture,  Science  and  the  Two  Cultures  Debate”  (Aldershot: 
Ashgate,  2000)  listaamiin  mahdollisuuksiin. 

8  Connie  Willis,  "Bellwether”  (1996,  New  York: 
Bantam,  1997);  Tom  Stoppard,  "Arcadia”  (London: 
Faber&Faber,  1993)  ja  Kate  Wilhelm,  "Death  Quali- 
fied:  A  Mystery  of  Chaos”  (New  York:  Fawcett  Crest, 
1991) 

Valloittavat 

Verkostot 


Verkostoituminen  on  monien 
Suomessa  kansainvälistä  mai¬ 
netta  niittäneiden  tutkijoiden 
mukaan  Suomen  kansallinen 
vahvuustekijä.  Verkostoja  on 
toki  hallittu  ennenkin,  varsinkin  vesistöjen  ää¬ 
rellä.  Tosin  nyt  en  tarkoita  traditiota  vaan  post¬ 
modernia.  Näiden  kahden  rajahan  on  kuin  veteen 
piirretty  viiva.  Sillä  viivalla  on  yleensä  laituri 
ja  laiturilla  nuori  televisiotoimittaja  kysymässä 
merkikarhulta,  että  "miten  sä  niinku  kalastajana 
koet  nää  verkot?” 

Postmodernin  verkostoitumisen  huipentuma  on 
verkostomarkkinointi.  Tässä  sisäisten  sankarien 
kultivoidussa  uurastuksessa  esasaarinen  lyö  kättä 
pekkahimasen  kanssa  niin  että  Sarasvuot  pöllyää. 
Mutta  bjurström  vieköön,  asiastahan  piti  puhua. 

Rikkaaksi,  menestyväksi  ja  onnelliseksi  kuin 
myös  kauniiksi,  muodikkaaksi  ja  tasapainoisek¬ 
si  pääsee  heittäytymällä  avosylin  verkostojen 
lumoihin.  Se  on  maailma,  jossa  hämmentävän 
tehokkaat  laihdutuslääkkeet  kohtaavat  ällistyt¬ 
täväsi  kirkastavat  luonnonmukaiset  pesuaineet 
käänteentekevässä  muovikulhossa.  Naminami. 

Unohda  kasvisterolit  ja  muut,  sillä  vain  ver¬ 
kostomarkkinoinnissa  voi  törmätä  terveysvai¬ 
kutteiseen  pesujauheeseen!  Pesukoneen  hellässä 
syleilyssä  se  paitsi  pesee  ja  valkaisee  myös  paran¬ 
taa  astman,  allergian  ja  joukon  muita  sairauksia. 
Oletettavasti  se  myös  voitelee  samalla  koneen 
laakerit. 

Kaiken  lisäksi  tuotteet  ovat  hämmentävää  kyllä 
luonnonmukaisia.  Luonnostahan  saadaan  turval¬ 
liset  ja  terveelliset  tuotteet,  kuten  kaikki  näsiän- 
marjoja  lapsena  popsimaan  yrittäneet  tietävät. 


Ja  VTT  vieköön,  verkostoissa  kulkevat  tuot¬ 
teet  on  myös  luonnollisesti  tutkittu  ja  testattu 
moneen  kertaan.  Tosin  testauspaikkojen  sijaintia 
selvitellään  edelleen.  Uusimmat  selvitykset  vih¬ 
jaavat  lähinnä  Mikä-Mikä-Maan  suuntaan.  Mutta 
ei  hätää,  tuhannet  tyytyväiset  käyttäjät  puhuvat 
puolestaan.  Levanterin  koirakin,  joka  jo  pitkään 
oli  ontunut  etujalkaansa,  virkistyi  ihmeesti  kun 
heidän  naapurinsa  ryhtyi  käyttävään  natural-bio- 
senso-vita-activea. 

Jos  nyt  kuitenkin  kaiken  tämän  jälkeen  vielä 
pohtii  kannattaako  verkostomarkkinointiin  ryh¬ 
tyä,  niin  on  otettava  matematiikka  avuksi.  Aja¬ 
tellaanpa  vaikka  paperikoneita,  noita  oivallisen 
osaamisen  taidonnöytteitä.  Niitähän  on  perintei¬ 
sesti  markkinoitu  insinööriltä-insinöörille  -peri¬ 
aatteella  lenita-airisto  -tyyppisiin  tennissukkiin 
pukeutuneena. 

Verkostomarkkinoinnin  keinoin  insinööri  kut¬ 
suisi  kotiinsa  viisi  ystäväänsä,  myisi  jokaiselle 
paperikoneen  ja  saisi  nämä  lupaamaan,  että  he 
myyvät  kukin  viisi  paperikonetta  lisää  ja  vär¬ 
väävät  asiakkaansa  tekemään  samoin.  Insinöörin 
vedellessä  lonkkaa  loppuvuoden,  hänen  pikku 
apulaisensa  ahkeroivat  ja  täyttävät  maan  pape¬ 
rikoneilla.  Ei  tarvita  kuin  kymmenkunta  kauppi- 
asporrasta  niin  kaikilla  suomalaisilla  on  jo  oma 
paperikone. 

Yhdennellätoista  portaalla  paperikoneet  on 
myyty  jo  kaikille  pohjoismaiden  asukkaille  ja 
pian  on  maailma  valloitettu.  Voi  niitä  onnen  ja 
auvon  päiviä,  kun  takapihoillamme  jauhavien 
paperikoneiden  iloinen  ronksutus  täyttää  ilman. 

VESA  KOLHINEN 

Varpu  taipui  näyttävästi 

aina  kun  koehenkilöt  tiesivät 
maassa  olevan  jotain,  mitä  pitäisi  havaita 


Jyväskylässä  testattiin  kahta  varpumiestä 
viime  vuonna.  Kokeissa  todettiin,  että  varpu 
taipuu  ja  että  taipumisilmiö  on  todellakin 
varsin  näyttävä.  Varpu  taipui  aina  kun 
koehenkilöt  tiesivät,  että  maassa  oli  jotain, 
joka  piti  havaita,  mutta  tulokset  olivat  täysin 
satunnaisia  silloin  kun  heillä  ei  ollut  tietoa 
asiasta.  Jyväskylän  Skepsis-ryhmä  sen 
sijaan  oppi  yhtä  jos  toista  koetilaisuuksien 
järjestämisestä. 


Jyväskylän  skeptikot  kutsuivat  keväällä 
2001  Skepsis  ry:n  puheenjohtajan  Jukka 
Häkkisen  esitelmöimään  taikavarvuista. 
Tilaisuuden  jälkeen  saimme  yhteydenottoja  muu¬ 
tamilta  varvunkäyttäjiltä,  joista  osa  ilmoitti  ole- 


vansa  halukas  osoittamaan  kykynsä  valvotussa 
kokeessa.  Koska  varpuhenkilöt  yleensä  kertovat 
löytävänsä  vettä,  heidän  kykyjensä  kokeellinen 
testaaminen  on  työlästä.  Tällaisia  kokeita  on 
kuitenkin  tehty  aikaisemmin  [1,2]  ja  on  tekeillä 
Joensuussa. 

Varpumiehistä  kaksi  kertoi  kuitenkin  omaavan¬ 
sa  kykyjä,  jotka  voitaisiin  testata  melko  helposti. 
Heistä  toinen  kertoi  löytävänsä  metalliesineitä 
maasta.  Toinen  taas  sanoi  pystyvänsä  löytämään 
ja  maadoittamaan  vesisuonia  ja  edelleen  havait¬ 
semaan,  jos  suonen  maadoitusta  muutettaisiin. 
Henkilöt  olivat  innokkaita  testattavaksi,  joten 
heille  järjestettiin  kokeet.  Ryhmällämme  oli  jo 
hieman  aikaisempaa  kokemusta  [3]  paranormaa¬ 
lien  ilmiöiden  testaamisesta,  mutta  nämä  kokeet 
opettivat  paljon  käytännön  järjestelyistä. 

Marraskuun  varpukoe  käynnissä.  Juha  Merikoski 
valvoo  havaitseeko  varpumies  mitään. 


Yleisiä  periaatteita 

Kokeet  suoritettiin  kaksoissokkokokeena,  jos¬ 
sa  testattava  henkilö  ja  testaajat  eivät  varsinaisen 
testin  aikana  tiedä  mikä  kussakin  testin  osassa  on 
testattavan  kannalta  positiivinen  havainto.  Tämä¬ 
hän  on  tieteellisissä  kokeissa  usein  käytetty  järjes¬ 
tely,  jolla  pyritään  eliminoimaan  mahdollisuus, 
että  jompi  kumpi  osapuoli  tiedostamattaankaan 
vaikuttaisi  koetulokseen.  Käytännössä  kaksois- 
sokkoutus  vaatii,  että  paikalla  on  useampia  avus¬ 
tajia,  jotka  eivät  saa  kommunikoida  keskenään 
kokeen  aikana. 

Kokeita  suunnitellessa  laadittiin  koesopimus 
[4] ,  jossa  selvitettiin  täsmällisesti,  mitä  tutkitaan, 
miten  koe  käytännössä  tapahtuu  j  a  mikä  katsotaan 
onnistuneeksi  tulokseksi.  Kirjallinen  sopimus  on 
aina  syytä  tehdä,  ettei  järjestelyistä  ja  tulosten  tul¬ 
kinnasta  synny  jälkeenpäin  mitään  erimielisyyk¬ 
siä.  Koesopimusta  tehtäessä  on  oltava  tarkkana 
ja  joskus  mainittava  myös  itsestäänselvyyksiltä 
tuntuvia  asioita,  kuten  esimerkiksi  todettava,  että 
esineitä  maasta  etsittäessä  ei  varvussa  saa  olla 
minkäänlaisia  elektronisia  tai  kemiallisia  antu¬ 
reita,  eikä  sillä  saa  tunnustella  maata  koepaikalla. 
Silloin  kun  onnistuneesta  kokeesta  on  luvassa 
10  000  euron  tai  peräti  1 000  000  dollarin  palkkio, 
voi  aina  löytyä  joku,  joka  koettaisi  hyödyntää 
pykälien  porsaanreikiä. 

Tässä  artikkelissa  luomme  koetulosten  tarkas¬ 
telun  lisäksi  katsauksen  myös  kokeen  toteutuk¬ 
seen  siinä  toivossa,  että  se  auttaisi  tulevia  saman¬ 
kaltaisten  kokeiden  järjestäjiä. 

Ensimmäinen  koe 

Ensimmäinen  koe  tehtiin  syyskuussa  200 1 .  Tes¬ 
tattavana  oli  nuorehko,  akateemisen  koulutuksen 
saanut  mies,  joka  kertoi  pystyvänsä  havaitsemaan 
metalli-,  muovi-  ja  jopa  puuesineitä  maasta  L- 
varvullaan.  Hän  ei  uskonut,  että  varvulla  pystyi¬ 
si  löytämään  vettä  eikä  edes  pitänyt  vesisuonta 
järkevänä  käsitteenä.  Hän  kertoi  itsekin  pohdis¬ 


kelleensa  kuinka  varpuilmiötä  olisi  mahdollista 
testata  luotettavasti. 

Koepaikaksi  valittiin  laaja  uimaranta,  johon  oli 
helppo  kaivaa  pieniä  kuoppia.  Paikalta  valittiin 
sopivan  kokoinen  alue  eli  koerata,  jolle  merki¬ 
tyistä  testikohdista  koehenkilö  valitsi  ja  hyväksyi 
varpuaan  käyttäen  kymmentä  sellaista  kohtaa, 
joissa  hänen  mukaansa  ei  ollut  mitään  koetta 
häiritsevää.  Numeroituihin  testikohtiin  upotettiin 
pieniä  metallitappeja,  jotka  nekin  koehenkilö  oli 
etukäteen  hyväksynyt  kokeiltuaan  itse  niiden  löy¬ 
tymistä  hiekan  alta. 

Kaksoissokkoutus  toteutettiin  seuraavasti: 
Aluksi  koeradalle  saapui  kaksi  toimitsijaa,  jotka 
piilottivat  esineet  maahan  arpoen  jokaisessa  tes¬ 
tikohdassa  tuliko  maahan  esinettä  vaiko  ei.  He 
kirjasivat  asetelman  lomakkeelle,  joka  suljettiin 
kirjekuoreen.  Koehenkilö  oli  merkinnyt  käytetyt 
lomakkeet  allekirjoituksellaan,  jotta  niitä  ei  olisi 
voinut  vaihtaa  hänen  huomaamattaan.  Tämän  jäl¬ 
keen  piilottajat  poistuivat  koepaikan  välittömästä 
läheisyydestä  ja  paikalle  saapui  kolmas  toimitsija. 
Hän  peitti  loputkin  kaivamisen  jäljet  haravalla  sil¬ 
tä  varalta,  että  piilottajat  olisivat  kuoppia  peittäes- 
sään  tiedostamattaan  jättäneet  paikalle  merkkejä 
siitä  onko  kuopassa  esine  vai  ei. 

Sitten  itse  koehenkilö  saapui  paikalle  valvojan 
ja  avustajansa  kanssa.  Hän  kävi  radan  läpi  suorit¬ 
taen  havaintonsa  ja  valvoj  a  kirj  asi  ne  koehenkilön 
nähden  toiselle  lomakkeelle.  Kun  koehenkilö  oli 
havaintonsa  suorittanut,  kuopat  kaivettiin  auki 
hänen  läsnäollessaan,  ja  esineiden  sijainnit  kir¬ 
jattiin  kolmannelle  lomakkeelle. 

Tarkistusvaiheessa  varmistettiin  ensin,  että 
kaikki  piilotetut  esineet  oli  löydetty.  Sen  jälkeen 
tarkistettiin  koehenkilön  suorituksen  onnistumi¬ 
nen  lomakemerkintöjä  vertaamalla.  Tämä  järjes¬ 
tely  käytiin  läpi  kolmesti,  ja  koeradan  paikkaa 
vaihdettiin  joka  kerta,  jotta  koe-esineistä  maahan 
mahdollisesti  jäävä  “jälki”  ei  voisi  vaikeuttaa 
havaintoja. 

TULOKSET  eivät  olleet  koehenkilön  kannalta 
edullisia.  Kun  rata  oli  käyty  läpi  kolmesti,  olivat 
tulokset  7/ 1 0 , 6/ 1 0  j  a  4/ 1 0 ,  eli  1 7  havaintoa  oikein 
30:stä.  Koesopimuksessa  oli  sovittu,  että  posi¬ 
tiivinen  tulos  olisi  vähintään  80  %  havainnoista 
oikein  eli  24  oikeaa  havaintoa.  Koehenkilö  piti 
tulosta  yllättävänä,  mutta  suhtautui  siihen  hyvin 
rauhallisesti.  Hän  ei  keksinyt  mikä  meni  vikaan 
eikä  yrittänyt  juurikaan  selitellä  huonoa  menes¬ 
tystään. 

KOKEEN  JÄLKEEN  totesimme  huomionar¬ 
voisen  seikan:  varvulla  oli  taipumusta  "puoltaa” 
eli  se  kertoi  suuremmalla  todennäköisyydellä  että 
maassa  oli  esine,  kuin  että  siinä  ei  ole.  Kahdessa 
ensimmäisessä  testisarjassa  maahan  oli  todellakin 
piilotettu  yli  viisi  esinettä  ja  kolmannessa  alle 
viisi,  mikä  sai  kokeen  alkupuolen  tuloksen  näyt¬ 
tämään  yllättävän  hyvältä.  Yleisesti  tämäntyyp¬ 
pisissä  kokeissa  olisikin  tulosten  tulkinnan  hel¬ 
pottamiseksi  hyvä  arpoa  testisarjat  mieluummin 
siten,  ettei  niissä  sallita  kovin  suuria  poikkeamia 
ke  ski  arvokäy  tt  äy  ty  mise  stä . 

Totesimme  myös,  että  kaikkien  osapuolten 
kannalta  olisi  miellyttävämpää,  jos  koesarjojen 
tuloksia  ei  tarkistettaisi  lomakkeilta  aina  kunkin 
sarjan  jälkeen  vaan  kaikki  vasta  koko  kokeen 
lopussa.  Negatiivinen  välitulos  latistaa  tunnelmaa 
ja  saattaisi  synnyttää  halua  keskeyttää  koe  tai 
muuttaa  koejärjestelyä  ennen  kuin  tulokset  ovat 
tilastollisesti  merkitseviä. 

Toinen  koe 

Toinen  koe  suoritettiin  marraskuussa  2001. 
Tämä  koehenkilö  ilmoitti  löytävänsä  "vesi- 
suonia”  perinteisellä  Y-varvulla  ja  pystyvänsä 
"maadoittamaan"  ne  asettamalla  runsaan  metrin 
mittaisen  kuparitangon  maahan  poikittain  suonen 
päälle.  Tämän  maadoituksen  tarkoitus  on  torjua 
jotakin  vesisuonen  välittämää  säteilyä  ja  henkilö 
kertoi  suorittavansa  tällaisia  maadoituksia  niitä 
tilaaville  asiakkaille.  Hän  kertoi  havaitsevansa 
varpunsa  avulla,  mikäli  maadoitustankoa  noste¬ 
taan  vaikkapa  vain  toisesta  päästä.  Tätäkin  kykyä 
oli  siis  varsin  helppo  testata. 

Koepaikaksi  valittiin  maalaistalo,  jonka  alla 
kulkevat  vesisuonet  koehenkilö  maadoitti  talon 
ympäriltä.  Koehenkilö  valitsi  tietyn  suonen, 
jonka  maadoitusta  toimitsijat  muuttaisivat  nos¬ 
tamalla  ja  laskemalla  sen  päälle  laitettua  ku- 
paritankoa.  Tangon  nostaminen  ja  laskeminen 
tapahtuisi  satunnaisesti.  Tätä  varten  oli  etukäteen 


Lvvvmip- — J 


Marraskuun  koe.  Veli  Maaranen  päästää  säteilyn 
virtaamaan  nostamalla  vesisuonen  päälle  asetettua 
maadoitustankoa. 


arvottu  neljä  20  toiston  testisarjaa,  joista  koepai¬ 
kalla  valittiin  satunnaisesti  yksi.  Testisarjat  oli 
nyt  arvottu  siten,  että  tanko  pidettäisiin  alhaalla 
50  %  todennäköisyydellä,  kuitenkin  niin,  että  20 
toiston  tapauksessa  tanko  olisi  alhaalla  vähintään 
8  ja  korkeintaan  12  kertaa. 

Aluksi  testisuonen  päällä  olevaa  maadoitus¬ 
tankoa  nostettiin  ja  laskettiin  talon  vastakkaisella 
puolella  olleen  koehenkilön  tieten,  jotta  hän  sai 
tarkistaa  havaitsisiko  hän  sieltä  käsin  maadoi¬ 
tuksen  muutoksen.  Varsinaisessa  kokeessa  tan¬ 
koa  liikuteltiin  joka  kerta  samalla  koehenkilön 
hyväksymällä  tavalla  ja  koehenkilön  tunteman 
ulkopuolisen  tarkkailijan  nähden. 

Varsinaisessa  kokeessa  toimitsijat  muuttivat 
maadoitusta  arvotun  sarjan  mukaisella  taval¬ 
la  ja  ilmoittivat  avustajan  välityksellä  uuden 
mittauksen  alkamisesta  talon  toiselle  puolelle 
koehenkilölle  ja  tämän  valvojalle.  Koehenkilö 
suoritti  havaintonsa  ja  ilmoitti  sen  valvojalle, 
joka  edelleen  ilmoitti  toimitsijoille,  milloin  koe¬ 
henkilö  olisi  valmis  seuraavaan  mittaukseen. 

Valvoja  merkitsi  havainnot  lomakkeelle  koe¬ 
henkilön  nähden,  ja  talon  toisella  puolen  tangon 
asennot  merkittiin  toiselle  lomakkeelle  tarkkai¬ 
lijan  nähden.  Lomakemerkintöjen  oikeellisuus 
vahvistettiin  vielä  allekirjoituksin  ennen  niiden 
vertaamista. 

TULOS  ei  tässäkään  kokeessa  ollut  koehenki¬ 
lön  kannalta  positiivinen:  Hän  havaitsi  oikein  9 
tapausta  20:stä.  Positiivinen  tulos  olisi  sopimuk¬ 
sen  mukaan  ollut  jälleen  80  %  eli  16  tapausta 
oikein.  Koehenkilö  oli  jälkikäteen  hyvin  häm¬ 
mästynyt  tuloksesta.  Muutamia  päiviä  kokeen 
jälkeen  hän  vielä  soitti  eräälle  meistä  ihmetellen 
tulosta.  Vaikutti  siltä,  että  pieni  epäilyn  siemen 
häneen  oli  tarttunut,  sillä  hän  sanoi  tekevänsä 
omia  tutkimuksiaan  ensi  kesänä,  ja  jos  tulos  olisi 
edelleenkin  sama,  sanoi  hän  lopettavansa  suonien 
maadoitukset.  Sen  sijaan  hän  vakuutteli  asiak¬ 
kaidensa  olleen  tyytyväisiä  maadoituksiin  sekä 
hänen  katsomiinsa  kaivonpaikkoihin. 

KOKEEN  PÄÄTYTTYÄ,  mutta  onneksi  ennen 
koetulosten  analysointia,  koehenkilö  alkoi  epäil¬ 
lä,  voisiko  vesisuonessa  tapahtua  jotain  kyllästy- 
misilmiötä,  jolloin  se  ei  enää  reagoisikaan  tangon 
liikkeisiin  joko  ollenkaan  tai  tavallista  hitaam¬ 
min.  Teimmekin  vielä  testin,  jossa  tangon  asentoa 
muutettiin  koehenkilön  tieten,  ja  hän  sai  vahvis¬ 
taa  edelleenkin  havaitsevansa  varvun  taipuvan, 
vaikka  koetta  oli  samassa  paikassa  toistettu  jo 
monta  kertaa.  Tulevissakin  kokeissa  kannattaa 
muistaa  antaa  koehenkilön  varmistua  kyvystään 
sekä  ennen  koetta  että  sen  jälkeen  ennen  tulos¬ 
ten  tarkistamista.  Olosuhteiden  muuttuminen  ja 
koehenkilön  väsyminen  parituntisen  kokeen  ai¬ 
kana  voisivat  tarpeettomasti  saattaa  koetuloksen 
kyseenalaiseksi. 

Vielä  yksi  maininnan  arvoinen  seikka  on,  että 
koehenkilön  edustaja  oli  seuraamassa  tangon 
siirtelyä  ja  varmistamassa  muistiinpanojen  oi¬ 
keellisuuden.  Ei  riitä,  että  skeptikot  voivat  olla 
varmoja  siitä,  ettei  heitä  petetä  kokeessa  millään 


Koevälineistöä.  Satunnaislukugeneraattorina  oli 
tuorekelmulla  päällystetty  muki,  jossa  oli  noppa. 
Lisäksi  kuvassa  on  etsittyjä  terästappeja  sekä  ha¬ 
vaintolomakkeita. 


tavalla  -  myös  testattavan  täytyy  voida  olla  va¬ 
kuuttunut  siitä. 

LOPPUTULOKSENA  saatoimme  todeta,  että 
varpu  todella  taipui,  ja  vieläpä  hyvin  näyttävästi 
aina  silloin  kun  koehenkilöt  tiesivät  maassa  ole¬ 
van  jotain,  mitä  heidän  pitäisi  havaita.  Sen  sijaan 
silloin  kun  heillä  ei  ollut  mitään  tietoa  asiasta, 
olivat  tulokset  täysin  satunnaisia.  Mitään  näyt¬ 
töä  varvun  toimimisesta  ei  siis  näissä  kokeissa 
saatu.  ■ 

Viitteet: 

[1]  Kari-KoskinenO.,MelaM.,ArkkoP.  &Nii- 
nimaa  A.,  Maasäteilyraportti.  Kansanterveystie¬ 
teen  julkaisuja  M86/85.  105  s.  Oulu  1985.  ISBN 
95 1  -45-359 1  -X,  ISSN0355-7979.  Uusintapainos 
ISBN  951-98841-0-6,  http://www.skepsis.fi/ju- 
tut/maasateilyraportti.pdf . 

[2]  Edesmenneen  prof.  Juhani  Kanteleen  (JY, 
Fysiikan  laitos)  kerrotaan  tehneen  tutkimuksia 
taikavarvuista.  Kanteleen  aihetta  käsittelevät 
muistiinpanot  jäivät  ilmeisesti  Fysiikan  laitoksen 
haltuun  ja  katosivat  laitoksen  muuton  yhteydessä 
1996. 

[3]  Vesa  Kolhinen  &  Antti  Koponen:  Psyykik- 
koa  testattiin  Jyväskylässä,  Skeptikko  4/97  s. 22. 

[4]  Sopimusmalleja  voi  pyytää  Skepsis  ry:n 
hallituksen  jäseniltä. 

1 5  vuotta  kriittisyyttä 


Neljä  Skepsiksen  puheenjohtajaa  -  S.  Al¬ 
bert  Kivinen,  Nils  Mustelin,  Ilpo  V.  Salmi  ja 
Jukka  Häkkinen  -  muistelivat  yhdistyksen 
1 5-vuotistilaisuudessa  mennyttä  ja  pohtivat 
tulevaa. 

Skepsis  ry  perustettiin  3.3.1987.  Filoso¬ 
fian  professori  Raimo  Tuomelan  kool- 
lekutsumassa  perustavassa  kokouksessa 
Helsingin  yliopiston  Pienen  konsistorin  istunto¬ 
salissa  oli  läsnä  30  henkilöä,  joista  väliaikaiseen 
johtoryhmään  valittiin:  Nils  Edelman,  Johan 
Helsingius,  Heta  Häyry,  Hannu  Karttunen. 
S.  Albert  Kivinen,  Nils  Mustelin,  Heikki  Oja, 
Raimo  Tuomela  ja  Matti  Virtanen. 

Yhdistysrekisteriin  lähetetty  perustamisilmoi- 
tus  on  päivätty  28.5. 1987,  ja  allekirjoittajina  ovat: 
N.  Edelman,  S. A.  Kivinen,  Pekka  Hartola,  H. 
Häyry,  N.  Mustelin,  R.  Tuomela,  H.  Karttunen 
ja  M.  Virtanen. 

S.  Albert  Kivinen 

Kaksi  ensimmäistä  vuotta  Skepsiksen  puheen¬ 
johtajana  ja  vielä  yhden  vuoden  varapuheenjohta¬ 
jana  toimi  S.  Albert  Kivinen,  joka  kertoi  Tieteiden 
talolla  järjestetyssä  1 5-vuotistilaisuudessa,  ettei 
yhdistyksen  tarkoitusta  toimia  paranormaalien 
ilmiöiden  tutkimusorganisaationa  kyetty  harras¬ 
tuspohjalta  toteuttamaan.  Tämä  ei  Kivisen  mu¬ 
kaan  ole  kuitenkaan  ollut  ongelma,  sillä  paranor¬ 


maaleja  ilmiöitä  on  maailmalla  tutkittu  paljon. 

-  Rajatiedon  kirjallisuudessa  tutkimuksista  on 
turha  mainintoja  hakea.  Siksi  Skepsis  on  päätynyt 
luontevasti  levittämään  tietoa  tutkimuksista  ja 
myös  muista  tiedottamista  vaativista  asioista. 

Kivinen  muistutti,  että  yhdistyksen  puheenjoh¬ 
taja  voi  olla  pelkkä  keulakuva,  jos  hän  niin  haluaa. 
Varsinaisen  työn  tekee  yhdistyksen  sihteeri.  Al¬ 
kuvuosina  Skepsiksen  sihteerinä  ja  rahastonhoi¬ 
tajana  toimi  Matti  Virtanen,  jota  Kivinen  halusi 
erityisesti  kiittää. 

Omaa  puheenjohtaja-aikaansa  muistellessaan 
Kivinen  kertoi  tehneensä  ehdotuksen,  että  Skep¬ 
sis  alkaisi  jakaa  Huuhaa-palkintoa. 

-  Ajatukseen  suhtauduttiin  skeptisesti.  Palkin¬ 
toa  alettiin  jakaa  vasta  pari  vuotta  myöhemmin. 

Kivinen  myös  ehdotti,  että  Suomessa  pitäisi 
järjestää  kansainvälinen  paranormaaleja  ilmiöi¬ 
tä  käsittelevä  kokous.  Seminaari  otsikolla  "Arc 
there  Any  Well-attested  Paranormal  Pheomena?” 
(onko  olemassa  näyttöä  paranormaalien  ilmiöi¬ 
den  olemassaolosta?)  toteutui  syksyllä  1989. 
Paikalle  saatiin  mm.  taikuri  James  Randi,  pa¬ 
rapsykologian  tohtori  Susan  Blackmore,  para¬ 
psykologian  professori  Robert  Morris,  kirjailija 
Andrew  McKenzie  ja  entinen  astrologi,  fysiikan 
tohtori  Geoffrey  Dean. 

-  On  vahinko,  ettei  esitelmiä  saatu  julkaistua 
kirjan  muodossa,  kuten  alunperin  oli  tarkoitus. 

Kivisen  vuosina  pantiin  alulle  myös  Skepsiksen 
ensimmäisen  kirjan  tekeminen.  Ursan  kustantama 

Teksti  ja  kuvat:  Risto  k.  järvinen 


"Paholaisen  asianajaja"  ilmestyi  maaliskuussa 
1989.  Kirjan  kymmenestä  artikkelista  seitsemän 
perustui  Skepsiksen  kuukausittain  järjestämiin 
esitelmiin  Helsingin  yliopiston  Porthaniassa. 
Teos  on  jo  pitkään  ollut  loppuunmyyty. 

Nils  Mustelin 

Kaksi  ensimmäistä  vuotta  Skepsiksen  vara¬ 
puheenjohtajana  ja  vuodet  1989-1992  puheen¬ 
johtajana  vaikuttanut  Nils  Mustelin  kertoi,  että 
Kivisen  mainitseman  kansainvälisen  seminaarin 
aikana  Skepsis  löi  itsensä  mediassa  läpi.  Yh¬ 
distyksen  saamaa  julkisuutta  oli  edesauttamassa 
myös  samana  vuonna  1989  ensimmäisen  kerran 
jaettu  Skepsiksen  Huuhaa-palkinto,  joka  myön¬ 
nettiin  WSOY:lle  "pitkällisestä  ja  ansiokkaasta 
toiminnasta  valetieteellisen  kirjallisuuden  kus¬ 
tantamisen  ja  levittämisen  alueella".  Palkinto  on 
Mustelmin  mukaan  muodostunut  Skepsikselle 
tärkeäksi  traditioksi,  joka  tuo  joka  vuosi  julki¬ 
suutta  yhdistyksen  ajamille  asioille. 

-  Seminaarin  yhteydessä  julkistettiin  myös  en¬ 
simmäisen  kerran  Skepsiksen  haaste  -  silloin  10 
000  markkaa,  nyt  40  000  euroa  -  sellaisen  hen¬ 
kilön  haettavaksi,  joka  pystyy  tuottamaan  valvo¬ 
tuissa  olosuhteissa  paranormaalin  ilmiön. 

Rahoja  ei  ole  tarvinnut  kenellekään  maksaa. 
Mustelin  muisteli  erästä  varpumiestä,  jota  ensin 
testasi  Suomessa  vierailulla  ollut  James  Randi, 
ja  joka  siitä  huolimatta  halusi  myöhemmin  ottaa 
osaa  Skepsiksen  viralliseen  testiin.  Varpumiehel- 
lä  oli  hallussaan  jotakin  erittäin  kallista  Saksasta 
tilattua  ainetta  sisältävä  purkki,  jonka  hän  väitti 
pystyvänsä  löytämään  varvullaan  pahvilaatikon 
alta.  Näin  tapahtuikin,  kun  mies  näki,  minkä 
laatikon  alle  purkki  laitettiin.  Kun  hän  ei  purkin 
sijoitusta  tiennyt,  ei  varpu  toiminutkaan.  Myö¬ 
hemmin  mies  keksi  selityksen:  kokeen  aikana 
oli  vallinnut  täydellinen  kuunpimennys,  joka  oli 
vienyt  varvulta  voiman. 

Randista  Mustelin  puhui  lämmöllä.  Tuo  USA: 
n  kuuluisin  skeptikko  kävi  Suomessa  useamman 
kerran  ja  esiintyi  eri  puolilla  maata.  Mustelin 


myös  näytti  Tieteiden  taloon  kokoontuneille 
skeptikoille  kuvaa,  jossa  Randi  suorittaa  "psyyk¬ 
kistä  kirurgiaa"  Helsingin  yliopiston  juhlasalissa 
vuonna  1990.  Filippiineillä  kuuluisiksi  tulleet 
ilman  haavoja  tapahtuvat  kasvainten  leikkaukset 
ovat  huijausta,  johon  tarvitaan  vain  sorminäppä- 
ryyttä  ja  kanan  sisäelimiä. 

-  Randista  oli  meille  paljon  apua  Skepsiksen 
alkuaikoina. 

Mustelmin  puheenjohtajakaudella  perustettiin 
Skepsiksen  tieteellinen  neuvottelukunta  (syksy 
1990).  Tieteellisten  seurain  valtuuskunnan  jäse¬ 
neksi  yhdistys  hyväksyttiin  8.3.1991. 

Neljän  vuoden  jälkeen  Mustelin  kertoi  jättä¬ 
neensä  puheenjohtajuuden  Lauri  Gröhnin  tur¬ 
vallisiin  käsiin. 

Ilpo  V.  Salmi 

Vuonna  1993  Skepsiksen  puheenjohtajana  oli 
Lauri  Gröhn,  vuonna  1994  Veli  Toukomies.  Vuo¬ 
sina  1995  - 1998  puheenjohtajanatoimi  alusta  asti 
toiminnassa  mukana  ollut  Ilpo  V.  Salmi. 

-  Noin  kuuden  vuoden  ajan  vastasin  luennoit¬ 
sijoiden  valinnasta  Skepsiksen  tilaisuuksiin.  Sal¬ 
mi  kertoi.  -  Kerran  kuukaudessa  sain  Suomen 
parhaat  asiantuntijat  pitämään  luennon  meille, 
ilmaiseksi.  Vain  kerran  jouduin  maksamaan  lu¬ 
entopalkkion. 

Yhdistyksen  keulakuvaksi  Salmi  päätyi,  kun 
puheenjohtajuus  meni  katkolle  vuonna  1995.  Hän 
kertoi  käyneensä  läpi  kaikki  mahdolliset  profes¬ 
sorit,  dosentit  ja  tohtorit,  mutta  kun  halukasta 
puheenjohtajaa  ei  löytynyt,  ryhtyi  hän  Pekka  Har¬ 
tolan  pyynnöstä  puuhaan  itse. 

Ensimmäiseksi  tehtäväkseen  Salmi  otti  jäsen¬ 
määrän  nostamisen.  Se  merkitsi  lisääntynyttä 
työtä.  Parisataa  jäsentä  voidaan  Salmen  mukaan 
vielä  hoitaa  povitaskumenetelmällä,  mutta  kun 
mennään  siitä  ylöspäin,  tulee  eteen  "kuoleman- 
varjon  laakso".  Tehtäviä  on  paljon,  mutta  rahaa 
tekijöiden  palkkaamiseen  ei  ole.  Silloin  täytyy 
turvata  niihin  arvokkaisiin  ihmisiin,  jotka  suos¬ 
tuvat  tekemään  töitä  vapaaehtoisesti. 

-  Tällä  hetkellä  Skepsiksen  jäsenmäärä  on  noin 
1500.  Yhdistyksen  Internet-sivujen  kautta  on  jä¬ 
seneksi  liittyminen  helpottunut,  mutta  niin  jäävät 
myös  jäsenmaksut  helpommin  maksamatta. 

Salmi  kertoi,  että  Skepsiksellä  on  ollut  hyvää 
tuuria,  sillä  usein,  kun  on  viime  tingasssa  jätetty 
hakemuksia  Kulttuurirahastoon,  on  rahaa  myös 
myönnetty.  Se  on  "pakottanut"  toteuttamaan 
suunnitellut  projektit,  esimerkiksi  kirjan  teon. 

-  Nyt  Skepsis  on  saanut  yli  2000  euroa  ope¬ 
tusmateriaalin  tekemiseen.  Enää  täytyy  löytää 
henkilö,  joka  työhön  ryhtyy. 

Kaikenlaista  työtä  Skepsiksellä  riittää  myös 
tulevaisuudessa  -  varsinkin  kun  uutisistakin  on 
tullut  tuotteistettu  myyntiartikkeli,  jolla  tehdään 
rahaa.  Salmen  mukaan  asiat  menevät  koko  ajan 
huonompaan  suuntaan. 

-  Meitä  huijataan  joka  ilta  television  ääressä. 

Salmi  valitteli  skeptikoilla  olevasta  määrätystä 

maineesta.  Hänelle  on  usein  sanottu,  että  "te  olette 
niitä,  jotka  ette  usko  mihinkään”.  Sellaiseen  Sal¬ 
mi  on  tavannut  vastata,  "etten  usko  tuohonkaan 
väitteeseen”. 

-  Ihmiset  tarvitsevat  fantasioita,  eikä  heitä  saa 
sen  takia  pilkata  esimerkiksi  Huuhaa-palkintojen 
jakamisen  yhteydessä.  Palkitsemisperustelujen 
pitää  olla  asiallisia,  kuten  muun  muassa  viime 
vuoden  perustelut  olivat. 

Kun  jotakin  huonoa  palkitaan,  pitää  Salmen 
mielestä  palkita  myös  jotakin  hyvää.  Sen  takia 
hän  ehdotti  aikanaan,  että  Skepsis  alkaa  jakaa 
myös  Sokrates-palkintoa. 

Skepsiksen  tulevaisuudesta  Salmi  totesi,  että 
ennen  kaikkea  skeptikot  ovat  "ghostbustereita”, 
paranormaalin  tutkijoita,  mutta  yhdistyksen  toi¬ 


mintaa  voisi  laajentaa  suuntaan  "science  &  rea- 
son",  mikä  teksti  lukee  mm.  Skeptical  Inquirer 
-lehden  kannessa.  Tarkoitus  on  korostaa  kriittistä 
ajattelua  ja  erottaa  faktat  myyteistä,  mutta  on 
syytä  muistaa,  että  tontin  rajat  tulevat  tietysti 
jossakin  vastaan.  Kaikkia  tulipaloja  ei  pidä  Sal¬ 
men  mukaan  mennä  sammuttamaan,  eikä  kaikkia 
luonnontieteiden  piiriin  kuuluvia  asioita  kom¬ 
mentoimaan. 

-  Mikä  skeptikot  erottaa  humanisteista  ja  va¬ 
paa-ajattelijoista  on  se,  että  heidän  yhdistyksensä 
ovat  aatteellisia,  kun  taas  Skepsis  on  tieteellinen 
yhdistys,  Salmi  päätti  puheenvuoronsa. 

Jukka  Häkkinen 

Vuodesta  1999  puheenjohtajana  ollut  Jukka 
Häkkinen  kehui  vastaanottaneensa  Salmelta  ta¬ 
loudeltaan  ja  maineeltaan  vakaan  yhdistyksen. 
Skepsiksen  toiminta  on  Häkkisen  mukaan  eden¬ 
nyt  viime  vuosina  "omalla  painollaan",  mutta 
kolme  asiaa  hän  halusi  nostaa  kaudeltaan  esiin. 

Ensiksi:  kuten  Salmi  mainitsi,  ovat  Skepsiksen 
Internet- sivut  helpottaneet  merkittävästi  j  äsenek- 
si  liittymistä.  Varsinkin  keskustelusivut  ovat  saa¬ 
vuttaneet  laajaa  mainetta  ja  määrätyn  aseman. 

-  Taikuri  James  Randista  oli  Skepsikselle  paljon 
apua  yhdistyksen  alkuaikoina.  Skepsiksen  toinen 
puheenjohtaja  Nils  Mustelin  kiitteli. 


Toiseksi:  paikallistoiminta  on  viime  aikoina 
aktivoitunut  huomattavan  paljon.  Etenkin  Jyväs¬ 
kylän  ja  Turun  toiminta  on  ollut  vilkasta.  Jopa 
niin  vilkasta,  että  Häkkisen  mielestä  olisi  syytä 
harkita,  josko  yhdistyksen  seuraava  puheenjoh¬ 
taja  valittaisiin  muualta  kuin  Helsingistä.  Liiasta 
Helsinki-keskeisyydestä  pitäisi  Häkkisen  mu¬ 
kaan  päästä  eroon. 

Kolmanneksi:  Skepsiksen  yhteyksiä  tiedotus¬ 
välineisiin  on  alettu  rakentaa  ammatillisemmiksi. 
Huuhaa-palkinto  saa  paljon  huomiota,  mutta  vain 
kerran  vuodessa.  Muuten  skeptikot  esiintyvät  jul¬ 
kisuudessa  vain,  kun  reagoivat  johonkin  ajankoh¬ 
taiseen  asiaan.  Jotta  Skepsis  voisi  tuoda  esiin  tär¬ 
keiksi  kokemiaan  asioita  tasaisesti  pitkin  vuotta, 
on  yhdistys  perustanut  ’'mediaryhmän’\  Ryhmä 
koostuu  eri  alojen  asiantuntijoista,  jotka  ovat  val¬ 
miina  vastaamaan  tiedotusvälineiden  kysymyk¬ 
siin  ja  lähettämään  tiedotteita  tiedotusvälineille 
suunnatulle  sähköpostituslistalle.  Ensimmäinen 
tällainen  tiedote  liittyy  korvakynttilöihin.  Tie¬ 
dotteeseen  liittyvä  artikkeli  on  luettavissa  tämän 
lehden  sivuilta  22-27. 

-  Paljon  siis  tapahtuu  pinnan  alla.  Joistakin 
epäilyksistä  huolimatta  Skepsis  toimii,  Häkkinen 
totesi.  ■ 


Skepsiksen  15-vuotistilaisuudessa  yhdistyksen  ai- 
naisjäsenyys  myönnettiin  "Ihmeellinen  maailma” 
-kirjan  kirjoittaneelle  Risto  Selinille. 


Skepsiksen 
puheenjohtajat 
varapuheenjohtajat 
ja  sihteerit 


1987  - 1988 

S.  Albert  Kivinen,  Nils  Mustelin,  Matti  Virtanen 

1989 

Nils  Mustelin,  S.  Albert  Kivinen,  Matti  Virtanen 

1990 

Nils  Mustelin,  Hannu  Karttunen,  Timo  Kaitaro 

1991 

Nils  Mustelin,  Pekka  Roponen,  Lauri  Gröhn 

1992 

Nils  Mustelin,  Tytti  Sutela,  Lauri  Gröhn 

1993 

Lauri  Gröhn,  Hannu  Karttunen,  Veli  Toukomies 

1994 

Veli  Toukomies,  Timo  Kaitaro,  Anneli  Aurejärvi 

1995  -  1996 

Ilpo  V.  Salmi,  Timo  Kaitaro,  Anneli  Aurejärvi 

1997  -  1998 

Ilpo  V.  Salmi,  Kari  Enqvist,  Veikko  Joutsenlahti 

1999 

Jukka  Häkkinen,  Matias  Aunola,  Veikko  Joutsenlahti 

2000 

Jukka  Häkkinen,  Otto  J.  Mäkelä,  Veikko  Joutsenlahti 

2001-2002 

Jukka  Häkkinen,  Otto  J.  Mäkelä,  Anna-Liisa  Räihä 

Merkkihenkilöt 


Kunniajäsenet 

Raimo  Tuomela,  Nils  Mustelin,  Ilpo  V.  Salmi 

Ainaisjäsenet 

Johan  Silen,  Rauni  Tiainen, 

Hannu  Karttunen,  Risto  Selin 

Ansiodiplomit 

Pekka  Hartola,  Veijo  Saano, 

Anneli  Aurejärvi,  Marketta  Ollikainen 

Skepsis  15  vuotta 


Jo  15  vuotta  on  kulunut  Skepsis  ry:n  pe¬ 
rustamiseen  johtaneesta  kokouksesta,  joka 
pidettiin  Helsingin  yliopistolla  vuonna 
1987.  Professori  Raimo  Tuomelan  koollekutsu¬ 
ina  kokous  päätti  perustaa  yhdistyksen  "paran¬ 
ormaaleja  ilmiöitä  koskevien  väitteiden  tieteelli¬ 
seksi  tutkimiseksi  ja  asiaa  koskevan  tieteellisen 
tutkimuksen  tunnetuksi  tekemiseksi". 

Viidentoista  vuoden  historia  antaa  jo  mahdolli¬ 
suuden  itsereflektioon,  joten  6.3.  Tieteiden  talolla 
järjestetyssä  juhlatilaisuudessamme  pohdimme 
useamman  puheenjohtajan  voimin  Skepsiksen 
aikaansaannoksia  ja  tulevaisuuden  suuntaa.  Pai¬ 
kalla  olivat  minun  lisäkseni  yhdistyksen  entiset 
puheenjohtajat  S.Albert  Kivinen,  Nils  Mustelin 
ja  Ilpo  V.  Salmi  kertomassa  oman  puheenjohta¬ 
jakautensa  tapahtumista  ja  miettimässä  tulevai¬ 
suuden  suuntia. 

Keskusteluissamme  nousi  esille  joitakin  kes¬ 
keisiä  teemoja:  ensinnäkin,  kovin  paljon  ei  ole 
muuttunut  vuosien  varrella,  kohtaamme  edelleen 
lähes  samat  huuhaa-uskomukset  ja  uskomushoi- 
dot  kuin  viisitoista  vuotta  sitten.  Itsekriittises- 
ti  ajatellen  tästä  voisi  päätellä,  että  Skepsis  on 
osittain  epäonnistunut  tehtävässään,  koska  pseu¬ 
dotieteelliset  opit  kukoistavat  paremmin  kuin 
koskaan.  Näin  jyrkkään  itsekritiikkiin  ei  ehkä 
kuitenkaan  ole  aihetta,  sillä  Skepsis  on  myös 
onnistunut  vakiinnuttamaan  asemansa  tieteen  ja 
pseudotieteen  asiantuntijana,  johon  otetaan  entis¬ 
tä  helpommin  yhteyttä  kun  väitteitä  epätavallisis¬ 
ta  ilmiöistä  esitetään.  Erityisesti  Huuhaa-palkinto 
on  hyvin  laajalti  tunnettu  käsite,  johon  viitataan 
mitä  erilaisimmissa  yhteyksissä  myös  Skepsiksen 
toiminnan  ulkopuolella. 

Julkisuuskuvamme  tulee  esille  muun  muas¬ 
sa  siinä,  että  tiedotusvälineet  ottavat  mielellään 
yhteyttä  Skepsiksen  asiantuntijoihin,  kun  halu¬ 
taan  kriittinen  näkemys  epätavallisesti  ilmiöstä 
tai  hoitomuodosta.  Mainio  esimerkki  tällaisesta 
toiminnasta  on  Turun  Sanomissa  äskettäin  ilmes¬ 
tynyt  juttu,  jossa  Minna  Suhonen  uskaltautuu 


ensin  korvakynttilä-  ja  sen  jälkeen  shiatsu-hoi- 
toon  toimittajan  seurassa.  Minnan  kokemukset 
uskomushoidoista  voi  lukea  Turun  Sanomien 
verkkoversiosta  thttp://www.  turunsanomat.fi/ 
lehti/ts/ss/1 35643.HTM). 

Myös  Skepsiksen  15-vuotispäivä  Tieteiden 
talolla  herätti  kiinnostusta,  ja  puheenjohtajat  oli¬ 
vatkin  vauhdissa  ensin  keskiviikko-illan  (6.3.) 
Yokotai-keskusteluohjelmassa  ja  perjantaina  A- 
Studiossa  (8.3.). 

Olemme  siis  onnistuneet  luomaan  positii¬ 
visen  mielikuvan  yhdistyksestä,  jonka  jäsenet 
kommentoivat  mielellään  epätavallisia  väitteitä. 
Olemme  myös  jossain  määrin  pystyneet  ilmaise¬ 
maan,  että  emme  ole  universaaliskeptikoita,  jotka 
eivät  usko  mihinkään  vaan  kritisoivat  kaikkea 
vastaantulevaa.  Silti  meillä  on  edelleen  paljon 
työtä  tehtävänä,  puheenjohtajana  saan  erittäin 
usein  ensimmäisenä  vastata  kommenttiin:  "Te 
skeptikot  ette  siis  usko  mihinkään.”  Oikaisen 
aina  tällaiset  käsitykset  kuvailemalla  skeptikol¬ 
ta  "avomielisesti  kriittisiksi”  henkilöiksi,  jotka 
eivät  automaattisesti  kiellä  epätavallista,  mutta 
jotka  vaativat  näiden  väitteiden  esittäjiltä  hyviä 
perusteluita.  Ehkäpä  riittävän  pitkäjänteisesti  työ 
tuottaa  ennen  pitkää  tulosta. 

Risto  Selin 

yhdistyksen  ainaisjäseneksi 

Viisitoista  vuotisjuhliemme  kunniaksi  jaoimme 
myös  kunnianosoituksia:  Risto  Selin  sai  yhdis- 

Media  ryhmä 
aloittamassa 
toimintansa 


tyksen  ainaisjäsenyyden  kiitoksena  siitä  työstä, 
jota  hän  on  yhdistyksen  hyväksi  tehnyt.  Risto 
on  toiminut  Skepsiksessä  monilla  tavoilla,  muun 
muassa  vaikuttanut  hallituksessa  ja  kirjoittanut 
Skeptikkoon.  Kaikkein  merkittävintä  on  kuiten¬ 
kin  se  panos,  joka  hänellä  on  ollut  Skepsiksen 
julkaisemien  kirjojen  synnyssä.  Ristohan  oli 
suositun  "Paholaisen  asianajajan  paluu”  -kirjan 
toimituskunnassa  ja  on  juuri  julkaistun  skeptisen 
tietosanakirjan  "Ihmeellinen  maailma”  kirjoitta¬ 
ja.  Viimeksimainittu  on  jo  saanut  kiittäviä  arvioita 
Helsingin  Sanomissa  ja  Tiede-lehdessä. 

Kevätretki  tulossa 

Skepsiksen  kevätretki  järjestetään  lauantai¬ 
na  4.5.  klo  14.00  alkaen,  jolloin  vierailemme 
Helinä  Rautavaaran  etnografisessa  museossa 
Espoossa  (Ahertajantie  5).  Opastetulla  kierrok¬ 
sella  tutustutaan  museon  kokoelmiin  keskittyen 
kansanparannukseen  ja  -uskomuksiin.  Museoon 
pääsee  linja-autoilla  104,  106  ja  110  Helsingin 
Linj  a-  autoasemalta. 

Ilmoittautumiset  Anna-Liisa  Räihälle  (secre- 
tary@skepsis.fi  /  09  -  698  1976). 

Oletko  maksanut  jäsenmaksusi? 

Ja  lopuksi  kehottaisin  jokaista  jäsentä  tar¬ 
kistamaan,  onko  jäsenmaksu  tullut  maksettua! 
Ainoastaan  jäsenmaksun  turvin  pystymme  toi¬ 
mimaan  aktiivisesti  ja  toimittamaan  Skeptikon 
teille  säännöllisesti.  Tarkistaapa  siis  jäsenmak- 
sutilanteenne. 

Hyvää  keväänjatkoa  kaikille. 

Jukka  Häkkinen 
Skepsis  ry:n  puheenjohtaja 


Skepsis  on  päättänyt  perustaa  "media- 
ryhmän”,  jonka  henkilöitä,  toimintamuo¬ 
toa  ja  -tapoja  sekä  lopullista  nimeä  hio¬ 
taan  parhaillaan.  Ryhmän  perustamisen 
lähtökohtana  on  ollut  CSICOP:n  "Councii 
for  Media  Integrity"  (http:! !  www.  csicop. 
org/cmi/ ).  Perimmäinen  tarkoitus  on  te¬ 
hostaa  Skepsiksen  tiedotustoimintaa. 


Mediaryhmään  on  koottu  ja  kootaan 
edelleen  eri  Skepsistä  koskevien  alo¬ 
jen  asiantuntijoita,  joiden  yhteystie¬ 
dot  sijoitetaan  Skepsiksen  verkkosivuille.  Si¬ 
vuille  pääsee  vain  sähköpostissa  jaettavan  linkin 
kautta,  eli  niitä  ei  linkitetä  Skepsiksen  varsinai¬ 
sille  sivuille. 

Asiantuntijat  sijoitetaan  verkkosivuille  samaan 
tyyliin  kuin  Ruotsin  skeptikkojen  sivuilla.  Suoria 
yhteystietoja  sivuille  ei  tule,  vaan  yksi  sähkö¬ 
postiosoite,  jonka  kautta  toimittajien  esittämät 
kysymykset  välittyvät  niille  asiantuntijaryhmän 
jäsenille,  jotka  ovat  ilmoittautuneet  kysymystä 
koskevan  asiantuntemusalueen  alle.  Mediaryh¬ 
mään  voi  kuulua  myös  nimettömiä  asiantunti¬ 
jajäseniä,  jotka  eivät  halua  tietojaan  näkyviin 
verkkosivuille. 

Kun  sen  tarpeelliseksi  näkee,  lähettää  media- 
ryhmä  lehdistötiedotteita  kokoamalleen  sähkö- 
postilistalle.  Tiedote  lähetetään  aina  myös  STT: 
lie.  Tiedotteen  kirjoittaa  asiantuntijaryhmän  jäsen 
oman  harkintansa  mukaan.  Mediaryhmä  tarkis¬ 
taa  tekstit  yhdessä  ennen  kuin  viestit  lähtevät 
eteenpäin. 

Skepsiksen  verkkosivuille  on  myös  tarkoitus 
muodostaa  artikkeliarkisto,  johon  sijoitetaan 
aluksi  Skeptikko-lehden  artikkeleita,  maasätei- 
lyraportti  (Skeptikko  3/2001 )  ja  korvakynttilära- 
portti  (ks.  s.  22-27).  ■ 

Veikko  Näntö  ja  Pertti  Laine 
Skepsis  ry:n  mediaryhmä 

Kynttilä  korvassa 


Skepsis  ry:n  perustaman  mediaryhmän 
ensimmäinen  kirjoitus  koskee  korvakyntti- 
läkäsittelyä. 


Mitä  korvakynttiläkäsittely  on? 

Korvakynttiläkäsittely  (ear  candling,  auricu- 
lar  candling,  ear  coning)  tunnetaan  eri  puolilla 
maailmaa.  Sillä  tarkoitetaan  toimenpiteitä,  joissa 
korvakäytävän  suulle  asetetaan  suippeneva  putki 
ja  liekin  tai  savun  avulla  saadaan  aikaan  erilaisia, 
usein  lääkinnällisiä  vaikutuksia. 

Korvakäytävän  vaikusta  ja  muista  epäpuhtauk¬ 
sista  puhdistamisen  lisäksi  käsittelylle  ilmoite¬ 
taan  monia  muitakin  indikaatioita,  esim.  Dryer 
(2001 )  luettelee  kaikkiaan  27  eri  käyttöaihetta  ja 
vaikutusta,  joista  osa  on  esoteerisia,  kuten  energi¬ 
an  vapauttaminen  ja  chakrojen  avaaminen. 

Usein  väitetään,  että  käsittelyn  vaikutukset 
ulottuvat  korvakäytävästä  huokoisen,  ilmaa  lä¬ 
päisevän  tärykalvon  läpi  sisäkorvaan,  poskionte¬ 
loihin  ja  vieläpä  aivoihin,  joihin  kaikkiin  oletetaan 
olevan  avoimia  käytäväyhteyksiä.  Toisaalta  eräs 
amerikkalainen  kynttilänvalmistaja  ilmoittaa, 
että  sen  korvakynttilät  ovat  ajanvietettä  varten, 
”for  entertainment  only”  ja  että  sen  korvakyntti- 
läpakkaukset  lisävarusteineen  "supply  you  with 
everything  you  need  for  a  safe  and  effective  ses¬ 
sion  of  entertainment’'  (Dryer,  2001). 

Meikäläisillä  korvakynttilämarkkinoilla  kerro¬ 
taan  tavallisesti,  että  kynttilä  on  peräisin  Pohjois- 
Amerikan  hopi-intiaanien  vanhasta  kulttuurista, 
jakaupan  onkin  Hopi-merkkisiäkorvakynttilöitä. 
Tämän  alkuperätiedon  rinnalla  kansainvälisissä 
korvakynttiläteksteissä  ja  -mainoksissa  esiin¬ 
tyy  viittauksia  Egyptiin,  Kiinaan,  Tiibetiin,  jopa 
muinaiseen  Atlantikseen  saakka  (ks.  esim.  www. 
amashaoils.com/earcandles). 

Voitaneen  olettaa,  että  korvaan  painetun  kynt¬ 
tilän  polttamisella  on  muinaisuudessa  saattanut 
olla  rituaali-  yms.  merkityksiä,  mutta  vanhoista 
varsinaisista  korvanhoitosovellutuksista  emme 


ole  tavanneet  mainintoja.  Mitä  hopi-alkuperään 
tulee,  niin  nykyiset  hopi-intiaanit  kieltävät  tun¬ 
tevansa  korvakynttilää.  Hopien  heimoneuvos- 
ton,  "Hopi  Tribal  Councilin"  2.  puheenjohtajan 
Wayne  Taylor  Jr:n  kerrotaan  v.  1995  ilmoit¬ 
taneen,  ettei  hopi-heimo  ole  koskaan  käyttänyt 
korvakynttilää  rituaali-  tai  missään  muussakaan 
tarkoituksessa  (ks.  Online-Lexicon  Paramedizin, 
www.vrzverlag.com/esoterik/lehopi). 

Miten  kynttilä  käsittely  suoritetaan? 

Vaikku  eli  korvavaha  on  korvakäytävän  ihon 
rauhasten  sitkeätä  eritettä,  joka  mm.  sitoo  hil¬ 
settä  sekä  korvaan  päätyneitä  tomuhiukkasia  ja 
likaaja  kuljettaa  niitä  mukanaan  ulos  liikkuessaan 
korvakäytävän  suulle  päin.  Toisinaan  vaikkua 
erittyy  niin  paljon,  että  se  voi  tukkia  korvakäy¬ 
tävän  osittain  tai  tulppana  täysin,  jolloin  kuulo 
tilapäisesti  heikkenee.  Usein  ihmiset  yrittävät 
itse  puhdistaa  korviaan  liiasta  vaikusta  mekaa¬ 
nisesti  jollakin  sopivalla  esineellä,  parhaassa 
tapauksessa  vanupuikolla,  mutta  korvalääkärit 
varoittavat  vammoista,  joita  omaehtoinen  korvan 
kaivelu  helposti  aiheuttaa.  Vaikkukertymän  pois¬ 
ton  korvakäytävästä  suorittaa  parhaiten  koulutet¬ 
tu  lääkintähenkilö  (lääkäri,  sairaanhoitaja  jne.) 
näkökontrollissa  sondia  tai  imukärkeä  käyttäen 
tai  suolaliuoksella  huuhtelemalla  (joka  edellyttää 
eheätä  tärykalvoa). 

Meillä  tunnetussa  korvakynttiläkäsittelyn 
muodossa  käytetään  tavallisesti  parinkymmenen 
sentin  mittaista  ja  halkaisijaltaan  noin  puolitois- 
tasenttistä  putkiloa,  joka  on  valmistettu  kankaasta 
ja  imeytetty  sulatetulla  vahalla  ja  jota  poltetaan 
kyljellään  makaavan  "potilaan”  korvakäytävän 
suulle  painettuna  kynttilän  tavoin.  Joskus  käy¬ 
tetään  kaulusmaista  suojusta  kynttilän  ympäril¬ 
lä  sulan  kynttilävahan,  tuhkan  jne.  tippumista 
estämässä.  Kynttilää  valmistettaessa  käytettyyn 
orgaaniseen  vahaan  (mehiläisvaha,  parafiini  ym.) 
on  usein  lisätty  yrttiuutteita,  kuten  hunajauutet- 
ta,  kamomillaa,  salviaa,  kuismaa,  laventelia  jne. 
tai  eteerisiä  öljyjä  (ks.  esim.  http://personal.inet. 

Ulkoisesta  korvakäytävästä  ei  ole  avoimia  yhteyksiä  poskionteloihin  eikä  muualle  pään  sisään.  Korvakynt- 
tilän  väitetty  imuvaikutus  sen  enempää  kuin  savu  ja  höyryt  eivät  pääse  korvakäytävää  kauemmas. 


fi/business/nhs/korvakynttila).  joista  kynttilän 
palaessa  vapautuu  "tehoaineita”. 

Korvakynttiläkäsittelyn  ominaisuuksista  ja 
indikaatioista  kynttiläkauppiaat  ja  "terapeutit” 
kertovat  monella  eri  tavalla.  Käsittelyn  ykkös- 
tarkoitukseksi  ilmoitetaan  yleensä  vaikun  poista¬ 
minen  korvakäytävästä.  Mekanismiksi  selitetään 
korvakäytävän  suulle  tiiviisti  painettuun  kyntti- 
läputkeen  sen  palaessa  kehittyvä  alipaine,  josta 
aiheutuva  imuvaikutus  vetää  korvakäytävään  ker¬ 
tyneen  vaikun  kynttiläputkeen.  Imuvaikutuksen 
lisäksi  kynttilän  palaessa  muodostuu  höyryjä, 
jotka  sisältävät  kynttilävahan  yrttiuutteista  va¬ 
pautuvia  tehoaineita.  Sekä  imulla  ja  kynttilän 
savulla  että  höyryillä  väitetään  olevan  lääkin¬ 
nällisiä  vaikutuksia,  jotka  ulottuvat  huokoiseksi 
ja  ilmaa  läpäiseväksi  väitetyn  tärykalvon  lävit¬ 
se  välikorvaan  ja  edelleen  sisäkorvaan  (esim. 
vaikutus  tinnitukseen)  ja  muualle  pään  sisään; 
tulehdusta  lievittäen  poskionteloihin  jne.  Mui¬ 
na  vaikutuksina  mainitaan  esim.  lymfanesteen 
kierron  edistäminen,  immunologisen  puolustus¬ 
järjestelmän  vahvistaminen  sekä  refleksialueiden 


ja  energiapisteiden  stimulaatio.  Myös  kynttilän 
kehittämällä  lämmöllä  sanotaan  olevan  edullinen 
vaikutus. 

Yleensä  suositellaan  molempien  korvien  käsit¬ 
telyä  ja  useita  käsittelykertoja.  Korvien  soimisen 
(tinnituksen)  hoidon  sanotaan  joskus  vaativan 
parikymmentäkin  käsittelykertaa  (Jäntti,  2001). 
Harjaantunut  "potilas”  voi  suorittaa  kynttiläkä- 
sittelyn  itselleen.  Kynttilän  väitetään  sopivan 
erityisesti  pikkulasten  korvatulehduskierteen 
katkaisemiseen,  ja  kaupan  onkin  erityisiä  lapsi- 
kynttilöitä  alle  3-vuotiaita  lapsia  varten  (ks.  www. 
topi-feelgood.fi/tuotteet.htm). 

Käsittelyn  vasta-aiheiksi  ilmoitetaan  korvatu¬ 
lehdukset,  reikä  tärykalvossa  ja  korvatulehduk¬ 
sen  vuoksi  tärykalvolle  asennetut  putket. 

Kun  kynttiläputki  halkaistaan  polttamisen  jäl¬ 
keen,  sen  seinämillä  näkyy  sisään  valuneesta 
sulaneesta  rakennevahasta  muodostuneita  rus¬ 
kehtavia  kertymiä.  Näitä  tavataan  näyttää  "po¬ 
tilaalle”  todisteena  siitä,  että  kynttilän  palaessa 
syntynyt  imu  on  todella  vetänyt  vaikkua  ja  muita 
epäpuhtauksia  korvasta. 

Korvakynttilä  Suomessa 

Korvakynttiläkäsittelyä  suorittavat  sekä  kurs¬ 
sin  käyneet  "terapeutit”  että  itseoppineet  maal¬ 
likot.  Tarjolla  oleva  koulutus  ei  suinkaan  kuulu 
terveydenhuollon  ammattikoulutuksen  piiriin, 
vaan  muutaman  päivän  kursseja  järjestävät  ilmei¬ 
sesti  kynttilöitä  myyvät  yrittäjät  (ks.  esim.  www. 
topi-feelgood.fi/kurssit).  Tiedot  meillä  toimivien 
"koulutettujen  terapeuttien”  lukumäärästä  vaih- 
televat,  erään  tiedon  mukaan  heitä  on  yli  600  ja 
näistä  yli  500  on  rekisteröityjä  (tiedossamme  ei 
kuitenkaan  ole,  mitä  tai  kenen  pitämää  rekisteriä 
tarkoitetaan). 

"Kynttiläterapeutti”  Leena  Jäntti  kertoo  Tin- 
nitus-lehdessä  4/2000,  että  korvakynttilä  tuli 
Suomeen  1920-luvulla,  jolloin  Pohjois-Suo- 
meen  Muhokselle  on  tullut  Pohjois- Amerikassa 
hopi-intiaanien  keskuudessa  oleskellut  ja  siellä 
kynttiläkäsittelyn  oppinut  nainen.  Samassa  yh¬ 
teydessä  Jäntti  viittaa  Kalle  Päätalon  romaa¬ 
nissa  "Loimujen  aikaan”  olevaan  kuvaukseen 
kynttiläkäsittelystä.  Kallen  Riitu-äiti,  tunnettu 
kuppari,  valmistaa  siinä  aivan  oikeaoppisen  kor- 
vakynttilän  käyttäen  vanhan  pumpulipaidan  hel¬ 
masta  repäistyä  kankaanpalaa  ja  talikynttilästä 
sulatettua  rasvaa,  käsittelee  Kurttilan  emännän 
korvan  ja  näyttää  tälle  ja  Kalle-pojalle,  kuin¬ 
ka  paljon  vaikkua  nousi  korvasta.  ("Suppilon 
kärjessä  oli  runsaan  tulitikun  mittainen  pötkö 
pyykkisaippuan  väristä,  vaivoin  koossa  pysyvää 
massaa.”). 

Kirjan  kuvaus  sijoittuu  1930-luvulle,  joten 
aika-  ja  paikkaseutu-yhteydet  voisivat  sopia  sii¬ 
hen,  että  taivalkoskelainen  Riitu  Päätalo  olisi 
voinut  saada  oppinsa  mainitun  Muhoksen  naisen 
kautta.  Mikään  ei  ainakaan  viittaa  siihen,  että 
kysymyksessä  olisi  esim.  jokin  ikivanha  kaleva¬ 
lainen  hoitokeino. 


Ko  rva  kyntti  Iäkäs  itte  lyn 
ominaisuuksista  ja  merkityksestä 

Oikaisemme  seuraavassa  eräitä  korvakynttiläs- 
tä  ja  korvakynttiläkäsittelystä  esitettyjä  väitteitä 
lääketieteelliseen  tietoon  ja  tutkimustuloksiin 
tukeutuen. 

Ulkoisesta  korvakäytävästä  ei  ole  avoimia  yh¬ 
teyksiä  poskionteloihin  eikä  muualle  pään  si¬ 
sään.  Korvakäytävän  ja  välikorvan  välissä  on 
tärykalvo,  joka  ei  ole  huokoinen  eikä  läpäise 
ilmaa.  Välikorva  on  tiehyen  kautta  yhteydessä 
nieluun  ja  edelleen  suu-  ja  nenäonteloihin  ja  näi¬ 
den  kautta  ulkoilmaan.  Poskiontelot  avautuvat 
nenäkäytäviin.  Aivotilaan  ulottuvia  käytäviä  ei 
tunneta.  Väitetty  imuvaikutus  sen  enempää  kuin 
kynttilän  savu  ja  höyryt  eivät  pääse  korvakäytä¬ 
vää  kauemmas. 

Kynttiläputken  palaessa  ei  synny  alipainetta  eikä 
imuvaikutusta.  Käsittelyn  aikana  kynttiläputkea 
pidetään  potilaan  korvakäytävän  suulle  painettu¬ 
na  niin,  että  putki  ja  korvakäytävä  muodostavat 
alapäästä  tiiviisti  suljetun  tilan.  Kun  kokeellisessa 
tutkimuksessa  poltetaan  putkimaista  kynttilää, 
jonka  toinen  pää  on  ilmatiiviisti  suljettu,  ei  alipai¬ 
neen  muodostumista  putken  sisälle  voida  todeta. 
Tutkimuksissa  on  käytetty  painemittaria,  kuten 
tympanometriä  (Seely  ym:  “Earcandles  -  efficacy 


Hopien  heimoneuvoston  Wayne  Taylor  Jr:n  kerro¬ 
taan  v.  1995  ilmoittaneen,  ettei  hopi-heimo  ole  kos¬ 
kaan  käyttänyt  korvakynttilää  rituaali-  tai  missään 
muussakaan  tarkoituksessa.  Kuva  lasisia  kestokynt- 
tilöitä  mainostavan  yrityksen  esitteestä  (http://www. 
dsouzaessentials.com/). 

and  safety”,  Laryngoscope  106:1226-1229, 1996 
sekä  Seely  ja  Langman:  “Coning  candles  -  an 
alert  for  otolaryngologists?”,  Ear  Nose  Throat  J. 
76:47, 1997)  tai  muuta  paineenmuutoksen  ilmai¬ 
sinta,  esim.  pientä  ilmapalloa  (Laine  ja  Näntö: 
“Korvakynttilä  imee  “vaikkua"  jopa  ilmapallon 
sisältä?”,  Skeptikko  3/2001,  30-31). 

Jos  korvakäytävän  suulla  poltetun  kynttilän 
sisällä  tavallisesti  nähtävä  kertymä  todella  olisi 
korvakäytävästä  peräisin  olevaa  vaikkua,  olisi 
imun  pitänyt  olla  niin  voimakasta,  että  se  olisi 
pystynyt  vetämään  vaikkua  useita  senttimetrejä 
ylöspäin  korvakäytävästä  kynttiläputkeen.  Vai¬ 
kun  koostumuksen  sitkeyttä  ja  korvakäytävään 
kertyneen  vaikun  mahdollisia  kovettumia  ajatel¬ 
len  tähän  tarvittaisiin  niin  voimakas  alipaine  ja 
imu,  että  ne  varmasti  olisivat  olleet  todettavis¬ 
sa  käytetyillä  tutkimusmenetelmillä,  ja  korvaan 
kohdistettuina  olisivat  todennäköisesti  vahingoit¬ 
taneet  tärykalvoa. 

Kynttiläkäsittelyssä  vaikku  jää  paikoilleen  kor¬ 
vakäytävään.  Seely  ym.  (1996)  tutkivat  korva- 
kynttiläkäsittelyn  vaikutusta  neljällä  henkilöllä, 
joista  kahdella  oli  vaikkukertymiä  korvissaan. 
Koehenkilöiden  molemmat  korvat  käsiteltiin  ja 
korvakäytävät  valokuvattiin  otoendoskooppia 
käyttäen  ennen  ja  jälkeen  käsittelyn.  Käsittely  ei 
poistanut  eikä  vähentänyt  vaikkukertymiä.  Pitkin 
kynttiläputken  sisäpintaa  valunutta  kynttilävahaa 
todettiin  sekä  vaikku-  että  puhdaskorvaisten  kor¬ 
vissa  poltetuissa  kynttilöissä. 

Kynttiläputkea  poltettaessa  sen  sisään  muodostu¬ 
va  kertymä  ei  ole  korvasta  peräisin  olevaa  vaik¬ 
kua.  Kun  kynttilä  palaa,  putken  sisäpinnoille  ker¬ 
tyy  ruskehtavaa  ainetta,  kuten  edellä  on  todettu. 
Kynttiläkäsittelyn  jälkeen  sitä  usein  näytetään 
potilaalle  ja  väitetään  sen  olevan  korvakäytäväs¬ 
tä  kynttiläputkeen  kohonnutta  vaikkua.  Saman¬ 
laista  kertymää  muodostuu  kynttilän  sisään  aina 
sen  palaessa  ja  sen  on  osoitettu  olevan  sulanutta 
ja  putken  sisään  valunutta  kynttilävahaa.  Seely 
ym.  (1996)  analysoivat  kaasukromatografia/mas¬ 


saspektrometria-menetelmällä  vaikkukorvaan 
painetun  poltetun  putken  keräämän  aineen,  ei¬ 
vätkä  todenneet  siinä  mitään  korvavahan  kom¬ 
ponentteja.  Sen  sijaan  se  sisälsi  samoja  kynttilän 
seinämärakenteessa  käytetylle  vahalle  tyypillisiä 
yhdisteitä  kuin  sellaisinaan  tai  tympanometri-ko- 
keessa  poltettuihin  kynttiläputkiin  muodostunut 
yhtä  runsas  ainekertymä. 

Myöskin  Kaushall  ja  Kaushall  (2000)  totesi¬ 
vat,  että  poltetun  kynttilän  sisään  kertynyt  vaha 
oli  peräisin  kynttiläputkesta  itsestään. 

Kynttiläkäsittely  voi  aiheuttaa  palovammoja. 
Kynttiläkäsittelyyn  liittyy  ilmeisiä  terveysriske¬ 
jä,  joista  vakavimpia  ovat  palavasta  kynttilästä 
valuvan  sulan  vahan  korvassa  aiheuttamat  pa¬ 
lovammat. 

Seelyn  ym.  (1996)  kyselytutkimuksessa  nel¬ 
jätoista  kaikkiaan  122:sta  kyselyyn  vastanneista 
korvalääkäreistä  oli  tavannut  potilaita,  joilla  oli 
kynttiläkäsittelyn  aikaansaamia  vammoja  (13:11a 
ulkokorvan  ja  korvakäytävän  palovammoja,  7 :llä 
sulaneen  kynttilävahan  täyttämä  korvakäytävä  ja 
yhdessä  tapauksessa  tärykalvon  puhkeama;  näi¬ 
hin  liittyi  korvakäytävätulehduksia  ja  tilapäistä 
kuulon  heikkenemistä). 

Yleisyys,  valvonta  ja  viranomaiset.  Korvakynt- 
tiläkäsittelyn  kansainvälistä  levinneisyyttä  ku¬ 
vastaa  sen  esiintyminen  Internetissä:  Google- 
haussa  hakusanalla  “ear  candling"  saadaan  6790 
osumaa.  Kotimaiset  Evreka-  ja  Ihmemaa-haut 
antavat  kumpikin  kymmenkunta  suomalaista  kor- 
vakynttiläosumaa. 

Korvakynttilän  ja  kynttiläkäsittelyn  markki¬ 
noinnissa  käytetään  yleisesti  lääkinnällisiä  väit¬ 
teitä,  joiden  perusteella  kynttilää  ilmeisesti  on 
pidettävä  jonkinlaisena  lääkintälaitteena.  Lääkin¬ 
tälaitteiden  hyväksyminen  ja  valvonta  kuuluvat 
Lääkelaitoksen  toimi-alueeseen.  Kynttilöille  ei 
suoriteta  etukäteistarkastuksia  eikä  niillä  tietääk¬ 
semme  ole  minkäänlaista  virallista  hyväksyntää. 
Niiden  käyttötarkoituksista  ja  -menetelmistä  sen 
enempää  kuin  valmistamisesta,  pakkauksesta, 
säilyttämisestä  jne.  ei  tiedossa  ole  virallisia  oh¬ 
jeita.  Erityisesti  kiinnittää  huomiota  ja  herättää 
huolta  kaupan  oleva  alle  3 -vuotiaille  lapsille 
tarkoitettu  kynttilätyyppi  ja  käsittelyn  suosittelu 
pienille  lapsille. 

Viranomaiset  ovat  puuttuneet  korvakynttilän 
markkinointiin  ainakin  Kanadassa  ja  USA:ssa. 
Kanadassa  korvakynttilän  maahantuonti  jamyyn- 
ti  on  kiellettyä,  koska  kynttilälle  ei  ole  myönnetty 

lääkintälaitteelta  vaadittavia  lisenssejä  (ks.  Health 
Canada,  www.hc-sc.gc.ca).  Myös  USA:ssa  kynt¬ 
tilät  luokitellaan  lääkintälaitteiksi,  jotka  tarvitse¬ 
vat  hyväksynnän,  jollaista  niille  ei  ole  myönnetty. 
FDAon  kieltänyt  kynttilänvalmistajia  myymästä 
tuotteitaan  lääkinnällisiä  väitteitä  esittäen,  taka¬ 
varikoinut  kynttilöitä  jne.  (ks.  FDA,  www.fda. 
com  ja  Dryer,  2001).  Kynttilöitä  on  kuitenkin 
saatavissa  esimerkiksi  luontaistuotekaupoista  ja 
Internetin  kautta.  Meillä  kynttilöiden  myyntiä  ei 
ole  rajoitettu.  Kaupan  on  mm.  ”Canada”-merk- 
kistä  kynttilää,  joka  lienee  kanadalaista  alkuperää 
(ks.  esim.  www.topi-feelgood.fi/tuotteet.htm). 

Loppupäätelmiä 

Olemme  edellä  oikaisseet  eräitä  tavallisimpia 
uskomuksiin  ja  väärinkäsityksiin  perustuvia  kor- 
vakynttiläkäsittelyyn  liittyviä  väitteitä  ja  kiinnit¬ 
täneet  huomiota  sen  terveysriskeihin.  Normaalisti 
korvakäytävässä  muodostuva  vaikku  eli  korva- 
vaha  poistuu  ulos  pitkin  ulkoista  korvakäytävää 
ja  tuo  mukanaan  epäpuhtauksia,  kuten  hilsettä 
ja  muuta  korvaan  joutunutta  likaa  ja  hiukkasia. 
Liiallisen  vaikun  ja  vaikkutulpan  poistamisen 
suorittaa  lääkäri  tai  muu  koulutettu  terveydenhoi¬ 
don  ammattilainen  käyttäen  siihen  hyväksyttyjä 
menetelmiä  ja  välineitä. 

Korvakynttiläkäsittelyn  ympärille  on  muodos¬ 
tunut  liiketoimintaa:  useiden  valmistajien  kynt¬ 
tilöitä  on  kaupan,  "korvakynttiläterapeutteja” 
koulutetaan,  he  mainostavat  palvelujaan  jne.  Kui¬ 
tenkin  terveydenhuollon  laitteena,  lääkinnällisiä 
väitteitä  esittäen,  saa  markkinoida  vain  sellaisia 
laitteita  tai  tarvikkeita,  joiden  tehoja  turvallisuus 
on  osoitettu.  Korvakynttilän  kohdalla  näin  ei  ole 
laita,  ja  tällä  perusteella  viranomaiset  ovat  esim. 
Kanadassa  ja  USA:ssa  puuttuneet  korvakynttilän 
myyntiin. 

Valmistajan  joihinkin  korvakynttilämerkkeihin 
laittama  CE-merkintä  ei  ole  tarkoitettu  takaa¬ 
maan,  että  tuotteen  tehon  ja  turvallisuuden  osoit¬ 
tavat  tutkimukset  olisi  tehty.  Merkinnästä  riippu¬ 
matta  kynttilän  valmistaja  tai  myyjä  on  vastuussa 


mahdollisista  vahingoista,  joita  tuotteen  käytöstä 
seuraa.  Terveydenhuollon  ammattilaiset  ovat  vel¬ 
vollisia  ilmoittamaan  Lääkelaitokselle  havaitse¬ 
mansa  vaaratilanteet,  joita  terveydenhuollossa 
käytetty  laite  on  aiheuttanut  sekä  tilanteet,  joissa 
vaaraa  olisi  voinut  syntyä.  Tällaisista  voi  myös 
yleisö  tehdä  ilmoituksen. 

Kynttiläkauppiaat  ja  "terapeutit”  esittävät  mai- 


”Terveydenhuollon  ammattilaiset 
ovat  velvollisia  ilmoittamaan  Lää¬ 
kelaitokselle  havaitsemansa  vaara¬ 
tilanteet,  joita  terveydenhuollossa 
käytetty  laite  on  aiheuttanut  tai 
saattaa  aiheuttaa.  Tällaisista  tilan¬ 
teista  voi  myös  yleisö  tehdä  ilmoi¬ 
tuksen.” 


nonnassaan  kynttiläkäsittelylle  monia  indikaati¬ 
oita,  mutta  tiettävästi  ne  on  osoitettu  tehottomaksi 
kaikissa  käyttöaiheissa.  Kynttilän  käyttöön  liittyy 
merkittäviä  terveysriskejä  ja  vaaran  mahdolli¬ 
suuksia,  kuten  korvaan  valuvan  sulaneen  vahan 
aiheuttamat  palovammat,  avoimen  liekin  polt¬ 
taminen  potilaan  korvan  juuressa  ym.  Kyntti- 
läkäsittelyn  käyttö  lasten  korvatulehduskierteen 
katkaisemiseen  on  erityisen  huolestuttavaa  (alle 
3-vuotiaita  varten  on  saatavana  erikoiskyntti- 
löitä). 

Seelyn  ym.  (1996)  työ  on  merkittävin  lääke¬ 
tieteellisessä  kirjallisuudessa  tapaamamme  kor- 
vakynttiläkäsittelyä  koskeva  tutkimus.  Mitään 
sellaista  julkaistua  tutkimustietoa  emme  ole  löy¬ 
täneet,  jonka  perusteella  käsittelyä  voisi  pitää 
toimivana  ja  turvallisena  missään  sille  esitetyssä 
käyttötarkoituksessa.  Yleisön  kiinnostus  kynttilä- 
käsittelyyn  perustunee  sen  hoitotehosta  ja  lääkin¬ 
nällisistä  vaikutuksista  esitettyihin  houkutteleviin 
tarinoihin,  joissa  joskus  viitataan  korvakynttilän 
kaukaiseen  ja  ikivanhaan  alkuperään.  Kynttilän 
poltto  korvassa  saattaa  alunperin  perustua  tuleen 
liittyviin  vanhoihin  myytteihin  ja  rituaaleihin 
(vrt.  tulikävely),  ja  kirjoituksen  alussa  mainittu 
kynttilän  nykykäyttö  ajanvietetarkoitukseen  voi¬ 
si  kenties  olla  tällaisen  perinteen  maallistunutta 
jatketta. 

Kertomukset  hoitovaikutuksista  lienevät  pää¬ 
asiassa  nykyisten  kynttilänmyyjien  ja  kynttilä- 
käsittelyä  tarjoavien  “terapeuttien”  rakentamia. 

Käsittelyn  kohteena  oleva  henkilö  saattaa  tietysti 
tuntea  jotakin  erityistä  tapahtuvan  tai  suorastaan 
kokea  epätavallisen,  kenties  huimalta  tuntuvan 
elämyksen,  kun  korvassa  palaa  kynttilä  ja  liekin 
humina  kuuluu  kynttiläputken  kautta  suoraan 
korvaan,  kynttilä  lämmittää  korvaa  jne.  Viimeis¬ 
tään  silloin  “potilas”  vakuuttuu  käsittelyn  tehos¬ 
ta,  kun  “terapeutti”  käsittelyn  jälkeen  halkaisee 
puoliväliin  palaneen  kynttiläputken  ja  näyttää  sen 
sisään  valunutta  kynttilävahaa  vakuuttaen,  että  se 
on  korvasta  imettyä  vaikkua  ja  muuta  törkyä. 

Meillä  eivät  korvakynttiläkäsittelyyn  liittyvät 
mystiset  ja  esoteeriset  käsitykset  tunnu  olevan 
yhtä  voimakkaasti  esillä  kuin  eräiden  muiden 
uskomushoitojen  ympärillä  liikkuva  mystiikka. 
Niiden  merkitystä  ei  korosteta  käsittelystä  puhut¬ 
taessa.  Näyttää  siltä,  että  käsittelyn  vaikutusten 
selitykset  perustuvat  eräiden  fysikaalisten  ilmi¬ 
öiden  yksinkertaiseen  väärinkäsittämiseen  (väite, 
että  kynttiläputken  palaessa  korvakäytävän  suulle 
tiiviisti  painettuna  sen  sisätilaan  kehittyy  alipaine 


4 


Erityisesti  kiinnittää  huomiota  ja  herättää  huolta 
kaupan  oleva  alle  3-vuotiaille  lapsille  tarkoitettu 
kynttilätyyppi.  Kynttiläkäsittelyn  käyttö  lasten  kor- 
vatulehduskierteen  katkaisemiseen  on  erityisen  huo¬ 
lestuttavaa  (kuva  kotimaisesta  Internet-esitteestä 
www.topi-feelgood.fi/tuotteet.htm). 


ja  syntyy  voimakas  imuvaikutus)  sekä  virheelli¬ 
seen  tietoon  ihmisen  pään  rakenteesta  (olettamus, 
että  korvakäytävästä  on  eheän  tärykalvon  lävit¬ 
se  sellaisia  avoimia  yhteyksiä  välikorvan  kautta 
poskionteloihin  ja  muihin  pään  osiin,  että  väite¬ 
tyt  imu-  ja  yrttihöyry vaikutukset  voisivat  ulottua 
niihin  saakka).  Tavanmukaisen  kouluopetuksen 
antamat  perustiedot  omaavalle  henkilölle  pitäisi 
arkipäiväisen  kriittisen  ajattelun,  ns.  talonpoi- 
kaisjärjen,  hyvin  riittää  synnyttämään  riittävästi 
epäilystä  tämän  hoitotavan  luonteesta  ja  luotetta¬ 
vuudesta.  ■ 

Kummallisia  kuvioita 
Ajasto-kalenterissa 


Tänä  vuonna  valitsin  kalenterikseni  Ajasto- 
kalenterin  "Pöytäkrono  2002".  Kalenteriosa 
vaikutti  tehokkaalta  ja  fiksusti  muotoillulta. 
Tarkemmin  kalenteria  selatessani  huoma¬ 
sin  kalenterin  alussa  olevan  kummallisia 
lomakkeita,  jotka  näyttivät  liittyvän  tehok¬ 
kaaseen  johtamiseen.  Aloin  tekemisen 
puutteessa  etsiä  selitystä  näille  kummalli¬ 
sille  lomakkeille. 


Kalenterin  lopusta  löytyikin  liite  "Ajan- 
hallinnasta  elämänhallintaan”.  Liite  ja¬ 
kautuu  kahteen  osaan:  ”Työn-  ja 
ajanhallinta”  sekä  ”Ajanhallinnasta  elämänhal¬ 
lintaan”. 

Ensimmäisellä  aukeamalla  huomioni  kiinnittyi 
oitis  kummalliseen  kuvioon,  joka  jollakin  tavalla 
ilmeisesti  liittyy  "hyvään  yhteisöjohtamiseen”  - 
ainakin  kuvio  on  tällaisen  otsikon  alla.  Kuviosta 
tulee  mieleen  lukion  psykologian  tunti  kummal¬ 
lisine  tekotieteellisine  graafeineen,  joita  en  vielä¬ 
kään  pidä  erinomaisen  selkeinä.  (Eikö  kuvan  ole 
tarkoitus  selkeyttää  selitettävää  asiaa?) 

Heti  kummallisen  kuvion  jälkeen  ryhdytään 
käsittelemään  kalenterin  alussa  olevia  lomakkei¬ 
ta.  Ahaa,  ne  siis  liittyvät  hyvään  johtamiseen  ja 
ajankäytön  hallintaan,  kuten  luvatuinkin  liitteen 
nimessä! 

Selaan  eteenpäin,  hmm.  S  euraava  kummallinen 
asia  on  maininta  "min  uutti  strategiasta”,  jonka 
mukana  on  maininta  "amuletista”.  Selaan  taakse¬ 
päin,  mutta  en  löydä  viitettä  mistään  amuleteista 
enkä  minuuttistrategiasta.  Kohautan  olkapäitäni 
ja  jatkan  selaamista. 

Universaalin  kielen  syntyminen? 

Osa  I  ei  siis  opettanut  vielä  elämän  hallintaa, 
jatkan  osaan  II.  Ohops,  pian  alkaa  vastaan  tulla 
kummallisia  lausahduksia.  Puhuttaessa  ilosta: 
"Energioihin  perehtyneet  ihmiset  tietävät,  että 
ilolla  on  korkea  värähde.”  En  muista  fysiikan 


opinnoistani  mitään  ilon  väräh teitä...  Hymähdän 
jajatkan.  Seuraavassa  kappaleessa  mainitaan,  että 
"matalampi  värähtely  kilpistyy  aina  korkeam¬ 
paan”.  En  muista  ihan  tarkalleen  tuollaistakaan 
optiikan  kurssilla  oppineeni...  Mitä  tahansa  sillä 
sitten  tarkoitetaankin. 

Seuraavaksi  aletaankin  käsitellä  korkeampaa 
matematiikkaa.  "Perusvoimista  synteesienergi- 
aan  eli  X+Y<Z”.  Kappale  näköjään  käsittelee 
elämän  syntyä  tyhjästä.  Teksti  on  aika  korkea¬ 
lentoista.  Jos  oikein  ymmärsin  -  kirjaimellisesti 
tulkiten  teksti  näyttää  tukevan  luomiskertomusta: 
"Jokainen  siemen  on  lajinsa  mukainen.”  Kohta¬ 
loonkin  kirjoittaja  näyttää  uskovan. 

Sutjakasti  siirrytään  avaruuden  syntymiseen 
-  aika  poukkoilevaa...  Elämän  kehittymistä  on 
kuvattu  taulukossa.  Silmään  pistää  kehityskaa¬ 
ren  kohta  8,  eli  kädellisistä  ihmisiin.  Tunnustan 
tietämättömyyteni  aiheista  "universaalin  kielen 
syntyminen"  ja  "eliön  ulkopuolisen  muistin  ke¬ 
hittyminen”.  Olisipa  minullakin  ulkopuolinen 
muisti,  ehkä  se  auttaisi  muistamaan  ostoslistan 
paremmin. 

Sain  vastaukseksi 
naurunhörähdyksen... 

Ennen  seuraavaa  matematiikan  pyrähdystä 
käsitellään  Jing  &  Jang  -kuviota.  Ahaa:  X  ja 

Y  edellisessä  kaavassa  tarkoittivat  siis  "kahta 
perusvoimaa".  Kun  nämä  kaksi  voimaa  vaikut¬ 
tavat  toisiinsa,  syntyy  liike-energia.  Sitä  merki¬ 
tään  Z-kirjaimella.  Voimat  X  ja  Y  siis  riippuvat 
toisistaan,  ja  ne  ovat  tasapainoisessa  liikkeessä... 
Alkaa  taas  mennä  yli  hilseen.  Yritän:  siis  X  ja 

Y  vaikuttavat  toisiinsa  ja  liike-energiaa  syntyy 
tyhjästä.  Siltä  kaava  ainakin  näyttää.  Onkohan 
kyse  ikiliikkujasta,  koska  energiaa  näyttää  tule¬ 
van  systeemiin  ulkopuolelta... 

Puren  peukalonkynttäni  yrittäessäni  ymmärtää 
edellistä  näennäisen  yksinkertaista  kaavaa.  Haen 
avuksi  toisen  lasin  likööriä.  Jatkan  lukemista. 

Seuraava  kaava  käsittelee  "elämän  ja  ihmis¬ 
kohtalon  kolminaisuutta”.  Kaava  on  A+B+C=  D. 

Mitähän  nämä  kaikki  parametrit  tässä  tarkoitta¬ 
vat?  Eipä  se  heti  selviä.  Ensimmäinen  virke  saa 
minut  kummastelemaan:  "Astronomit  kertovat, 
että  maailmankaikkeus  liikkuu  suunnattomalla 
nopeudella  yhteen  pääsuuntaan,  eräiden  mielestä 
kaiken  elollisen  lopullista  kauneutta  ja  täyttymys¬ 
tä  kohti."  Kaivelen  muistiani  tähtitieteen  perus¬ 
kurssilta.  Ei  muistu  tuollaista  mieleeni.  Vasta  pe¬ 
rusopintoni  suorittaneena  kysyin  kahvipöydässä 
"oikeilta"  tähtitieteilijöiltä,  mikä  tämä  pääsuunta 
oikein  on.  Sain  vastaukseksi  naurunhörähdyksen, 
miksiköhän? 

Tämä  "tieteellisyys"  saa  huippunsa  seuraavas- 
sakin  lauseessa:  "Kaikki  on  näkyvän  tai  näky¬ 
mättömän  tulosta,  tuntemattoman  tai  tunnetun 
lain  seurausta.”  Ahaa!  Suuri  totuus  paljastui... 
Opin  lisää  uutta.  Kaikella  ja  kaikilla  on  luke¬ 
mani  mukaan  kolme  puolta:  sisäinen,  ulkoinen 
ja  transsendenttinen,  eli  tuonpuoleinen.  Jassoo. 
Nyt  minua  alkaa  tympiä,  muta  yritän  suhtautua 
tekstiin  neutraalisti. 

Tein  uskaliaan  testin 

Seuraavaksi  alkavattaas  selkeätkaaviot.  Jösses, 
kuviota  tutkittuani  tuloksetta  noin  viisi  minuuttia 
siirryn  seuraavaan  osaan.  Ja  yllätys.  Lihavoidulla 
tekstillä  lukee  osion  II  ensimmäinen  järkevä  ja 
selkeä  lause:  "KUN  IHMINEN  OPPII  AUTTA¬ 
MAAN  TOISIA  OLEMALLA  MYÖTÄTUN¬ 
TOINEN,  ANTEEKSIANTAVA  JA  KAIKESTA 
KIITOLLINEN,  MERKITSEE  SE  HÄNESSÄ 
RAKKAUDEN  ILMENTYMISTÄ.”  Kirjoitin 
tuon  varta  vasten  suurilla  kirjaimilla,  koska  häm¬ 
mästyin  kaiken  edellä  luetun  jälkeen  löytäessäni 
mitään  järkevää  tekstistä.  Rohkaistuneena  jatkan 
lukemista.  Nyt  ei  saa  luovuttaa. 

Voi  ei.  Osio  II  B.  "Kohti  hyvän  elämän  hallin¬ 
taa"  aloittaa  iloisesti  taas  tutuksi  tulleella  omitui¬ 
sella  graafilla,  joka  ei  pikaisen  tarkastelun  jälkeen 
taaskaan  kerro  mitään.  Huokaisten  jatkan  luke¬ 
mista.  Päästään  aivojen  rakenteeseen.  Tekstin 
mukaan  yksittäisen  hermosolun  kapasiteetti  on 
samaa  luokkaa  kuin  nykyaikaisen  pienen  tieto¬ 
koneen.  Minkähänlainen  tämä  pieni  tietokone 
ja  kuinkahan  nykyaikainen?  Tämä  ei  liene  abso¬ 
luuttinen  asteikko...  Taitaa  olla  aika  pieni  kone 
kyseessä.  Tekstin  mukaan  "vain  omakohtainen 
kokemus  käytännöstä  antaa  ymmärryksen  tämän 
asian  syvällisyydestä".  Yritän  muistella  omakoh¬ 
taisia  kokemuksia  aiheesta.  Mieleni  ei  tule  juuri 
nyt  mitään.  Todella  syvällisen  syvältä... 

Elämänviivaidea  saa  minut  puolestaan  nau¬ 


ramaan.  Idea  on  seuraavanlainen:  "Piirrä  suora, 
johon  merkitset  elinikäsi  syntymästä  siihen  pis¬ 
teeseen,  mihin  odotat  elämällä  pääseväsi.”  Tältä 
viivalta  sitten  näkee  paljonko  meillä  keskimäärin 
on  aikaa  jäljellä.  Tämän  oli  varmaan  tarkoitus 
konkretisoida  elämän  pituutta.  Omalla  elämän¬ 
viivallani  merkitsin  kiltisti  rastin  syntymäni  koh¬ 
dalla,  mietin  kuinka  pitkän  viivan  piirtäisi,  ja 
tein  "uskaliaan"  testin.  Piirsin  viivan  huomiseen 
aamuun.  Katsotaan,  kuinka  vahva  psykeeni  mi¬ 
nitietokone  oikein  on... 

Harhaanjohtava  lausahdus 

Loppuun  tekstiin  minun  on  jo  hankala  keskit¬ 
tyä  täydellisesti.  Seuraavalla  sivulla  minua  alkaa 
suunnattomasti  naurattaa  "Mielikuvaelämysten 
ohjeistossa"  kohta  kolme:  "Anna  selkeitä  ohjeita 
itsellesi.  Esimerkiksi  'meditoin  joka  aamu  keski¬ 
tetysti  vähintään  puoli  tuntia  omassa  keitaassa¬ 
ni’.”  Todella  selkeää. 

Kohdassa,  jossa  kerrotaan  lisää  minuuttistra- 
tegiasta  mainitaan  vihdoin  alkuun  minua  har¬ 
haanjohtanut  tai  ihmetyttämään  jättänyt  amuletti. 
Amuletin  tarkoitus  on  auttaa  keskittymään  medi- 
toimiseen.  Oukei. 

Sitten  tulee  harhaanjohtava  lausahdus  jälleen: 
"Aloita  hiljentymällä  ja  kerro  itsellesi,  että  aiot 
toimia  hyvän  elämän  puolesta.  Silloin  et  tee  mi¬ 
tään  väärää."  Hupsista.  Mitähän  kiihkouskovaiset 
itsemurhapommittajat  mahtavat  uskoa,  ilmeisesti 
että  eivät  tee  mitään  väärää? 

Ainoa  asia,  johon  en  varsinaisesti  halua  puut¬ 
tua,  on  "ravinto-oppi"  sekä  "fyysisestä  kunnosta 
huolehtiminen”.  Vihoviimeinen  graafi  aivan  osi¬ 
on  lopussa  onkin  ainoa  kuvio,  jossa  on  mitään  sel¬ 
keää.  Sen  ymmärsin  (tai  luulen  ymmärtäneeni). 
Tosin  näin  korkealentoisen  pohdiskelun  jälkeen 
en  ole  lainkaan  varma,  oliko  siihen  yksinkertai¬ 
suuteen  piilotettu  joku  suurempi  totuus.  ■ 

Lähde: 

Ajasto-kalenterin  liite  "Ajanhallinnastaelämän- 
hallintaan",  Jouko  H.  Nissinen,  Ihmistaito  Oy. 


Kirjoittaja  opiskelee  Turun  Yliopistossa  (Tuorlan 
Observatoriossa )  tähtitieteen  jatko-opintoja. 

KUINKA  MINUSTA  TULI  SKEPTIKKO 


Risto  Selin 


Olen  pyytänyt  ”, Ihmeellinen  maailma"  -kirjan 
tekijä  Risto  Seliniltä  haastattelua  Skeptikon 
uuteen  juttusarjaan  "Kuinka  minusta  tuli 
skeptikko”.  Tapaamme  Meritullinkadulla 
Helsingin  yliopiston  psykologian  laitoksella. 
Haastattelu  alkaa  omituisesti:  ensimmäisen 
puolentoista  tunnin  aikana  kysymyksiä  esit¬ 
tää  vain  Selin. 

Risto  Selin,  29,  istuttaa  minut  näyttöpäät¬ 
teen  ääreen  ja  käskee  klikata  erään  suo¬ 
malaisen  verkkokaupan  www-sivuille. 
Olemme  sopineet,  että  ennen  haastattelua  osallis¬ 
tun  professori  Göte  Nymanin  virtuaalipsykolo- 
giaprojektiin  liittyvään  tutkimukseen.  Sen  loput¬ 
tua  pääsen  kysymään  Seliniltä,  kuinka  hänestä 
tuli  skeptikko. 

Mystisiä  kokemuksia 

"Kasvoin  perheessä,  jossa  kirkko  oli  tuttu  ja 
läheinen,  mutta  en  missään  nimessä  uskonnol¬ 
lisesti  ahdasmielisessä  kodissa.  Kävin  lapsena 
pyhäkoulua,  mutta  mitään  vakituista  kirkossakä¬ 
vijää  minusta  ei  tullut.  Vaikka  en  käynyt  kirkos¬ 


sa,  rukoilin  ja  uskoin  Jumalaan  aina  siihen  asti, 
kunnes  tulin  yliopistoon.” 

"Nuorena  harrastin  karatea  ja  se  sai  minut 
kiinnostumaan  itämaisesta  filosofiasta.  Jossakin 
vaiheessa  nuoruuttani  olin  kiinnostunut  myös 
astrologiasta.  Muistan,  kuinka  tiedossa  oli  tärkeä 
päivä  elämässäni:  minun  piti  onnistua  kokeessa, 
mutta  'merkit’  olivat  huonot.  Se  sai  minut  ahdis¬ 
tumaan.  Sitten  huomasin,  että  olin  katsonut  vää¬ 
rän  kuukauden  horoskooppia,  mikä  helpotti  oloa. 
Ajatusten,  virheellistenkin,  voima  on  suuri.” 

"Onko  minulla  ollut  mystisiä  kokemuksia? 
Olen  kokenut  'Jumala  rakastaa  minua’  -tunte¬ 
muksia.  Myöhemmin,  'Ihmeellistä  maailmaa’ 
kirjoittaessani  oivalsin  kokeneeni  'unihalvauk¬ 
sia’.  Olen  herännyt  päiväunilta  liikkumiskyvyt- 
tömänä,  pakokauhua  tuntien.  Onneksi  tilanne  on 
kestänyt  vain  pari  sekuntia.” 

Miksi  ihmisellä  on  kaksi  kättä? 

"Minusta  piti  tulla  lääkintävoimistelija,  en  kos¬ 
kaan  ajatellut  meneväni  yliopistoon.  Kun  kuiten¬ 
kin  pääsin  opiskelemaan  psykologiaa,  oivalsin 
millaisen  mahdollisuuden  tiede  antaa:  tieto  on 
demokraattista,  tietoa  tuotetaan  -  ei  tiedetä,  asi- 

Haastattelu  ja  kuvat: 
Risto  k.  järvinen 


oita  analysoidaan,  ollaan  kriittisiä.  Tiede  pystyy 
antamaan  vastauksia  kysymyksiin.” 

"Ensimmäiset  vuodet  luin  sivuaineena  filoso¬ 
fiaa.  Esa  Saarisen  filosofian  johdantokurssilla 
käytiin  lävitse  filosofian  ’ voimakcnttiä’.  Yksi 
voimakenttä  oli  hänen  mielestään  filosofian  ky¬ 
seenalaistava  voima,  ja  hän  korosti  filosofista 
ihmettelyä  ja  kysymistä.  Mutta  tuolloin  minä  huo¬ 
masin,  että  empiiristen  tieteiden  parissa  tehdään 
vähintään  yhtä  nerokkaita  kysymyksiä  jatkuvasti, 
ja  tutkijat  pystyvät  niihin  myös  perustellusti  vas¬ 
taamaan.” 

Kysymykseen  'miksi  ihmisellä  on  kaksi  kättä’ 
ei  voi  löytää  vastausta  filosofisesti,  mutta  empii¬ 
risen  tieteen  kautta  voi.  Paradoksaalista,  mutta 
kurssi  opetti  minulle,  etten  tarvitse  filosofiaa. 
Koko  ajan  ymmärsin  kuitenkin,  että  tiede  ei  voi 
ratkoa  moraalisia  ongelmia 
tai  antaa  vastauksia  kaikkiin 
kysymyksiin.” 

"Psykologi  Marjaana 
Lindemanin  kautta  innos¬ 
tuin  evoluutiopsykologiasta 
-  uudesta  paradigmasta,  joka 
yrittää  yhdistää  psykologiaa 
biologiaan  yrittämällä  en¬ 
nustaa  ihmismielen  toimin¬ 
taa  biologisten  teorioiden 
pohjalta.  Nykyisin  seuraan 
evoluutiopsykologiaa  si¬ 
vusilmällä.  Sillä  on  vankka, 
vaikkakaan  ei  täysin  ongel¬ 
maton  teoriapohja.  Empii¬ 
rinen  tutkimuskaan  ei  ole 
ollut  niin  rohkaisevaa  kuin 
aluksi  uskoin.  Mutta  evo- 
luutiopsykologian  kautta 
evoluutioteoria  tuli  minulle 
tutuksi.” 

"Tiesin  aikaisemminkin 
Skepsiksestä  ja  Huuhaa- 
palkinnosta,  mutta  sysäyk¬ 
sen  jäseneksi  liittymiseen  sai 
aikaiseksi  keskustelu  erään 


kreationistin  kanssa.  Skepsiksessä  toiminut  Lin¬ 
deman  sitten  ohjasi  minut  mukaan  yhdistyksen 
toimintaan.  Vuonna  1997  minut  valittiin  Skep¬ 
siksen  hallituksen  jäseneksi.  Samana  vuonna 
ilmestyi  Ursan  kustantamana  Skepsiksen  kirja 
'Paholaisen  asianajajan  paluu’,  jota  olin  toimit¬ 
tamassa  yhdessä  Ilpo  V.  Salmen  ja  Marketta 
Ollikaisen  kanssa. 

Useimmilla  on  epätavallisia 
kokemuksia 

"Minusta  tuli  opintojen  myötä  aika  tiukka  tie¬ 
teellisyyden  kannattaja,  vaikka  en  koskaan  ole 
uskonut  tieteen  kaikkivoipaisuuteen.  Onneksi 
kirja  'Ihmeellinen  maailma’  laajeni  kirjoitusvai¬ 
heessa  niin,  että  se  valmistui  pari  vuotta  aiottua 
myöhemmin.  Alkuperäisen  version  jälkeen  se 
on  kirjoitettu  monta  kertaa  uudestaan,  ja  vuosien 
kuluessa  skeptinen  kantani  lieveni.” 

"Aikanaan  en  tulkinnut,  että  'unihalvaus 'koke¬ 
mukseni  tarkoittivat  avaruusolioiden  saapumista 
paikalle,  mutta  ymmärrän  nyt,  että  jos  olisin  elä¬ 
nyt  otollisessa  tulkintakehikossa,  olisin  voinut 
luulla  asian  olevan  niin.  Joskus  kulkiessani  koti¬ 
kaupunkini  Lohjan  pimeillä  teillä  saattaa  tuntua. 

"Empiiristen  tieteiden  parissa  tehdään  vähintään  yhtä  nerokkaita  kysymyksiä  kuin  filosofiassa,  ja  tutkijat 
pystyvät  niihin  myös  perustellusti  vastaamaan”,  psykologian  opiskelija  ja  skeptikko  Risto  Selin  sanoo. 


että  jos  uskoisin  amulettiin,  niin  nyt  olisi  syytä 
käyttää  sitä.” 

"Kerran  olen  nähnyt  unen,  jonka  joku  voisi 
tulkita  enneuneksi.  Vaarini  oli  ollut  sairaalassa 
viisi  vuotta,  jona  aikana  en  ollut  käynyt  katsomas¬ 
sa  häntä  kertaakaan.  Kerran  unessa  näin  vaarin 
kävelevän  minua  vastaan.  Seuraavalla  viikolla 
menin  katsomaan  häntä  sairaalaan  -  samalla  vii¬ 
kolla  vaari  kuoli.” 

"Oudot  kokemukset  eivät  tee  ihmistä  suoraan 
sairaaksi  tai  tyhmäksi.  Useimmilla  meistä  on  epä¬ 
tavallisia  kokemuksia.  Merkittävää  on  se,  miten 
me  näitä  kokemuksiamme  tulkitsemme.” 

Erilaisia  tehtäviä 

"Uskominen  rajatie  teisiin  ei  tee  ihmisestä  huo¬ 
nompaa  tai  parempaa.  Vakavia  ongelmia  syntyy, 
jos  esimerkiksi  lääkäri  uskoo  perusteettomiin 
hoitoihin,  mutta  myös  pienempi,  vaarattomalta 
näyttävä  uskominen  outoihin  ilmiöihin  tai  pseu¬ 
dotieteellisiin  oppeihin  voi  joskus  kasautua  vaa¬ 
rallisiin  mittoihin.  Jos  uskon  hyviin  henkiin,  niin 
on  helpompi  uskoa  myös  ahdistusta  tuottaviin 
pahoihin  henkiin.” 


"Skeptikkona  pyrin  kritisoimaan  asioita,  en 
ihmisiä,  elleivät  he  sitä  ansaitse  epärehellisten 
keinojen  tai  muiden  sellaisten  vuoksi.  USA:ssa 
James  Randi  taistelee  eturintamassa  etsiytyen 
huuhaa-ihmisten  luo,  kun  taas  Ray  Hyman  vai¬ 
kuttaa  yliopistossa.  Toimin  mieluummin  kuin  Hy¬ 
man  -  näen  itseni  kirjoittavana  skeptikkona.  Ta¬ 
vallisessa  keskustelussa  jää  usein  eksplikoimatta, 
mitä  keskustelijat  tarkoittavat,  ja  seurauksena  on 
turhaa  riitelyä.” 

"Minun  tehtäväni  on  levittää  maailmalle  tietoa 
kriittisestä  ajattelusta.  Ihmisten  tehtävä  on  päättää 
itse,  mihin  uskovat.  Viranomaisten  tehtävä  on  val¬ 
voa,  ettei  vaarallisia  asioita  pääse  tapahtumaan. 
Minun  toinen  tehtäväni  on  saada  gradu  valmiiksi 
tänä  vuonna.”  ■ 

Ote  Selinin  kirjasta  "Ihmeellinen  maailma": 


Väriterapia 


Väriterapia  (engl.  color  healing).  Väriterapialla  tar¬ 
koitetaan  ihmisen  ruumiin,  mielen  ja  sosiaalisen  elä¬ 
män  hoitamista  värien  avulla.  Se  ei  kuitenkaan  typisty 
joihinkin  parannusmenetelmiin,  vaan  ollessaan  hyvin 
läheisessä  yhteydessä  New  Age  -ajatuksiin  chakroista 
siihen  liittyy  kokonainen  maailmankatsomus  persoo- 
nallisuusteorioineen,  diagnostisine  järjestelmineen  ja 
parannusmenetelmineen.  Vaikka  se  luo  kokonaisvaltai¬ 
sen  ja  -  ainakin  jossain  määrin  -  loogisen  jäsennyksen 
ihmisestä,  väriterapian  taustateoria  ja  erityiset  väittämät 
ovat  perusteettomia;  tämä  siitäkin  huolimatta,  että  väri- 
terapian  perustavin  idea  -  värien  vaikutus  ihmiseen  -  on 
jossain  määrin  tutkimuksellisesti  perusteltavissa  (esim. 
värien  vaikutus  tunnetiloihin). 

Chakraopin  mukaisesti  ihmisellä  on  seitsemän  pää- 
energiakeskusta.  Näistä  jokaisen  väitetään  säteilevän 
eri  väreissä:  alin  punaista,  toinen  oranssia,  kolmas 
keltaista,  neljäs  vihreää,  viides  sinistä,  kuudes  indi¬ 
goa  ja  seitsemäs  violettia.  Jokaisella  värillä  on  omia 
merkityksiä.  Esimerkiksi  punainen  viittaa  fyysisyy- 
teen,  elinvoimaan,  aktiivisuuteen  ja  virkeyteen,  sininen 
kylmään  älyllisyyteen  ja  harkitsevuuteen,  ja  violetti 
taiteellisuuteen  sekä  henkisyyteen.  Myös  ruskealla, 
vaaleanpunaisella  ja  kullalla  on  oma  merkityksensä. 
Merkitykset  kuten  chakrojen  väritkin  voivat  hieman 
vaihdella  kirjoittajasta  toiseen. 

Jokaisella  ihmisellä  energia  on  painottunut  johon¬ 
kin  chakraan.  Väri  terapiassa  puhutaankin  "'punaisista”, 
"vihreistä”  jne.  ihmisistä.  Punaiset  ihmiset  ovat  energi¬ 
siä,  urheilullisia  ja  seksuaalisesti  aktiivisia.  Siniset  ihmi¬ 
set  ovat  puolestaan  konservatiivisia,  korkean  moraalin 
omaavia  ajattelijoita,  parantajia  ja  pasifisteja.  Chak- 
raenergian  painotus  ja  siten  myös  ihmisen  persoonalli¬ 
suus  voidaan  havaita  esimerkiksi  hänen  aurastaan. 

Joskus  ihmisen  chakraenergiatalous  menee  epäta¬ 
sapainoon;  "väriä”  on  liikaa  tai  liian  vähän.  Tämän 
seurauksena  on  sairauksia  ja  onnettomuutta.  Väritera- 
peutin  tarkoituksena  on  saattaa  ihminen  tasapainoon 
vaikuttamalla  chakroihin  värien  avulla. 

Väriterapeuttisia  menetelmiä  on  useita  kuten  värien 
visualisointi  mielessä,  kuviteltujen  värien  hengittämi¬ 
nen,  pukeutuminen  tietyn  värisiin  vaatteisiin  sekä  väri- 
kylvyt  värikkäiden  lamppujen  avulla.  Eräs  menetelmä 
on  väriveden  nauttiminen.  Värivesi  ei  ole  värjättyä, 
vaan  vettä,  joka  on  asetettu  värillisessä  lasiastiassa 
auringonvaloon.  Menetelmän  uskotaan  muuttavan  ve¬ 
den  laatua. 

Nämä  näkemykset  eivät  perustu  empiiriseen  näyt¬ 
töön.  Psykologian  parissa  on  tehty  jonkin  verran  tutki¬ 
muksia  värien  vaikutuksesta  fysiologisiin  reaktioihin, 
mielialaan,  tunteisiin  ja  käyttäytymiseen.  Vaikkei  niitä 
olekaan  tehty  väriterapian  pätevyyden  arvioimiseksi, 
ovat  ne  kuitenkin  mielenkiintoisia  tässä  suhteessa. 

Empiiriset  tutkimukset  osoittavat  ensinnäkin,  että 


värien  vaikutukset  ovat  lyhytaikaisia.  Esimerkiksi  ag¬ 
gressiivisesti  käyttäytyvien  pidätettyjen  siirtäminen 
vaaleanpunaiseen  selliin  rauhoittaa  heitä,  mutta  vain 
vähän  aikaa.  He  eivät  siis  rauhoitu  niin  paljon  ja  pysy¬ 
västi,  että  esimerkiksi  nukahtaisivat. 

Toiseksi  olemassa  olevat  tutkimustulokset  ovat  aina¬ 
kin  osittain  ristiriidassa  väriterapian  väitteiden  -  ja  arki¬ 
käsitysten  -  kanssa.  Psykologi  Patricia  Valdez  on  esi¬ 
merkiksi  osoittanut,  että  kun  värin  kirkkaus  ja  kylläisyys 
pidetään  vakiona  ihmisten  mielestä  vihreä-keltainen, 
sinivihreä  ja  vihreä  ovat  keltaista,  punaista  ja  oranssia 
kiihdyttävämpiä.  Sininen  koetaan  yhtä  kiihdyttäväksi 
kuin  punainen  väri.  Näyttäisi  siis  olevan  perusteetonta 
yhdistää  punaiseen  energisyys  ja  aktiivisuus,  ja  toisaalta 
siniseen  rauhallisuus  ja  "mielen  hiljentyminen”. 

Merkittävintä  Valdezin  tutkimuksissa  on  sen  osoit¬ 
taminen,  että  itse  värisävyllä  on  vain  heikko  vaikutus 
tunnetiloihin.  Paljon  tärkeämpää  on  kuinka  tumma  ja 
kylläinen  väri  on.  Tutkimuksissa,  joissa  on  osoitettu  esi¬ 
merkiksi  punaisen  olevan  fysiologisesti  kiihdyttävämpi 
kuin  sininen  tai  vihreä,  ero  ei  ole  johtunut  värisävystä, 
vaan  siitä,  että  käytetty  punainen  on  ollut  värikylläi- 
sernpi  ja/tai  tummempi  kuin  muut  värit.  "Tyypillinen 
punainen”  on  kylläisempi  kuin  muiden  värien  tyypil¬ 
liset  edustajat,  ja  tästä  johtuu  sen  maine  kiihdyttävänä 
värinä. 

Tummat  ja  kylläiset  värit  siis  kiihdyttävät,  ja  kirk¬ 
kaat  ja  haaleat  värit  rauhoittavat.  Tästä  johtunee  se, 
että  aggressiiviset  pidätetyt  rauhoittuvat  hetkellisesti 
vaaleanpunaisessa  sellissä,  ja  että  käden  puristusvoima 
on  suurempi  sinistä  kuin  vaaleanpunaista  väriä  katsot¬ 
taessa:  tyypillinen  vaaleanpunainen  on  kirkkaampi  ja 
haaleampi  kuin  tyypillinen  sininen.  Kirkasta  ja  haaleaa 
punaista  katsoessa  voi  siis  rauhoittua  ja  kylläistä  tum¬ 
mansinistä  katsoessa  kiihtyä. 

Useimmissa  psykologisissa  tutkimuksissa  kylläisyyt¬ 
tä  ja  kirkkautta  ei  ole  otettu  huomioon.  Tämä  selittää 
miksi  tutkimustulokset  värien  vaikutuksesta  tunneti¬ 
loihin,  tyytyväisyyteen  ja  suoritustasoon  ovat  olleet 
erittäin  ristiriitaisia. 

Väriterapeuttisia  väitteitä  ei  ole  ilmeisesti  tutkittu 
kattavasti  lääketieteellisin  tutkimuksin.  Kun  ottaa  huo¬ 
mioon  suorien  tutkimusten  puutteen,  psykologiset  tut¬ 
kimustulokset  sekä  chakrateorian  perusteettomuuden, 
väriterapiaa  voi  syystä  pitää  uskomuslääkintänä.  ■ 

Katso:  Aura;  Chakra. 

Kirjallisuutta:  Stone  200 1 ;  Valdez  1993;  Valdez  ja  Meh- 
rabian  1994;  Weller  ja  Livingston  1988. 


Ihmeellinen  maailma  on  piakkoin  luettavissa  myös 
Skepsiksen  Internetsivuilla. 

Kaivattu  hakuteos 
skeptikoille 


Kun  Skepsis  on  toiminut  jo  15  vuotta,  oli 
korkea  aika  saada  alalta  aakkosellinen  ha¬ 
kuteos.  Tosin  jo  "Paholaisen  asianajan”  ja 
"Paholaisen  asianajajan  paluun”  hakemis¬ 
toissa  oli  selityksiä,  mutta  aivan  liian  vähän 
ja  harvoista  kohteista. 

Yhden  miehen  työksi  Risto  Selinin  kirja  "Ih¬ 
meellinen  maailma”  on  kunnioitettava  saa¬ 
vutus,  mutta  itselleen  vieraammilla  alueilla 
hän  on  luonnollisesti  joutunut  luottamaan 
toisen  käden  lähteisiin,  joten  hakusana  vai¬ 
kuttaa  joskus  hutaisemalla  käsitellyltä. 


Esipuheessaan  lukijalle  Selin  torjuu  enna¬ 
kolta  arvostelua,  miksi  kirjasta  puuttuu 
jokin  oppi  X:  "Outoja  ilmiöitä  ja  oppeja 
on  yksinkertaisesti  liian  paljon,  jotta  niitä  kaikkia 
voisi  käsitellä  yhdessä  teoksessa  (tai  edes  yh¬ 
dessä  ihmiselämässä)”.  Kritiikkiin,  että  joitakin 
osa-alueita  on  käsitelty  liian  vähän,  hän  vastaa 
käsitelleensä  kaikkia  liian  vähän.  Valintoja  ja 
painotuksia  on  kuitenkin  voitava  hakuteoksessa 
arvostella. 

Selin  ilmoittaa  käsitelleensä  tieteenfilosofiaa, 
uskomuslääkintää,  psykologiaa  ja  psykiatriaa 
"vähemmän  kuin  nämä  aihepiirit  ansaitsisivat”. 
Valituissa  puitteissa  kyseisistä  aiheista  on  kuiten¬ 
kin  vallan  riittävästi  sellaisen  lukijan  mielestä, 
joka  ei  tekijän  tavoin  itse  opiskele  psykologiaa. 
Jokainen  hakuteos  heijastaa  väistämättä  tekijänsä 
mieltymyksiä,  ja  sama  koskee  niiden  arvosteluja. 
Oma  näkökulmani  on  bibliofiilin  ja  humanistin, 
kun  skepsisläisten  enemmistö  lienee  luonnon¬ 
tieteilijöitä. 

Itselleni  kirjan  hyödyllisintä  ainesta  ovat  tuo¬ 
reimpien  ilmiöiden  esittelyt,  sellaiset  hakusanat 
kuin  aivopuoliskojen  erot,  Feng  shui,  Hcaven  's 


Gate  (muistattehan  ufouskovaisen  lahkon  jouk¬ 
koitsemurhan  1997),  kymmenen  prosentin  myytti 
(uskomuksesta,  että  käytämme  aivokapasiteetis¬ 
tamme  vain  10%),  projekti  Alfa,  Sokalin  tapaus, 
terapeuttinen  kosketus,  ufosieppaus,  väriterapia. 
Löytyy  myös  luettelo  Huuhaa-palkinnoista  ja 
vaikkapa  lista  kysymyksistä,  joita  voi  esittää 
kreationistille. 

Painotukset  eivät  aina  seuraa  ilmiön  merkittä¬ 
vyyttä.  Rudolf  Steinerista  tai  biodynaamisesta 
viljelystä  ei  ole  omaa  esittelyä  vaan  viitataan 
antroposofiaan,  josta  on  vajaa  sivu.  Blavatsky  ja 
teosofia  selvitetään  vielä  lyhyemmin. 

Toisaalta  Atlantiksesta  on  yli  ja  biorytmeistä 
melkein  neljä  sivua,  samoin  kreationismista,  ja 
erikseen  vielä  "tieteellisestä”  kreationismista.  Ei 
kyllä  syyttä:  itselläni  oli  1 960-luvulla  oppikoulus¬ 
sa  luonnontieteiden  opettajana  ( ! )  helluntailainen 
kreationisti,  joka  esitteli  oppiaan  paikallislehdes¬ 
sä  pitkässä  artikkelisarjassapa  aivan  vastaavaa  on 
vielä  tänä  vuonna  saanut  lukea  mm.  Aamulehden 
lukijakirjesivulta. 

Aika  moni  Skepsiksessä  toiminut  on  hakusa¬ 
nana,  jopa  taikuri  Iiro  Seppänen,  jonka  tiedois¬ 
ta  syntymävuosi  on  unohtunut.  Toisaalta  nuoret 
skeptikot  eivät  tunnu  paljoa  tietävän  edeltäjistään: 
monikohan  on  edes  kuullut  Jari  Koposesta,  joka 
toimitti  pienipainoksista  kriittistä  Alfa-lehteä 
kauan  ennen  kuin  Skeptikko  alkoi  ilmestyä? 

Vastapuolesta  enimmälti  vaietaan:  ei  löydy 
pitkään  ilmestynyttä  Ultra-lehteä,  ei  ufouskovai- 
sistamme  hurjintakaan  eli  Rauni-Leena  Luuka- 
nen-Kildeä,  ei  edes  hakusanaa  rajatieto,  vaikka 
sana  jollain  sivulla  vilahtaakin. 

Ulkomaiden  osalta  ei  ole  paljoa  paremmin: 
Carlos  Castanedasta  ei  mitään,  Maharishi  Ma- 
hesh  Yogia  on  etsittävä  transkendenttisen  medi- 
toinnin  kohdalta  ja  Erich  von  Dänikeniä  kohdas¬ 
ta  muinaiset  astronautit;  hänen  esikoisteoksensa 
mainitaan  englantilaisella  nimellä  "Chariots  of 
gods”,  vaikka  alkuteos  oli  saksaa.  Englannin¬ 
kielisen  lähteistön  musertava  valta-asema  näkyy 
muutenkin. 

Takakansi  lupaa  lähes  500  hakusanan  lisäksi 

kattavan  kirjallisuusluettelon,  mutta  sanan  ''katta¬ 
va”  saisi  poistaa.  Vaikka  luetteloon  on  sisällytetty 
"vain  tieteellistä,  filosofista  ja  skeptistä  kirjalli¬ 
suutta”  ja  siinä  on  24  sivua,  sellainenkin  perusteos 
kuin  Paul  Kurtzin  toimittama  paksu  ”Asccptic's 
handbook  of  parapsychology”  (1985)  puuttuu. 
Johtuneeko  siitä  että  Kurtzilta,  kuten  mm.  Susan 
Blackmorelta  on  kirjattu  tuotantoa  vasta  1980- 
luvun  lopulta  lähtien?  Skeptikossa  3/93  on  ollut 
vajaan  parin  sivun  luettelo  Skeptikon  kirjahylly 
(ajanmukaistettuna  2/94),  jonka  ensiavuksi  varsin 
suositeltavasta  nimikkeistöstä  osa  Seliniltä  kum¬ 
ma  kyllä  puuttuu. 

Selin  kertoo  peruslähteikseen  James  Ran- 
din  "An  encyclopedia  of  claims,  frauds,  and 
hoaxes  of  the  occult  and  supernatural”  (1995)  ja 
R.E.Guileyn  ”Harper's  encyclopedia  of  mystical 
and  paranormal  experience”  (1991  ),joistajälkim- 
mäinen  puuttuu  kirjallisuusluettelosta  kai  siksi 
että  on  "huomattavasti  vähemmän  skeptinen”. 

Monessa  hakusanassa  haittaa,  että  kirjallisuus¬ 
viitteitä  on  vain  skeptiseen  aineistoon,  vaikka 
sekin  saattaa  olla  epäluotettavaa.  Niinpä  No- 
stradamuksesta  viitataan  vain  yhteen  kokonaan 
profeettaa  käsittelevään  (Randin)  kirjaan,  vaikka 
perusteos  olisi  melko  skeptisen  Edgar  Leonin 
(1961,  2.p.  1982)  ja  rikkaan  aineistonsa  ansiosta 
myös  Peter  Lemesurierin  "The  Nostradamus 
Encyclopedia”  (1997)  olisi  ehdottomasti  mainit¬ 
tava,  vaikka  tekijä  uskookin  sankarinsa  kykyihin. 
Sen  sijaan  on  viitteissä  kolme  Skeptikko-lehden 


kirjoitusta,  joista  vain  S.A.  Kivisen  ansaitusti. 
Suomen  lääkärilehdestä  lainatussa  Arno  For- 
siuksen  Nostradamus-artikkelissa  (Skeptikko 
2/2001)  on  jopa  totena  esitetty  taru  Nostrada- 
muksen  pojasta,  muka  myös  ennustajasta,  joka 
olisi  itse  sytyttänyt  tuleen  Le  Puyn  kaupungin 
toteuttaakseen  oman  povauksensa.  Hyllyssäni 
oleva  "Biographical  Dictionary”  1780-luvulta 
tiesi  jo  tuolloin  tarinan  keksityksi.  Heikon  läh¬ 
depohjan  vuoksi  koko  Nostradamus-hakusana 
kaipaisi  paljon  oikomista. 

Räyhähengestä  on  vain  pari  ulkomaista  kirjalli¬ 
suusviitettä,  vaikka  suomalaisesta  aineistosta  oli¬ 
si  Pasi  Klemettisen  "Mellastavat  pirut”  (1997). 
Torinon  käärinliinasta  olisi  voinut  viitata  aihetta 
perusteellisesti  useammassa  kirjassa  käsitellee¬ 
seen  Iän  Wilsoniin,  vaikka  hän  haluaakin  uskoa 
liinan  aitouteen.  Skeptikkojen  pitäisi  tuntea  myös 
vastapuolen  keskeinen  kirjallisuus,  muuten  osa¬ 
puolet  puhuvat  helposti  toistensa  ohi. 

Erikoisalojen  tuntijat  voivat  bongata  senta¬ 
paisia  virheitä  kuin  Messiasmyytti-hakusanasta 
väitteen,  että  roomalaiset  teloittivat  Apollonius 
Tyanalaisen.  Siinä  on  korkeassa  iässä  kuolleen 
ihmeidentekijän  rinnastaminen  Jeesukseen  viety 
liian  pitkälle. 

Riittäköön  saivartelu.  Kirjassa  vähälle  jääneistä 
tai  sivuutetuista  ihmisistä  ja  ilmiöistä  löytyy  ta¬ 
vallisesti  yllin  kyllin  aineistoa  ulkomaisista  ha¬ 
kuteoksista,  mutta  meillä  ei  mistään  muualta  saa 
uusimmista  näin  keskitettyä  ja  selkeästi  esitettyä 
tietoa. 

Kalevi  Kuitunen 

Risto  Selin:  Ihmeellinen  maailma.  Skeptikon  tie¬ 
tosanakirja.  Ursa  ry  2001 .  325  s. 


Kuka  keksi  luonnonvalinnan? 

Olivatko  Darwin  ja  Wallace  ensimmäiset,  jotka  esittivät  luonnonvalinnan  periaatteen  vaihtoeh¬ 
tona  kreationistien  ID  ("intelligent  design”)  -argumentille?  Onko  Darwinin  teoria  olemassaolon 
taistelusta  vain  porvarillisen  yhteiskunnan  heijastamista  luontoon,  kuten  Marx  väitti?  Skepsiksen 
luentotilaisuudessa  10.4.  Tieteiden  talolla  (Kirkkokatu  6)  klo  1 8  kysymyksiin  vastaa  VTM  Heikki 
Sarmaja.  Tule  paikalle! 

Mitä  sanottavaa 
sosiologilla  on  para¬ 
normaaleista  ilmiöistä? 


Paranormalismin  eli  paranormaaleihin  us¬ 
komuksin  viittaavan  ajattelutavan  voidaan 
selvästi  havaita  yleistyneen  eri  puolilla 
maailmaa.  Usko  henkiin,  noitiin,  erilaisiin 
uskomuslääkinnän  muotoihin,  astrologiaan 
ja  moniin  muihin  tieteellisestä  ajattelutavas¬ 
ta  poikkeaviin  käsityksiin  kuuluu  huomatta¬ 
van  suurten  väestöryhmien  arkielämään. 
Samalla  paranormalismilla  on  kytkentöjä 
yhteiskunnan  instituutioihin,  mediaan, 
sosiaalisiin  liikkeisiin  ja  politiikkaan.  Para- 
normalismi  on  siten  selvästi  sosiaalinen 
ilmiö.  Silti  sosiaalisia  ilmiöitä  tutkivat 
yhteiskuntatieteet  ovat  kiinnittäneet  häm¬ 
mästyttävän  vähän  huomiota  aiheeseen. 
Erich  Gooden  kirja  onkin  ensimmäisiä  pa- 
ranormalismia  sosiologin  silmin  eritteleviä 
teoksia. 


Kirja  koostuu  neljästä  osasta  ja  johto¬ 
päätöksistä.  Kahdessa  ensimmäisessä 
osassa  Goode  erittelee  paranormalis¬ 
min,  arkiajattelun  ja  tieteellisen  ajattelun  eroja. 
Samalla  hän  jäsentää  erilaisia  tapoja  hahmottaa 
paranormaaleja  ilmiöitä.  Gooden  teksti  on  selkeää 
ja  selväjärkistä.  Käsitteiden  osalta  hän  on  tarkka. 
Esimerkiksi  pseudotiede  ja  paranormalismi  voi¬ 
daan  Gooden  mukaan  erottaa  toisistaan  selkeästi. 
Pseudotiede  ei  välttämättä  väitä  mitään,  mikä  oli¬ 
si  paranormaalia,  siis  yliluonnollista.  Tyypillistä 
pseudotieteelle  on  sen  sijaan  huono  tieteellinen 
perustelu.  Paranormalismia  puolestaan  perustel¬ 
laan  yliluonnollisilla  jakokonaan  tieteellisen  ajat¬ 
telutavan  vastaisilla  argumenteilla.  Gooden  erit¬ 


tely  tieteellisen  ajattelun  lähtökohdista  on  erittäin 
selkeätä,  joskin  tieteenfilosofian  ja  -sosiologian 
alkeisiin  perehtyneelle  lukijalle  perusasioissa 
pitäytyvä  esitys  tarjoaa  melko  vähän.  Sen  sijaan 
asiaan  vähemmän  perehtyneille  lukijoille  teos  on 
suorastaan  oivallinen  oppikirja. 

Kirjan  kolmannessa  osassa  Goode  esittelee 
paranormalismin  eri  muotoja.  Hän  tarkastelee 
astrologiaa  ja  psyykikoita,  kreationismia,  para¬ 
psykologiaa  sekä  lopuksi  ufouskoa.  Lukija  saa 
aiheista  hyvän  yleiskuvan,  mutta  kovin  analyyt¬ 
tisenä  Gooden  esitystä  ei  voi  pitää.  Hän  aloit¬ 
taa  toki  tarkastelunsa  varsin  mielenkiintoisesti 
luokittelemalla  paranormaalit  uskomukset  nii¬ 
den  syntyperustan  mukaan.  Uskomukset  syntyvät 
joko  yksittäisten  henkilöiden  luomuksia,  osana 
uskonnollisten  yhteisöjen  traditioita,  mutta  nii¬ 
tä  syntyy  myös  asiakassuhteiden  käytännöissä. 
Osaa  uskomuksista  yritetään  naamioida  tieteen 
muotoon,  vaikka  sisältö  ei  lähimainkaan  täytä 
tieteellisen  ajattelun  kriteereitä.  Loput  uskomuk¬ 
set  ovat  lähinnä  kansanperinnettä.  Kehittämäänsä 
syntyperäluokittelua  Goode  ei  kuitenkaan  hyö¬ 
dynnä  kuvaillessaan  paranormalismin  eri  muo¬ 
toja.  Tältä  osin  Gooden  kirja  jättää  suorastaan 
keskeneräisen  vaikutelman. 

Neljännessä  osassa  Goode  tarkastelee  para¬ 
normalismin  yhteiskunnallisia  kytkentöjä.  En¬ 
siksi  hän  arvioi,  miten  paranormaalit  uskomukset 
jakautuvat  väestössä  sosiaalisten  jademografisten 
taustamuuttujien  mukaan.  Aikaisempien  kysely¬ 
tutkimusten  pohjalta  Goode  esittää  yhteenvedon 
paranormalismin  taustatekijöistä.  Amerikkalais¬ 
tutkimusten  tulokset  eivät  ole  yllättäviä.  Kiteyt¬ 
täen  paranormalismi  on  yleisintä  naisten  ja  vä¬ 
hiten  koulutetun  väestön  keskuudessa.  Toisaalta 
paranormalismin  eri  muotojen  suosio  vaihtelee 
väestöryhmittäin.  Esimerkiksi  uskonnollisiksi 
luokitellut  paranormaalit  ilmiöt  puhuttelevat  eni¬ 
ten  poliittisesti  konservatiiveja  ryhmiä.  Esitys  jää 
kuitenkin  hieman  pinnalliseksi  sikäli,  että  Goode 

ei  juurikaan  vaivaudu  pohtimaan  paranormalis- 
min  suosion  väestöryhmittäisen  vaihtelun  syitä. 

Paranormalismin  yhteiskunnallisista  kytken¬ 
nöistä  Goode  kiinnittää  erityistä  huomiota  medi¬ 
an  tapaan  uutisoida  paranormaaleista  ilmiöistä.  Ei 
liene  yllätys,  että  Goode  päätyy  siihen,  että  tie¬ 
dotusvälineet  ja  varsinkin  viihde  tulvivat  perus¬ 
teettomia  uutisia.  Tilanteet,  joissa  paranormaa¬ 
liksi  väitetty  ilmiö  osoittautuukin  luonnolliseksi 
ilmiöksi,  eivät  sen  sijaan  näytä  saavan  palstatilaa. 
Monet  Gooden  esittelemistä  yksittäistapauksista 
ovat  mielenkiintoisia  ja  jopa  hauskoja.  Esimer¬ 
kiksi  Ohiossa  1980-luvulla  tiedotusvälineet  pää¬ 
sivät  raportoimaan  väitettyä  poltergeist  -tapausta 
samalla  kun  James  Randin  johtamaa  skeptik- 
koryhmää  ei  päästetty  edes  taloon  sisään.  Kuva- 
nauhalle  tallentui  kuitenkin  sattumalta,  kuinka 
huonekaluja  ei  liikutellutkaan  räyhähenki,  vaan 
perheen  14-vuotias  tytär.  Tästä  huolimatta  pol- 
tergeistia  esiteltiin  medioissa  laajalti,  ja  tyttären 
osuus  ilmiön  esiintymiseen  esitettiin  täysin  tois¬ 
arvoisena,  jos  ollenkaan.  Vain  osa  ilmiöistä  oli 
median  mukaan  tytön  temppuilun  aiheuttamia. 
Paikallislehti  vielä  varmisti,  ettei  talossa  kuvattu 
materiaali  päätynyt  Randin  käsiin. 

Goode  analysoi  myös  paranormalismin  ja  pseu¬ 
dotieteen  vaikutuksia  politiikkaan.  Amerikkalais¬ 
ta  politiikkaa  värittää  vahvasti  pseudotieteellinen 
argumentointi  ja  varsinkin  salaliittoteoriat.  Tie¬ 
tysti  myös  kreationismilla  on  ollut  vahvaa  vai¬ 
kutusta.  Kirjaa  lukiessa  alkaa  väkisinkin  kaivata 
vastaavaa  analyysiä  suomalaisesta  politiikasta. 

Selvästi  skeptisistä  lähtökohdistaan  huolimatta 
Goode  ei  julistaudu  skeptikoksi  vaan  ''maltilli¬ 
seksi  konstruktionistiksi”.  Tällä  hän  tarkoittaa 
sitä,  että  tärkeintä  yhteiskuntatieteelliselle  tutki¬ 
mukselle  on  tarkastella  paranormalismia  sosiaa¬ 
lisena  rakenteena.  Ensisijaisena  tavoitteena  on 
tällöin  ymmärtää,  miksi  ihmiset  uskovat  paran- 
ormaaleihin  ilmiöihin  ja  mitä  seurauksia  heidän 
uskomuksillaan  on.  Toissijaiseksi,  joskaan  ei 


esimerkiksi  postmodernistien  tavoin  täysin  mer¬ 
kityksettömäksi  jää  tällöin  se,  kuinka  tosia  tai 
epätosia  paranormalistiset  väitteet  ovat.  Gooden 
maltillista  konstruktionismia  on  helppo  sympa¬ 
tisoida  sikäli,  että  se  osoittaa  yhteiskuntatieteille 
selvästi  kuuluvan  ja  tärkeän,  mutta  vakavasti 
laiminlyödyn  tutkimuskohteen.  Toisaalta  Goode 
tällä  suuntautumisellaan  rajaa  yhteiskuntatietei¬ 
den  suhteen  paranormalismiin  turhankin  suppeas¬ 
ti.  Hän  näyttäisi  mielellään  jättävän  paranorma- 
lististen  väitteiden  puntaroinnin  luonnontieteen 
edustajien  huolenaiheeksi.  Monissa  paranorma¬ 
lismin  muodoissa  esitetään  kuitenkin  vahvoja 
väitteitä  ihmisten  käyttäytymisestä,  kehityksestä 
ja  sosiaalisen  elämän  muodoista.  Yhteiskunta¬ 
tieteilijöiltä  pitäisi  voida  edellyttää  kannanottoja 
näihin  väitteisiin. 

Maltillinen  konstruktionismi  tarkoittaa  Goo- 
delle  myös  jonkinlaista  puolueettomuuden  ta¬ 
voittelua.  Hän  kuvailee  paranormaaleja  ilmiöitä 
skeptiseen  tyyliin,  mutta  muistaa  silti  huomauttaa 
varsinaisten  skeptikkojen  asenteellisuudesta  ja 
jopa  ylimielisyydestä.  Jos  tämä  on  tarkoitettu 
itsekritiikiksi  tai  itsekontrolliksi,  on  se  tietysti 
ymmärrettävää. 

Siitäkin  huolimatta,  että  kirja  joiltain  osin  vai¬ 
kuttaa  keskeneräiseltä,  voidaan  sitä  luonnehtia 
arvokkaaksi  yleisteokseksi  paranormalismin  so¬ 
siaalisista  ulottuvuuksista.  Samalla  on  muistetta¬ 
va,  että  teos  on  aihepiiriltään  varsin  laaja.  Kovin 
syvälle  yksityiskohtiin  pureutuvaa  analyysiä  siis 
kirjalta  ei  kannata  odottaa. 

Heikki  Ervasti 


Erich  Goode:  Paranormal Beliefs .  ASociological 
Introduction.  Prospect  Heights:  Waveland  Pres. 
ISBN  1-57766-076-5 

Kannattaako  oravaa 
ampua  tykillä? 


Harvoin  tulee  luetuksi  niin  värikästä  ja 
notkeaa  tekstiä  kuin  Esko  Valtaojan 
tietofinlandialla  palkitussa  kirjassa 
on  tarjolla.  Valtaojan  teksti  paljastaa  parrakkaan 
tiedemiehen  profiilista  ajattelijan,  filosofin  ja 
eräänlaisen  elämäntaiteilijan.  Varsinaiseksi  tai¬ 
teilijaksi  Valtaoja  ei  tunnustaudu,  mutta  tekstin 
sfääri  antaa  viitteitä  piilevistä  ominaisuuksista. 
Galleristi  hän  silti  on  ja  virassaan  avaruustähti- 
tieteen  professori. 

Tähtitieteilijöille  ja  fyysikoille  Valtaojan  kirja 
"Kotona  maailmankaikkeudessa”  ei  anna  pal¬ 
jonkaan  uutta  tietoa,  mutta  paljon  ajattelemi¬ 
sen  aihetta.  Valtaoja  hahmottaa  maailmankuvan 
omasta  sisäisestä  maailmastaan  käsin  kuin  mai- 
semamaalari,  joka  on  nähnyt  tai  kokenut  tapah¬ 
tumien  kulun,  silti  vahvaan  tieteelliseen  tietoon 
perustuen. 

Valtaoja  on  ilmiselvästi  tutkinut  taidetta,  jossa 
on  aina  realismia  ja  abstraktioita  kuin  modernin 
matematiikan  kaaosteoriassa.  Hän  kuitenkin  va¬ 
roo  hyppäämästä  fraktaalisuureiden  ihmemaa¬ 
han,  mutta  ruotii  kyllä  omaperäisen  täsmällisesti, 
värikkäitä  kielikuvia  hyväksi  käyttäen,  kaikkia 
avaruustutkimusta  haittaavia  diffraktioita,  jotka 
ovat  eksyttäneet  niin  tiedemiehiä  kuin  asianhar¬ 
rastajiakin. 

Kotona  maailmankaikkeudessa  on  kielikuvi¬ 
en  metaforaa  hyvin  valtaojamaisesti.  Hänellä  on 
kyky  nähdä  itsensä  sulautuneena  maailmankaik¬ 
keuteen,  olla  siitä  lähtöisin  ja  siihen  kerran  pala¬ 
ten.  Olemmehan  kaikki  supernovien  lapsia. 

Viestinvälitys  kompuroi 

Maailmankaikkeus  elämän  kehtona  ja  jatku¬ 
mona  niin,  että  universumi  suosii  ja  synnyttää 
muuttuessaankin  aina  jonkinlaista  elämää,  ei  ole 
itsestään  selvä  asia  vaan  mahdollisuus,  joihin 
on  tieteellisiä  perusteita.  Mahdollisuuksien  luku¬ 
määrä  koko  maailmankaikkeuden  mittakaavassa 
on  valtava,  sillä  havaintopiiriimme  kuuluu  vain 


pieni  osa  universumia.  Valtaoja  toistaa  kysymys¬ 
tään  "keitä  me  olemme,  mistä  tulemme,  mihin 
menemme”.  Pohjimmiltaan  Valtaoja  tarkoittaa: 
Mistä  tulimme  ja  miksi  voimme  tulla  -  sitä  suo¬ 
raan  lukijalle  sanomatta. 

Valtaojan  pohdiskelut  eivät  ole  uusia.  Englan¬ 
tilainen  fyysikko  Stephen  Havvking  on  määri¬ 
tellyt,  että  elämää  voi  syntyä  vain  laajenevassa 
maailmankaikkeudessa,  mutta  ei  supistuvassa, 
koska  silloin  termodynaamisella  ajalla  ei  olisi  sel¬ 
keää  suuntaa.  Suomalainen  fysiikan  dosentti  Rai¬ 
mo  Keskinen  pohti  1994  maailmankaikkeuden 
tarkkuutta  tuottaa  juuri  ihmiselle  sovelias  maail¬ 
mankaikkeus,  ja  tanskalainen  astronomi  Henrik 
Stubb  katsoo  maailmankaikkeuden  tulleen  elä¬ 
mää  odottamaan.  Eli  lukuisat  maailmankaikkeu¬ 
den  fysiikan  ominaisuudet  atomi-  ja  alkeishiuk- 
kastasolta  asti  suosivat  elämän  synnyn  todennä¬ 
köisyyttä.  Valtaoja  tunnustaa  tämän,  mutta  katsoo 
asiaa  maanläheisesti  niin,  että  kuka  tahansa  sen 
"voisi"  ymmärtää.  Tässä  Valtaojan  viestinväli¬ 
tys  kompuroi.  Tutkijoille,  avaruustutkimuksen 
ammattilaisille  ja  tähtitieteen  harrastajille  asia 
on  selvää,  mutta  tavalliselle  kadunmiehelle 
Valtaojan  metaforistinen  ajatusympäristö  on  tun¬ 
tematon  viidakko. 

Roskalaatikoiden  penkomista 

Valtaoja  ottaa  kantaa  myös  ufokysymykseen. 
Tässä  hän  ehkä  ampuu  oravaa  tykillä,  sillä  mi¬ 
täpä  muuta  nämä  harmittomat  "ufot/ifot"  ovat 
kuin  pikkuoravia  aistimaailman  hetteikössä,  va¬ 
rauksella  ettei  muuta  näyttöä  ole.  Vaikka  ufojen 
kohdalla  Valtaoja  muuttuu  tykkimieheksi,  ja  koh¬ 
teet  ovat  oikeita,  niin  koordinaatit  ovat  sekaisin. 
Korotuskulma  oli  Rauni-Leena  Luukanen-Kil- 
delle  ja  sivusuuntaus  Juhan  af  Grannille.  Hei¬ 
dän  esittämiään  väitteitä  ei  voi  ampua  yhdellä 
laukauksella,  vaan  tieteellisen  ufotutkimuksen 
täsmäaseilla,  eikä  tykillä  osu.  Syy  on  siinä,  että 
suurin  osa  ufoärsykkeistä  on  kuonaa. 


38 


SKEPTIKKO  1/2002 


Käsitellessään  ufokysymystä  Valtaoja  on  ra¬ 
kentanut  oman  päätelmänsä  ufoprobleemin  lie¬ 
veilmiöiden  luomien  mielikuvien  varaan.  Hän 
penkoo  ufoaiheen  roskalaatikoita,  kohteita  jotka 
ovat  muodostaneet  kielteisimpiä  mielikuvia  ufo- 
ongelmasta.  Valtaojan  käsite  "ufo”  on  määritte¬ 
lemätön.  Hän  ei  sanallakaan  viittaa  sen  alkupe- 
räismerkitykseen,  tunnistamaton  lentävä  kohde 
-  Unindentified  Flying  Ohjeet.  (Käsite  luotiin 
USA:n  ilmapuolustuksen  keskuksessa  NORA- 
Dissa  vuonna  1960  ja  sittemmin  Project  Blue 
Book  -kaudella  se  syrjäytti  kokonaan  populaari- 
vitsin  "lentävä  lautanen”.) 

Jos  taas  puhutaan  laajasti  ufoilmiöistä,  se  on  jo 
monenlaisten  ilmiöiden  sanallinen  kaatopaikka, 
joka  yleensä  on  seurausta  holtittomasta  viestin¬ 
nästä  sekä  semanttisten  määrittelyjen  yleisvir- 
heestä.  Ufokysymyksen  tarkastelussa  tutkimus¬ 
kohteena  ei  Valtaojan  teksti  erottele  ufojen  parissa 
kriittisesti  toimivia  asianharrastajia  "ufohörhö- 
jensä”  joukosta,  eikä  niitä  akateemisia  ufoihin 
paneutuneita  tutkijoita,  jotka  pyrkivät  kriittiseen 
ufotutkimukseen  ja  asiaviestintään  aiheesta. 

Koska  Valtaoja  käsittelee  tekstissään  vielä¬ 
kin  tapausta  George  Adamski,  hän  ei  huomaa 
sanoa,  ettei  mainitun  herran  tuotannolla  ole  ollut 
kriittisessä  ufotutkimuksessa  minkäänlaista  ar¬ 
voa.  Rauni-Leena  Luukanen-Kilden  ja  Juhan  af 
Grannin  väitteet  eivät  edusta  mitään  osaa  tieteelli¬ 
syyteen  pyrkivässä  ufotukimuksessa  (vert.  Tiede 
ja  Ufot  -tutkimusryhmä  -  Science  and  UFO’s 
research  group)  Skeptikko  1999/3,  s.  3)  Tämä  on 
joukko-oppia,  jossa  ufouskovaiset  ja  kulttilaiset 
eivät  kuulu  joukkoon. 

Ufot  ovat  tieteellisen  tutkimuksen 
arvoisia 

Valtaoja  olettaa  ufotutkimuksen  nojautuvan  eti¬ 
äisiin  -  avaruusteoriaan.  Ufotutkimus  ei  tarvitse 
mitään  etukäteisteoriaa,  eikä  sillä  ole  paikkaa 
missään  esitutkimusvaiheessa.  Kriittiselle  ufotut¬ 
kijalle  ufo  on  tilapäinen  nimitys.  Jos  tapaus  jää 
ufoksi,  tunnistamatta,  eihän  kyseessä  todellakaan 
ole  avaruusvieras.  Kyseessä  on  tapaus,  joka  odot¬ 
taa  jatkotutkimuksia  ja  lisätietoja.  Näistä  saattaa 
syntyä  myöhemmin  tarinoita  ja  folkloristiikkaa. 
Mutta  esitutkimusvaiheessa  folkloristiikka  on 
kaukana,  silloin  tutkitaan  silminnäkijälausun¬ 
toja.  Arvioidaan  silminnäkijöiden  rehellisyyttä, 
kykyä  tehdä  havaintoja,  ympäristöä,  jälkiä  muita 
näkijöitä  ja  psyykkisiä  funktioita.  Tutkimukset 
osoittavat  lähes  kaikkialla  suuren  osan  havain¬ 


noista  saavan  selityksen  ja  muuttuvan  "ifoiksi” 
-  tunnistetuiksi  lentäviksi  kohteiksi  -  Identified 
Flying  Objects.  Noin  90%  tapauksista  selviää 
myös  suomalaisessa  ufotutkimuksessa.  Suuri  osa 
on  siis  kuonaa,  taustakohinaa  ja  virhetulkintoja 
aivan  kuten  SETI-tutkimuksessakin. 

Silti  siinä  pienessä  kymmenen  prosentin 
osassa,  joista  vieläkin  ajan  myötä  monet  saavat 
selityksensä,  saattaa  olla  muutama  promille  ta¬ 
pauksia,  joissa  voi  olla  uutta  empiiristä  tietoa. 
Kriittiselle,  uutta  tietoa  etsivälle,  ei  ole  mitään 
merkitystä  sille  seikalle,  olisiko  tuo  uusi  tieto 
todiste  avaruusvieraista,  vaiko  meille  kenties 
tuntematon  luonnonilmiö  tai  ehkä  uudenlainen 
käsite  psyykeemme  olemuksesta. 

Valtaoja  ei  myöskään  puhu  mitään  Sturrockin 
paneelin  aikaansaannoksista,  joka  julkaistiin 
vuonna  1998  Stanfordin  yliopiston  fyysikon  Pe¬ 
ter  A.  Sturrockin  koolle  kutsumana.  Siinä  ei 
todisteta  ufoja  avaruus  vieraiksi,  vaan  tieteellisen 
tutkimuksen  arvoisiksi  kohteiksi,  jota  olisi  tutkit¬ 
tava  esim.  automaattisesti  toimivilla  valvontalait¬ 
teilla.  Näin  tehdään  mm.  Norjan  Hesdalenissa. 

Kiehtova  kokemus 

Kirjan  lopussa  Valtaoja  tarkastelee  SETI-tut- 
kimusta  kaikilla  mielenkiintoisilla  mausteilla. 
Tarkastellessaan  maailmankaikkeuden  elämää  ja 
SETI-tutkimusta  Valtaoja  on  loistokkaasti  par¬ 
haimmillaan.  Maailman  mielenkiintoisimmat 
henkilöt  tulevat  ikään  kuin  perhetutuksi  luki¬ 
jallekin. 

Minunkin  tietokoneessa  pyörii  SETI  @  home 
-ohjelma.  Jo  useita  340  kt: n/ 107  sec  datapaketteja 
on  lähtenyt  takaisin  Berkleyn  yliopistoon,  ja  se 
on  mahtava  tunne;  onhan  jokainen  datapaketti 
peräisin  maailman  suurimman  radioteleskoopin 
Arecibon  vastaanottimesta. 

Retki  Valtaojan  kotoiseen  maailmankaikkeu¬ 
teen  on  kiehtova  kokemus  ja  vaikka  ufokysy- 
myksessä  Valtaojalla  on  viestinnällistä  täyden- 
nysvaraa,  teos  on  älykkään,  oppineen  ja  maailmaa 
terävästi  tarkkailevan  miehen  viesti:  "Mehän  ol¬ 
laan  vain  kotona.”  Maailmankaikkeus  on  ihmisen 
koti,  näin  otsikoin  itsekin  juttuni  vuonna  1982 
(Nova/1982). 

Matias  Päätalo 

Tarkennuksia 

antroposofiasta 


Artikkelini  antroposofianpseudotieteelli- 
sestä  maailmankuvasta  (Skeptikko  3/ 
2001 )  herätti  toivomallani  tavalla  kes¬ 
kustelua  Skeptikko-lehden  edellisessä  numerossa 
(4/2001 ).  Palaute  osoittaa,  että  aiheesta  on  syytä 
esittää  täsmennyksiä.  Kaikkea  ei  voi  mahduttaa 
yhteen  artikkeliin. 

Artikkelini  perusargumentti  oli  varsin  yksin¬ 
kertainen.  Antroposofia  on  okkultistinen  ja  täysin 
epätieteellinen  oppirakennelma,  jonka  lukuisat 
käytännön  sovellutukset  niin  ikään  lepäävät  täy¬ 
sin  perustelemattomien  oletusten  ja  luulottelun 
varassa.  Mikään  antroposofian  sovellutuksista  ei 
kestä  kriittistä  tieteellistä  tarkastelua. 

Juhani  Salo  kiittelee  minua  kansalaisrohkeu¬ 
desta,  koska  uskallan  arvostella  Steineria,  jota 
hän  itse  haluaa  nimittää  monilahjakkuudeksi. 
Myös  Salo  lähtee  liikkeelle  Steinerin  tietoteorias¬ 
ta,  josta  hän  kertoo  saaneensa  kokea  kanssaoival- 
tamisen  nautinnon.  Tietoteoriaa  tärkeämpänäkin 
Salo  pitää  antroposofian  käytännön  sovellutuksia. 
Salon  kommentointi  on  poikkeuksellista.  Antro¬ 
posofeilta  yleisemmin  kuultu  kommentti  viittaa 
siihen,  että  Steinerin  opetuksia  ei  oteta  missään 
kirjaimellisesti.  Arvostelu  pyritään  sitten  ampu¬ 
maan  alas  sillä,  että  kun  arvostelija  ei  tiedä,  mitä 
Steinerin  harhanäkyihin  perustuvia  näkemyksiä 
noudatetaan  ja  mitä  ei,  voidaan  arvostelu  lei¬ 
mata  antroposofista  nyky  ajattelua  vääristäväksi 
ridikulaatioksi.  Salo  ei  lähde  tähän,  mikä  mi¬ 
nusta  on  todellista  siviilirohkeutta.  Hän  myön¬ 
tää  implisiittisesti  analyysini  virheettömyyden 
ja  esittäytyy  vapaaehtoisesti  yhtenä  esimerkki¬ 
nä  henkilöstä,  jonka  maailmankuva  todellakin 
perustuu  antroposofiseen  okkultismiin.  Tältä 
pohjalta  Salo  vielä  päätyy  puolustelemaan  ant¬ 
roposofian  sovellutuksia,  kuten  biodynaamista 
viljelyäja  ajatusta  rokotusten  vahingollisuudesta. 
Tunnen  kiitollisuutta  Saloa  kohtaan  argumenttini 
havainnollistamisesta. 

Salon  avoimuus  on  kunnioitettavaa.  Tähän 
saakka  antroposofit  ovat  nimittäin  järjestelmäl¬ 
lisesti  kieltäytyneet  keskustelusta  arvostelijoiden 


kanssa.  Esimerkiksi  Helsingin  steinerkoulun  yl¬ 
läpitämä  keskustelupalsta  suljettiin  pikaisesti, 
kun  sinne  ilmaantui  kiusallisia  kysymyksiä  ant¬ 
roposofiasta  ja  steinerpedagogiikasta.  Yhdenkään 
steinerpedagogin  vastauksia  mainitulla  palstalla 
ei  nähty,  vaikka  palsta  oli  nimenomaan  koulun 
itsensä  ylläpitämä.  Koulu  ei  siis  yrittänytkään 
vastata  sille  julkisesti  esitettyihin  kysymyksiin, 
vaan  pyrki  tukahduttamaan  vaikeaksi  kokemansa 
keskustelun  sulkemalla  mainitut  keskustelusivut. 
Tavallisessa  peruskoulussa  tällainen  menettely  ei 
tulisi  kysymykseenkään.  Steinerkoulun  edustajia 
ei  muutenkaan  yleensä  näy  julkisuudessa.  Jopa 
Suomen  tunnetuin  antroposofisen  okkultismin 
edustaja  Reijo  Wilenius,  joka  on  toiminut  stei- 
neropettajana  jo  lähes  puoli  vuosisataa  sitten, 
pyrki  vastikään  televisiohaastattelussa  korosta¬ 
maan  ulkopuolisuuttaan  ja  etäisyyttään  steiner- 
koululiikkeeseen. 

Vain  ani  harvat  tunnustautuvat  julkisesti  antro¬ 
posofeiksi.  Antroposofisen  liiton  puheenjohtaja 
Yrjö  Mäenpääkin  totesi  taannoin  televisiossa 
olevansa”antroposcfisesti  suuntautunut  henkilö”, 
ei  siis  varsinainen  antroposofi.  Antroposofisessa 
liitossa  vuosikymmeniä  näkyvästi  vaikuttanut 
Pentti  Aaltonen,  joka  on  mm.  suomentanut  ja 
toimittanut  huomattavan  määrän  antroposofista 
kirjallisuutta,  kysyttäessä  jopa  väitti  Turussa  elä- 
mänkatsomusmessuilla  syksyllä  2000,  ettei  ole 
opiskellut  antroposofiaa  kuin  vasta  muutaman 
vuoden,  joten  ei  ole  oikea  henkilö  vastaamaan 
antroposofiaa  koskeviin  kysymyksiin.  Antropo¬ 
sofeille  onkin  tyypillistä  se,  että  tiukan  paikan 
tullen  oma  oppi  sujuvasti  kielletään.  Seuraavan 
vuoden  messuilla  steinerkoulua  esittelivätkin 
nuoret  koululaiset. 

Toisen  palautteen  kirjoittaja  Tapio  Kangas- 
niemi  esitti  pahennusta  siitä,  etten  artikkelissani 
ollut  huomioinut  uskonnollisista  lähtökohdista 
an  troposofiaakohtaanesitettyäkritiikkiä.  Kangas- 
niemi  on  oikeassa.  Kuten  artikkelissani  totesin,  ei 
tavoitteeni  ollutkaan  antroposofian  maailmankat¬ 
somuksellinen  puntarointi,  vaan  antroposofisen 

maailmankuvan  pseudotieteellisen  luonteen  esit¬ 
tely.  Erityisesti  Kangasniemeä  ärsytti  se,  että  en 
artikkelissani  viitannut  Osmo  Tiililän  ja  Paavo 
Hiltusen  aiheesta  kirjoittamiin  kirjoihin.  Kan¬ 
gasniemi  katsoo,  että  lähdekirjallisuuden  valinta 
on  jonkinlainen  kannanotto  kristillisiä  kirjoittajia 
kohtaan.  Tässä  hän  on  väärässä.  Mainitut  teokset 
eivät  olleet  artikkelissani  mukana  siitä  yksinker¬ 
taisesta  syystä,  ettei  pääargumenttini  esittäminen 
sitä  edellyttänyt. 

Tiililän  "Salatiede  päivänvalossa"  (Gummerus 
1937)  ja  Hiltusen  "Mitä  Rudolf  Steiner  todella 
opetti"  (WSOY  1990)  ovat  erittäin  suositeltavaa 
luettavaa.  Tiililän  teos  esittelee  tarkasti  mutta 
ytimekkäästi  antroposofian  perusopetukset  vie¬ 
hättävällä  vanhan  ajan  oppineisuutta  henkivällä 
tavalla.  Ikä  on  samalla  teoksen  heikkous.  Vuosi¬ 
kymmenten  kuluessa  on  jo  ilmestynyt  lukuisia 
teoksia,  joissa  samat  asiat  esitetään  nykyaikaa 
puhuttelevammalla  tavalla.  Hiltusen  kirja  on  niin 
ikään  tuhti  tietopaketti.  Hiltusen  teoksen  merki¬ 
tyksestä  kertoo  sekin,  että  antroposofien  yritys 
vastata  Hiltusen  esittämään  kritiikkiin  luhistui 
täydellisesti.  Risto  Suuria,  Reijo  Wilenius  ja 
Tony  Dunderfelt  yrittivät  laatia  kokonaisen 
kirjan  ("Huomautuksia  Paavo  Hiltusen  Steiner- 
kirjasta",  Suomen  antroposofinen  liitto  1991) 
vastakritiikiksi  Hiltuselle.  Lopputuloksena  oli  ha¬ 
janainen  kokoelma  lapsellista  saivartelua  tietyistä 
Hiltusen  kirjan  toisarvoisista  yksityiskohdista. 
Tämä  erilliskommenttiluettelo  on  eräs  lapselli- 
simmista  ja  näsäviisastelevimmista  vihkosista, 
jonka  olen  käsiini  onnistunut  saamaan.  Hiltusen 
liittäminen  nykykeskusteluun  on  kuitenkin  vai¬ 
keata  siksi,  että  hän  itse  näyttää  pyrkivän  koko 
asiasta  eroon.  Ottaessani  häneen  yhteyttä  hän 
kategorisesti  kieltäytyi  keskustelemasta  aiheesta 
sanaakaan,  sillä  hänellä  on  omien  sanojensa  mu¬ 
kaan  nykyisin  tärkeämpää  tutkittavaa.  Ymmärrän 
hyvin. 

Mutta  Kangasniemi  on  toki  oikeassa  siinä,  että 
en  tarkastele  antroposofian  ja  kristinuskon  välisiä 
jännitteitä.  Aihe  olisikin  ollut  mielenkiintoinen 
lisä  artikkelissani.  Kristittyjen  ja  antroposofian 
suhde  on  nimittäin  kaukana  yksiselitteisyydestä. 
Jo  pinnallinen  tarkastelu  osoittaa  itsestään  sel¬ 
väksi  sen,  että  opit  ovat  rajussa  ristiriidassa  kes¬ 
kenään.  Useimpia  antroposofian  lähtökohdista, 
kuten  vaikkapa  sielunvaellusoppia  tai  käsitystä 
kahdesta  Jeesuksesta  ei  voida  sovittaa  kristilli¬ 
seen  opetukseen.  Tässä  suhteessa  onkin  hämmäs¬ 
tyttävää,  ettei  Kangasniemen  edustamaa  kristil¬ 
listä  kritiikkiä  ole  esiintynyt  enempää.  Itse  asiassa 


kirkko  on  jossain  vaiheessa  esittänyt  steinerkou¬ 
luista  jopa  myönteisiä  arvioita.  Hämmentävää 
on  sekin,  kuinka  paljon  kirkon  edustajia  stei- 
nerkoululiikkeessä  toimii.  On  vaikea  uskoa,  että 
tällainen  myönteisyys  kirkon  piirissä  perustuisi 
mihinkään  muuhun  kuin  tietämättömyyteen. 

Kristillisissä  piireissä  on  siis  yhä  tarvetta  Kan¬ 
gasniemen  edustamalle  kritiikille.  Tosin  samalla 
on  huomattava,  että  antroposofit  näyttävät  varau¬ 
tuneen  uskonnollisista  lähtökohdista  esitettävään 
arvosteluun.  Myös  minut  on  kritiikkiä  esittäessäni 
pyritty  lokeroimaan  uskonkiihkoilijaksi.  Mielen¬ 
kiintoista  onkin,  että  nyt  Kangasniemi  puoles¬ 
taan  haluaa  lokeroida  minut  ja  muutkin  skepti¬ 
kot  ateisteiksi,  vaikka  ymmärtääkseni  hänellä 
ei  voi  olla  alkeellisintakaan  käsitystä  ainakaan 
minun  henkilökohtaisesta  vakaumuksestani,  ellei 
hän  sitten  Steinerin  tavoin  luulottele,  että  hänen 
käytettävissään  on  jonkinlainen  yliluonnollinen 
tiedonhankintamenetelmä. 

On  huomattava,  etten  artikkelissani  käsitel¬ 
lyt  monia  muitakaan  antroposofiaan  keskeises¬ 
ti  liittyviä  teemoja.  En  esimerkiksi  analysoinut 
lainkaan  antroposofian  aatehistoriallisia  kytken¬ 
töjä.  Steinerin  vertaaminen  aikalaisiinsa  ja  ai¬ 
kaisempiin  okkultisteihin  osoittaa  nimittäin  sen, 
että  Steiner  ei  oikeastaan  keksinyt  oppejaan  itse, 
vaan  lähinnä  kokoili  yhteen  jo  aiemmin  esitettyä 
okkultismia.  Samalla  myös  antroposofian  ja  kan¬ 
sallissosialismin  kytkennät  jäivät  artikkelissani 
puutteelliselle  huomiolle. 

Myöskään  antroposofisen  liikkeen  poliittisiin 
kytkentöihin  en  artikkelissani  puuttunut.  Harvat 
esimerkiksi  tietävät,  kuinka  demokratiaa  halven¬ 
tavalla  tavalla  1970-luvulla  steinerkouluja  kos¬ 
kevaa  lainsäädäntöä  edistettiin.  Riittämättömälle 
huomiolle  jouduin  jättämään  myös  Rudolf  Stei¬ 
nerin  persoonan.  Asiantuntija-arvioissa  on  jälki¬ 
käteen  arvioitu  hänen  sairastaneen  skitsofreniaa. 
On  myös  esitetty  arvioita  siitä,  että  Steinerin 
harha-aistimukset  perustuivat  huumeiden  ja  alko¬ 
holin  käyttöön.  Yhteen  artikkeliin  tätä  kaikkea  ei 
voinut  mahduttaa,  joten  palataanpa  näihin  asioi¬ 
hin  myöhemmin  vielä  tarkemmin. 

Heikki  Ervasti 

KOAAAAENTTEJA 


Gaussiltakin  kuoleman¬ 
jälkeisiä  ajatuksia? 


Onko  kyse  Nostradamus-tyyppisestä  hui¬ 
jausyrityksestä?  Ei  suinkaan,  ainoastaan 
virheellisestä  ajoituksesta. 


Skeptikko-lehden  numerossa  4/2001  Risto 
K.  Järvinen  kertoo  yrityksistä  tekaista 
Nostradamus-tekstejä,  jotka  olisivat 
ennustaneet  viime  syksyn  terrori-iskut  Yhdys¬ 
valloissa.  Ainakin  yhdessä  tapauksessa  huijaus 
paljastui  hyvin  nopeasti,  koska  ennuste  oli  muka 
kirjoitettu  vuonna  1654  eli  vuosikymmeniä  Nost- 
radamuksen  kuoleman  jälkeen. 

Tämä  surkuhupaisa  huijausyritys  vielä  tuo¬ 
reena  mielessäni  luin  samassa  lehdestä  Matias 
Päätalon  mielenkiintoisen  artikkelin  Pythago¬ 
raasta  ja  hänen  kuuluisasta  teoreemastaan  -  ja 
törmäsin  hämmästyksekseni  uudelleen  samaan 
outoon  ilmiöön,  eli  ihmisen  kauan  kuolemansa 
jälkeen  muka  esittämiin  ajatuksiin... 

Artikkelin  viimeisessä  kappaleessa  siirrymme 
vuoteen  1877,  Mars-tutkimuksen  suureen  vuo¬ 
teen,  jolloin  Asaph  Hall  löysi  Marsin  kaksi  pientä 
kuuta  ja  Giovanni  Schiaparelli  havaitsi  planee¬ 
tan  pinnalla  nuo  suoraviivaiset,  tummat  kuviot, 
joille  hän  antoi  nimen  ”canali”  eli  kanavia. 

Luultavasti  myös  "matematiikkojen  ruhtinas”, 
Karl  Friedrich  Gauss,  sai  sinä  vuonna  paljon 
huomiota  osakseen  -  ei  kuitenkaan  Päätalon  mai¬ 
nitsemasta  syystä  vaan  siksi,  että  silloin  oli  kulu¬ 
nut  tasan  100  vuotta  hänen  syntymästään.  Gauss 
oli  nimittäin  syntynyt  1777  ja  kuoli  melkein  78- 
vuotiaana  1855. 

Onko  sitten  kyse  Nostradamus-tyyppisestä  hui¬ 
jausyrityksestä?  Ei  suinkaan,  ainoastaan  virheel¬ 
lisestä  ajoituksesta.  Gauss  näet  todella  kuuluu 
ehdottaneen,  että  voisimme  ilmoittaa  olemas¬ 
saolomme  oletetuille  marsilaisille  istuttamalla 
valtavia  havumetsävyöhykkeitä  muodostamaan 


geometrisiä  kuvioita,  esimerkiksi  Pythagoraan 
suorakulmaisen  kolmion  siihen  kuuluvine  ne- 
liöineen.  Mutta  tämä  tietysti  tapahtui  hänen  elin¬ 
aikanaan,  eri  lähteiden  mukaan  joko  1802  tai 
n.  1820.  Vuosisadan  alussa  nuori  matemaatikko 
oli  muutenkin  hyvin  kiinnostunut  planeetoista. 
Ensimmäinen  pikkuplaneetta,  Ceres,  oli  löydetty 
1801  ja  Gauss  oli  innokkaasti  kehittämässä  uutta 
menetelmää  laskea  planeetan  rata  kolmen  havain¬ 
non  perusteella. 

Mainittakoon  vielä,  että  geometristen  kuvioi¬ 
den  istutuspaikaksi  Gauss  ei  liene  ehdottanut 
Saharaa  vaan  Siperian  tundra-alueita.  Saharan 
valitsi  taas  Gaussin  aikalainen,  itävaltalainen  täh¬ 
titieteilijä  Joseph  von  Littrovv,  jonka  ajatus  oli 
tervehtiä  marsilaisia  tulella  piirretyillä  kuvioilla. 
Aavikkoon  tulisi  kaivaa  valtavia  uomia,  joihin 
voitaisiin  sitten  valikoivasti  kaataa  palavaa  nes¬ 
tettä  ja  sillä  tavalla  vuoroöinä  näyttää  avaruus- 
naapureillemme  vaikkapa  ympyröitä,  neliöitä  ja 
kolmioita. 

Mutta  vuonna  1877  oltiin  jo  IT-aikakauden  kyn¬ 
nyksellä.  Pari  vuotta  aikaisemmin  suomalainen 
matemaatikko  Edvard  Neovius  oli  herättänyt 
huomiota  kirjasellaan  Vär  tids  största  uppgift 
(Aikamme  suurin  tehtävä),  jossa  hän  kuvailee, 
miten  marsilaisiin  voitaisiin  vihdoinkin  saada  yh¬ 
teys  rakentamalla  22  500  kaarilamppua  sisältävä 
"optinen  etablissementti”.  Erityisen  kiehtovaa  on 
todeta  kuinka  huolellisesti  Neovius  puuttuu  niin 
itse  laitteistoon  ja  sen  teknisiin  ominaisuuksiin 
kuin  ohjelmistoon  eli  yhteydenpitoa  varten  tar¬ 
vittavan  valomerkkikielen  kehittämiseen. 

Jos  Gauss  olisi  saanut  elää  98-vuotiaaksi,  hän 
olisi  varmasti  jättänyt  nuoruutensa  metsäkolmiot 
sikseen  ja  innolla  liittynyt  Neoviuksen  kannat¬ 
tajiin! 

Nils  Mustelin 

Vilustumissairaudet 
eivät  liity  kylmässä  ja 
märässä  oleskeluun 


Ilmeisesti  päätoimittajan  kirjoittamaan 
koosteeseen  ”Mikä  ihmeen  'nolla-vuoden 
kirous’ ?”(Skeptikko  4/2001)  on  syytä  palata. 
Amerikan  presidenttejä  koskevasta  kirouksesta 
kertovan  kirjoituksen  mukaan  ”...  Harrison... 
piti  ennätyspitkän...  virkaanasettajaispuheen 
kylmässä  säässä  ilman  hattua,  vilustui  ja  kuoli 
kuukauden  kuluttua  huhtikuussa  1841  keuhko¬ 
kuumeeseen.” 

Asia  on  kuitenkin  niin,  että  virkkeessä  mai¬ 
nituilla  seikoilla  ei  ole  yhteyttä  toisiinsa.  Ns. 
vilustumissairaudet  ovat  virusinfektioita,  eivät¬ 
kä  ne  vähimmässäkään  määrin  lääketieteellisen 
tietämyksen  mukaan  liity  kylmässä  ja  märässä 
oleskeluun. 

Tästä  näköjään  vain  lääkärien  tiedossa  olevasta 
asiasta  kirjoitti  muutama  vuosi  sitten  neurologian 
emeritusprofessori  Jorma  Palokin  HS:ien  kuu¬ 
kausiliitteessä.  Hänen  arvelunsa  mukaan  harha¬ 
luulo  johtunee  siitä, että  näitä  sairauksia  podetaan 
selvästi  eniten  kylminä  vuodenaikoina.  Tämä  taas 
aivan  ilmeisesti  johtuu  siitä, että  silloin  ihmiset 
ovat  suuren  osan  ajasta  sisätiloissa,  lähellä  toi¬ 
siaan,  jolloin  pisaratartunta  on  paljon  todennä¬ 
köisempi.  Palo  arvelee,  että  ihmiset  yhdistävät 
mielessään  kylmän  sään  ja  flunssan  suuremman 


esiintyvyyden  siten, että  edellinen  on  jälkimmäi¬ 
sen  syy. 

Itse  arvelen,  että  kytkennän  syy  on  se,  että 
kuumeisen  ihmisen  olo  on  samankaltainen  kuin 
kylmästä  ja  sateisesta  ulkoilmasta  tulleen:  kuu¬ 
meen  aiheuttaman  hikoilun  seurauksena  sairas 
tuntee  olonsa  viluiseksi  ja  kosteaksi. 

Harhakäsitys  on  äärimmäisen  laajalle  levin¬ 
nyt:  kirjallisuuskin  on  täynnä  tällaisia  mainintoja. 
Lääkäritkään  eivät  näytä  yrittävänkään  oikoa  tätä 
kummallisen  sitkeää  illuusiota.  Ainakin  tämän 
lehden  pitäisi  kyetä  välttämään  tämänkin  harha¬ 
luulon  välittäminen. 

Jouko  Kortelainen 
hammaslääketieteen  lisensiaatti 


Otan  vastuun  tekstin  kirjoittamisesta.  Tietojen 
poimintaan  mm.  Valkoisen  talon  Internet-sivuil- 
ta  ja  tietojen  tarkastamiseen  eri  lähteistä  kului 
kaikkiaan  noin  kuusi  tuntia.  Silti  en  presidenttien 
elämäkertoja  kääntäessäni  huomannut  oikaista 
kyseistä  virhettä,  vaikka  olen  asiasta  ollut  jo 
pitkään  tietoinen.  Pyydän  anteeksi. 

Risto  K.  Järvinen 
päätoimittaja 


Viesti  henkimaailmasta? 


Viime  Skeptikon  numerossa  oli  Pythago¬ 
raan  teoreemaa  käsittelevä  kirjoitus,  jos¬ 
sa  väitettiin,  että  Gauss  ehdotti  v.  1877 
yhteyden  ottamista  Marsiin.  Henkimaailman 
viestinäkö  hän  ehdotuksensa  teki,  koska  hän  oli 
kuollut  1855? 

Tosiasiassa  ehdotuksen  teki  v.  1875  kenraali 
E.E.  Neovius  kirjassaan  ”Vär  tids  största  upp- 


gift”,  kuten  käy  ilmi  mm.  Raimo  Lehden  essee¬ 
kokoelmasta  "Leijonan  häntä”  (s.  188-192). 

Haluaisin  kaikille  Skeptikon  lukijoille  suositel¬ 
la  Raimo  Lehden  teosta,  jossa  on  paljon  kiintoisaa 
tieteenhistoriallista  ja  -filosofista  materiaalia. 

S.  Albert  Kivinen 

LYHYET 


Syö  veriryhmäsi  Kriittiset  kommentit 

mukaan  eivät  menneet  läpi 


WSOY  on  kunnostautunut  julkaisemal¬ 
la  kirjan  tohtori  Peter  J.  D’Adamon 
kehittämästä  terveysteoriasta,  jonka 
kulmakivenä  on  ihmisen  veriryhmä.  D’Adamon 
tutkimusten  mukaan  juuri  veriryhmän  mukaan 
määräytyy  kullekin  yksilölle  sopiva  ruokavalio¬ 
ja  liikuntaohjelma.  Jotkut  ihmiset  lihovat  vehnäs¬ 
tä,  toiset  eivät  mielellään  syö  lihaa  tai  karttavat 
kahvia.  Jotkut  näistä  vaistonvaraisista  valinnoista 
ovat  D’ Adamon  mukaan  perusteltuja,  toiset  eivät. 
Tohtorin  ohjeiden  mukaan  elämällä  ylipainoa  ei 
kerry,  aineenvaihdunta  toimii  ja  kokonaisvaltai¬ 
nen  hyvinvointi  kasvaa. 

Kirjassa  on  hahmotettu  neljä  eri  ruokavaliota 
ja  liikuntaohjelmaa  O-,  A-,  B- ja  AB-veriryhmien 
edustajille.  Tyyppi  O  on  metsästäjä,  jonka  elimis¬ 
tö  tarvitsee  paljon  lihan  sisältämiä  valkuaisaineita 
ja  kasviksia  mutta  kestää  huonosti  esimerkiksi 
vehnää.  O-tyyppi  tarvitsee  paljon  tehokasta  aero¬ 
bista  harjoittelua  kuten  juoksua  ja  taistelulajeja. 

Tyyppi  Aon  viljelijä.  Hänen  elimistönsä  pystyy 
parhaiten  käyttämään  hyväkseen  kasvisvoittoista 
ravintoa.  Liha,  maitotuotteet  ja  vehnä  lihotta¬ 
vat  herkästi  A-tyyppiä.  Liikuntalajeista  suosi¬ 
tellaan  rauhoittavaa  joogaa  ja  taijita.  Tyyppi  B 
on  paimentolainen,  jonka  ruokavalion  ytimen 
tulisi  muodostua  vihanneksista,  kananmunista  ja 
hirvenlihasta.  Kohtuullinen  liikunta  ja  henkinen 
tasapaino  ovat  B -tyypille  tärkeitä. 

Moderni  AB-tyyppi  on  D’Adamon  mukaan 
arvoitus.  AB  on  veriryhmistä  harvinaisin  ja  sen 
edustaja  soveltuu  parhaiten  nykymaailman  olo¬ 
suhteisiin.  Meren  antimet,  tofu  ja  maitotuotteet 
sopivat  AB-tyypille  mainiosti.  Punainen  liha,  sie¬ 
menet  ja  maissi  taas  lihottavat  häntä  helposti. 

Tohtori  D’Adamon  näkemykset  ovat  saavutta¬ 
neet  maailmanlaajuista  suosiota  ja  hänen  vuonna 
1996  julkaistu  kirjansa  on  yltänyt  bestselleriksi 
kotimaassaan  Yhdysvalloissa. 


Minna  Suhonen 

Peter  D'Adamo  -  Catherine  Whitney:  Syö  oikein 
oman  tyyppisi  mukaan  (WSOY  2002) 


Lähetin  10.12.  kirjoituksen  "Korvakyntti- 
lähoito  tehotonta,  vaan  ei  vaaratonta!” 
Kotivinkki  -lehteen,  jonka  yleisönosas¬ 
tolla  käytiin  aiheesta  keskustelua. 

Kirjoitin,  että  sen  kummemmin  korvakynttilän 
väitetyn  toimintamekanismin  paikkansapitävyy¬ 
destä  kuin  käsittelyn  parantavasta  vaikutuksesta¬ 
kaan  ei  ole  mitään  näyttöä  ja  että  hoitomuotona 
korvakynttilähoito  on  siis  täysin  hyödytön,  mutta 
ei  suinkaan  aivan  vaaraton,  koska  sulaa  ja  kuumaa 
vahaa  voi  valua  korvakäytävään  ja  tärykalvolle 
ja  vahan  jäänteet  voivat  tukkia  korvakäytävän 
aiheuttaen  tulehduksia. 

Kotivinkin  numerossa  1/2002  ei  kirjoitustani 
julkaistu.  Sen  sijaan  palstatilaa  saivat  mm.  seu- 
raavat  kirjoitukset,  joista  katkelmia: 

KORVAKYNTTILÄ  TOIMII 

...Minä  kokeilin  sitä  (korvakynttilää)  poikani 
korvaan  ja  tulos  oli  hämmästyttävä.  Putki  oli 
täynnä  jotain  vaaleaa,  pölymäistä  töhnää,  mikä 
voisi  olla  sitä  sulanutta  mehiläisvahaa...  Korva¬ 
käytävän  reunalle  (!!!)  oli  noussut  valtava  määrä 
oikeaa  vaikkua  (haisikin  vaikulle!)... 

Entinen  epäluuloinen,  Luxemburg 

KYNTTILÄHOITOA  KAVERIN  KANSSA 

...Kynttilöitä  on  saatavana  luontaistuotekau¬ 
poista,  mutta  hinnaltaan  ovat  arvokkaita.  Maa¬ 
hantuojalta  niitä  saa  edullisemmin.  Kokemukseni 
hoidosta  oli  pelkästään  positiivinen.  Maahan¬ 
tuoja  on  tamperelainen  Panthera  Oy  (03-3561 
287) . 

Miisa 

Eli  kriittiset  kommentit  eivät  menneet  läpi,  mut¬ 
ta  ylistävät  kirjoitukset  kyllä  -  ja  lisäksi  vielä 
maahantuojan  mainostaminen  yhteystietoineen! 
Poikansa  korvaan  kynttilää  kokeillut  on  varmaan 
joutunut  saman  eteen  kuin  minä  kynttilää  testa- 
tessani:  filtteri  falskaa  niin  pahoin,  että  on  pieni 
ihme,  ettei  vammautuneita  ole  enempää.  Mutta 
”kynttiläuskovaiset”  ajattelevat  vahan  olevan  pe¬ 
räisin  korvasta. 


Minna  Suhonen 


LIITY  SKEPSIKSEN  JÄSENEKSI! 


Jos  haluat  liittyä  Skepsiksen  jäseneksi,  lähetä  oheinen  lomake  tai  sen  kopio  täytettynä 
Skepsiksen  jäsenasioista  vastaavalle  osoitteella: 


r 

v 


Anna-Liisa  Räihä 
Borgströminkuja  1  B  19 
00840  Helsinki 
membership@skepsis.fi 


A 

Yhdistyksen  jäsenmaksu  vuodelle  2002  (sisältää  Skeptikko-lehden  tilauksen)  on  21  euroa 
tai  alle  20-vuotiailta  10,50  euroa  (jos  olet  alle  20-vuotias,  ilmoita  syntymäaikasi). 

Voit  myös  tilata  Skeptikko-lehden  liittymättä  jäseneksi.  Tilausmaksu  on  24  euroa/vuosi. 
Lehtitilausta  tehdessä  tiedoksi  riittävät  nimi  ja  osoite. 
Jäsenhakemus/tilauskaavake  löytyy  myös  Internetistä  Skepsiksen  kotisivuilta:  www.skepsis.fi 


JÄSENHAKEMUS 

Haluan  liittyä  jäseneksi  □  vain  lehtitilaajaksi  □ 


Nimi: 


Ammatti  ja  koulutus: 


Lähiosoite: 


Postinumero  ja  -toimipaikka: 


Puhelin  ja  mahdollinen  sähköpostiosoite 


Haluan  Skepsiksen  sähköpostituslistalle  □ 


Kokemus  Skepsiksen  toimialaan  liittyvistä  asioista,  mahdollisesti  aihetta  sivuavat  julkaisut,  jäse¬ 
nyys  muissa  tieteellisissä  yhdistyksissä,  erityiset  mielenkiinnon  kohteet  ym. 

(käytä  tarvittaessa  erillistä  paperia): 


Korostamme  kuitenkin,  että  kuka  tahansa  kiinnostunut  voi  hakea  jäsenyyttä 
yhdistyksen  hallitukselta  koulutustaustasta  ja  elämänkokemuksesta  riippumatta. 

Hyväksyn  Skepsis-yhdistyksen  säännöissä  määritellyn  tarkoituksen  ja  toimintaperiaatteet 
ja  haluan  liittyä  yhdistyksen  jäseneksi. 

Päiväys  ja  allekirjoitus 


SKEPSIS 

Skepsis  ry  on  vuonna  1987  perustettu  suomalaisten  skeptikko¬ 
jen  yhdistys. 

Skepsiksen  sääntöjen  mukaan  yhdistyksen  tarkoitus  on: 

-  Edistää  paranormaaleja  ilmiöitä  koskevien  väitteiden  objek¬ 
tiivista  ja  puolueetonta  tieteellistä  tutkimusta  ottamatta  näiden 
väitteiden  paikkansapitävyyteen  kantaa  apriorisin,  tutkimusta 
edeltävin  perustein. 

-  Ylläpitää  tällaisesta  tutkimuksesta  kiinnostuneiden  ihmisten 
verkostoa  sekä  pitää  yhteyttä  vastaavanlaisiin  yhteisöihin  ko¬ 
timaassa  ja  ulkomailla. 

-  Julkaista  paranormaaleja  ilmiöitä  koskevia  väitteitä  tutkivia 
artikkeleja  ja  kirjoja  sekä  laatia  tällaisia  väitteitä  sisältävien 
julkaisujen  bibliografioita. 

-  Järjestää  alaan  liittyviä  kokouksia  ja  konferensseja  sekä  har¬ 
joittaa  valistus-  ja  tiedotustoimintaa. 

Yhdistys  on  poliittisesti,  aatteellisesti  ja  uskonnollisesti  sitou¬ 
tumaton. 

Yhdistyksen  hallitus  voi  hyväksyä  hakemuksesta  yhdistyksen 
jäseneksi  yksityishenkilöitä  ja  oikeuskelpoisia  yhteisöjä,  jotka 
hyväksyvät  edellä  mainitut  yhdistyksen  periaatteet. 

Yhdistys  julkaisee  neljä  kertaa  vuodessa  ilmestyvää  Skeptik- 
ko-lehteä. 

Mallia  yhdistykselle  haettiin  Yhdysvalloissa  1976  perustetus¬ 
ta  CSICOPista  (Committee  for  the  Scientific  Investigation  of 
Claims  of  the  Paranormal),  mikä  ilmenee  mm.  yhdistysten  sa¬ 
mankaltaisina  toimintaperiaatteina. 

Skepsis  ry  toimii  kuitenkin  itsenäisesti,  vaikkakin  yhteistyössä 
CSICOPin  ja  muiden  vastaavien  järjestöjen  kanssa.  Yhdistys 
on  ECSOn  (European  Council  of  Skeptical  Organisations)  ja 
Tieteellisten  seurain  valtuuskunnan  jäsenjärjestö. 


Seuraava  Skeptikko  ilmestyy  kesäkuussa. 

Lehteen  tarkoitettu  aineisto  tulisi  olla  toimituksessa  toukokuun  loppuun  mennessä. 


Skepsis  ry: n  yhteystiedot 

Puhelinpalvelu:  0208  -  355  455 
Postiosoite:  PL  483,  00101  HELSINKI 
Internet:  http://www.skepsis.fi 
Pankkiyhteys:  SAMPO  800011  -  465  302 

Jäsenasioista  ja  lehtitilauksista  pyydetään  neu¬ 
vottelemaan  yhdistyksen  jäsenasioista  vastaavan 
kanssa.  Hänelle  toimitetaan  myös  osoitteenmuu¬ 
tokset: 

Anna-Liisa  Räihä 

Borgströminkuja  1  B  19 
00840  Helsinki 
puh.  (09)  698  1976 
membership  @  skepsis,  ti 

Rahastonhoitaja 
Veikko  Joutsenlahti 

Roihuvuorentie  30  A  96 
00510  Helsinki 
puh:  040-7587286 

Skepsis  ry: n  hallitus  vuonna  2001 

Puheenjohtaja  Jukka  Häkkinen 

Varapuheenjohtaja  Otto  J.  Mäkelä 

Vesa  Kolhinen 

Pertti  Laine 

Veikko  Näntö 

Anna-Liisa  Räihä 

Göran  Törnwall 

Alueyhteyshenkilöt 

Joensuu:  Vesa  Tenhunen, 

puh.  (013)  123  254;  vesat@online.tietokone.fi 

Jyväskylä:  Matias  Aunola, 

puh.  koti  (014)  642  547,  työ  (014)  260  2379 

mimaau@cc.jyu.fi 

Oulu:  Sami  Tetri,  puh.  040-586  3099 


stetri@  mail.  student .  oulu .  h 

Turku:  Minna  Suhonen, 

puh.  040-581  0921;  minnasu@kolumbus.fi 

Yhdistys  toivoo,  että  alueilla  asuvat  ilmoittaisivat 
yhdyshenkilöille  yhteystietonsa,  jotta  he  voisivat 
tiedottaa  omalla  alueellaan  tapahtuvasta  toimin¬ 
nassa.  Yhteyshenkilöille  voi  myös  ilmoittaa  ha¬ 
lukkuutensa  osallistua  yhdistyksen  toimintaan 
omalla  alueellaan. 


Skepsis  ry: n  tieteellinen 
neuvottelukunta 

professori  Kari  Enqvist  (puheenjohtaja) 

professori  Nils  Edelman 

professori  Pertti  Hemänus 

assistentti  Virpi  Kalakoski 

dosentti  Raimo  Keskinen 

dosentti  S.Albert  Kivinen 

professori  Raimo  Lehti 

professori  Anto  Leikola 

dosentti  Marjaana  Lindeman- Viitasalo 

professori  Ilmari  Lindgren 

professori  Nils  Mustelin 

professori  Ilkka  Niiniluoto 

dosentti  Heikki  Oja 

professori  Jeja  Pekka  Roos 

VTM  Jan  Rydman 

professori  Heikki  Räisänen 

dosentti  Veijo  Saano 

professori  Lauri  Saxen 

professori  Anssi  Saura 

professori  Raija  Sollamo 

yliassistentti  Lauri  Tarkkonen 

akatemiaprofessori  Raimo  Tuomela 

FL  Tytti  Varmavuo 

professori  Johan  von  Wright 

professori  Risto  Vuorinen 


Skepsiksen  haaste 

10  000  euroa  puhtaana  käteen  sille,  joka  tuottaa  valvotuissa  olosuhteissa  paranormaalin  ilmi¬ 
ön. 

Tähtitieteen  tohtori  Hannu  Karttunen  ja  taikuri  Iiro  Seppänen  ovat  lupautuneet  maksamaan 
kumpikin  2500  euroa  edellä  mainitusta  kokonaissummasta.  Haastesumma  voidaan  maksaa  myös 
humanoidistipendinä  -  10  000  euroa  puhtaana  ulottimeen  sille  humanoidille,  joka  itse  noutaa  sti¬ 
pendin  ja  antaa  samalla  DNA-  (tai  vastaavan)  näytteen.  Poikkeustapauksessa  summa  voidaan  myös 
maksaa  (mikäli  esimerkiksi  henkilötunnuksen  tai  pankkikortin  saanti  on  osoittautunut  humanoidille 
vaikeaksi)  mukana  seuraavalle  ihmiskontaktiseuralaiselle. 


*  .  U  4-  S  3  * 

Risto  Selin 


Ihmeellinen  maailma 

skeptikon  tietosanakirja 

ajatuksensiirto,  bioenergia,  chakra,  faraon  kirous,  feng  shui.. 

Suomen  ensimmäinen  skeptinen  hakuteos  vie  lukijansa  paranormaalien 
ilmiöiden  ja  outojen  oppien  maailmaan.  Kirjan  hakusana-artikkelit  tarjo¬ 
avat  kriittistä  tietoa  ja  runsaasti  lähdeviitteitä  parapsykologiasta,  astrolo¬ 
giasta,  ufologiasta,  uskomuslääkinnästä  ja  monista  muista  aiheista. 

Eikä  siinä  kaikki.  Ruotiessaan  paranormaaleja  ilmiöitä  artikkelit  tarjo¬ 
avat  lukijalle  myös  rautaisannoksen  tieteellisen  ajattelun  perusteita  sekä 
muun  muassa  psykologiaa  ja  filosofiaa:  aivopuoliskojen  erot,  argumen¬ 
tointi,  empiirinen  tutkimus,  Fermin  paradoksi,  Humen  giljotiini,  paradig¬ 
ma... 

Lähes  500  hakusanaa  ja  kattava  kirjallisuusluettelo. 

Julkaisija  Skepsis,  kustantaja  Ursa. 

325  sivua,  kirjakauppahinta  24  €  (142,70  mk),  Skepsiksen  jäsenille 
Ursasta  tai  Skepsiksen  tilaisuuksista  hankittuna  vain  1 9  €  (I  1 5  mk). 


TIETO-FINLANDIA- 


Ursa  tarjoaa  Skepsiksen  jäse¬ 
nille  oheisia  uutuuskirjojaan 
edulliseen  hintaan  (hinnat 
tilauslipukkeessa): 


EHDOKAS 


URSAN  TILAUSLIPUKE 

Voit  tehdä  tilauksen  tällä  ilmaisella  vastauslipukkeella  -  Ursa  maksaa  kortin  postikulut.  Kaikkiin 
tilauksiin  lisätään  yhdet  lähetyskulut  S  €  (30  mk)  riippumatta  tilauksen  suuruudesta.  Suomen 
ulkopuolelle  lisätään  todelliset  lähetyskulut.  Alla  olevat  hinnat  voimassa  Skepsiksen  jäsenille  tällä 
tilauskupongilla  28.2.2002  asti.  Ihmeellinen  maailma  Skepsiksen  jäsenille  pysyvästi  19  €. 


posti¬ 

maksun 


www.ursa.fi 


Kiitos,  tilaan: 

_ kpl  Ihmeellinen  maailma,  ä  19  €,  norm.  24  €  - M  Maailmankaikkeuden  mitat,  ä  18,50  €, 

_ kpl  Kotona  maailmankaikkeudessa,  ä  19,30  €,  norm-  ^ 

norm  24  39  €)  _ kpl  Lehti:  Leijonan  häntä,  ä  21,50  €,  norm.  26,91  € 

Tähtitieteellinen 
yhdistys  Ursa 

Nimi 

Allekirjoitus 

VASTAUSLÄHETYS 
Sopimus  00140-9 

Lähiosoite 

Postinumero  ja  toimipaikka 

00003  HELSINKI 

